
ZANA ZORILOR 


POVESTE 


= 


UBS, fost ce-a fost; dacă n’ar fi fost, nici nu s’ar povesti. 


A fost odată un împărat, — un împărat, mare şi puternic; împărăţia lui era 
atâta de mare, încât nici nu se stia, unde se începe şi unde se sfârşeşte. 


Unii ziceau, că ar fi fără de margini, iară alţii spuneau, ca tin minte de a 
fi auzit din bătrâni, că s'ar fi bătut odimoară împăratul cu vecinii săi, din 
care unii erau și mai mari, $i mai puternici, eară alții mai mici şi mai slabi 
decât dânsul. 


Despre împăratul acesta a fost mers vorba cât e lumea și tara, cumcă cu 
ochiul cel de-a dreapta tot râde, cară cu cel de-a stânga tot lăcrămează 
neîncetat. In zadar se întrebă ţara, că oare ce lucru să fie acela, că ochii 
împăratului nu se pot împăcă unul cu altul. Dacă mergeau voinici la 
împăratul, ca să-l întrebe, el zâmbea a râde si nu le zicea nimic. Asa rămase 
vrajba dintre ochii împăratului o taină mare, despre care nu stia nimeni 
nimic afară de împăratul. 


Crescură feciorii împăratului. Ce feciori! ce feciori! Trei feciori in tara 
ca trei luceferi pe cer! 


Florea, cel mai bătrân, era de un stanjen de înalt, cu nişte umeri, încât 
nu l-ai putea măsură cu patru palmi crucis. 


Cu totul alta e Costan: mic la statura, indesat la faptura, cu bratul de 
barbat, cu pumnul indesat. 


Al treilea şi cel mai tânăr fecior al împăratului e Petru: înalt, dar subțire, 
mai mult fată decât fecior. Petru nu face multă vorbă: el râde şi cântă, cântă 
si râde de dimineaţă până în seara. 


Numai câte odată-l vede omul mai întunecat, dă cu mâna pletele în 
dreapta și în stânga de pe frunte, și atunci ti se pare, că vezi pe un bătrân din 
sfatul împăratului. 


«Măi Floreo, tu eşti acuma mare; du-te şi întreabă pe taica, pentru ce-i 
plânge lui un ochi, ear altul râde pururea». 


Aşa zise Petru către frate-său Florea într'o bună dimineaţă. Dar Florea 
nu s'a dus: el stia încă de mic, că împăratul se supără, dacă-l întrebă cineva 
de astă treabă. 


Tot aşa o pati Petru si cu frate-său Costan. 


«Nu cuteză nici unul; lasă c’oi cuteza eu», zise la urmă Petru. Vorba fu 
zisă; lucrul fu gata. Petru merse, ca să întrebe. 


«Oarba-ti fie mumă-ta! ce treabă ai tu de aceea?!» îi zise împăratul 
manios, si-i dete o palmă pe de-a dreapta şi alta pe de-a stânga. 


Petru se duse supărat si spuse fraților săi, cum a patit-o cu tatăl său. 


De când a întrebat Petru de treaba ochilor, se păreă cumcă ochiul cel din 
stânga plânge mai puţin, eară cel de-a dreapta râde mai mult. 


Petru îşi întări pe inimă, şi mai merse odată la împăratul. «O palmă e o 
palmă, şi două ’s două! 


Gândi şi făcu. 
O pati din nou, cum a mai patit-o. 


Ochiul cel din stânga lăcrimă acuma numai din cand in când, eară cel 
din dreapta se părea a fi injunit cu zece ani. 


«Dacă e treaba aşa, gândi acum Petru, apoi ştiu eu ce-oi face. Atâta mă 
duc, atâta întreb, atâta rabd la pălmi, până ce nu vor râde amândoi ochii». 


A zis-o, a şi făcut-o! Petru nu zicea nimic de două ori. 


«Fatul meu, Petre! zise împăratul, acuma mai bland şi râzând cu 
amândoi ochii. Eu vad, cum că tie nu-ţi iese grija din cap; ti-o1 spune dar 
treaba cu ochii mei. Vezi ochiul acesta rade de bucurie, când văz, că am asa 
trei feciori ca voi; iar celălalt plânge, pentru-că mă tem, că voi nu veţi fi în 
stare să imparatiti în pace şi să aparati tara de vecinii cei vicleni. Daca-mi 
veţi aduce însă apă dela fântâna Zânei Zorilor, ca să mă spăl cu ea pe ochi, 
îmi vor râde amândoi ochii, căci voi sti, că am feciori voinici, pe care mă 
pot razema.» 


Aşa zise împăratul. Petru-si luă pălăria de pe prispă şi se duse să spună 
fraților sai ce-a auzit. 


Feciorii împăratului se puseră la sfat şi gătiră lucrul pe scurt, cum se 
cade între fraţii cei buni. 


Florea, ca cel mai bătrân dintre cei trei, se duse în grajd, alese calul cel 
mai bun si mai frumos, puse seaua pe el şi apoi luă ziua-bună dela casă şi 
masă. «Ma duc, zise către fraţii săi, şi dacă nu voi veni într'un an, o lună, o 
săptămână și o zi cu apa de la fântâna Zânei Zorilor, să vii tu Costane după 
mine». Se duse. 


Trei zile şi trei nopți Florea nu mai statu; calul sbură ca năluca peste 
munţi şi peste vai pănă ce n'ajunse la marginile împărăției. Jur împrejur pe 
lângă împărăție eră o prăpastie adâncă şi peste această prăpastie o singură 
punte. La puntea asta mai statu Florea odată: să privească înapoi, apoi să ice 
«ziua-buna» dela tara. 


Ferească Dumnezeu şi pe sufletul păgân, de aceea ce văzu Florea 
acuma, când eră să plece mai departe. Un bălaur! dar bălaur cu trei capete, 
cu nişte fete grozave, cu-o falcă "n cer, cu una în pământ. 


Florea nici nu mai astepta, ca balaurul să-l scalde în văpaie, ci dete 
pinteni la cal și se duse ca şi când nici n'ar fi fost aici. 


Bălaurul, suspinâ odată, $i peri fara de urmă. 


Trecu o săptămână! Florea nu mai veni; trecură două; de Florea nu se 
mai auzeă nimic. Trecu o lună; Costan începu a alege între cai. Când 
crăpară zorile după un an, o lună, o săptămână şi o zi, Costan se sui pe cal, 
îşi luă ziua-bună dela frate-său mai mic. «Să vii si tu, dacă voi peri si eu», 
zise şi se duse cum s'a fost dus frate-său». 


Bălaurul dela punte era acum mai infricosat, capetele lui erau mai 
îngrozitoare $i fuga voinicului mai repede. 


Nu se mai auzi de amândoi frații; Petru rămase singur. 
«Mă duc si eu în urma fraților mei, zise el intr’o zi către tatăl său. 


«Apoi mergi cu Dumnezeu; îi zise împăratul, doară vei avea mai mult 
noroc decât frații tăi». 


Si cel mai tânăr fecior al împăratului luă dară «ziua bună», şi porni către 
marginea împărăției. 


Pe puntea cea mare stătea acum un bălaur şi mai mare, şi mai grozav, cu 
fălcile şi mai înfricoşate şi mai deschise. Bălaurul aveă acuma nu trei, ci 
șeapte capete. 


Petru stătu în loc, când văzu dihania asta înfricoşată. «Feri din cale!» 
strigă apoi. Bălaurul nu feri. Petru mai strigă odată și încă de a treia oară; 
după aceea se repezi la el cu sabia scoasă. 


Indată 1 se întunecă cerul de nu văzu altă decât foc! foc în dreapta, foc 
în stânga, foc pe dinainte, foc pe dinapoi. Bălaurul aruncă la foc din toate 
şeapte capetele. 


Calul începu a horcăni şi a se aruncă în două picioare, încât voinicul nu 
putea să lupte cu sabia «Stai! c'aşa nu-i bine! zise el, $i se cobori de pe cal. 
In mâna stângă calul, în mâna dreaptă sabia. 


Nici aşa nu merse: Făt-frumos nu vedea altă decât foc şi văpaie. 


«Acasa după alt cal mai bun!» Petru zise, încălecă şi se duse, ca earasi 
să vină. 


Când sosi acasă, îl aşteptă lăptătoarea sa, baba Birsa, în poarta curții. 


«Hei, fătul meu Petre! am știut, cum că eară ai să vii, fiindcă n'ai plecat 
bine». 


«Cum să fi plecat dara? întrebă Petru pe jumătate supărat, pe jumătate 
trist. 


«Vezi, dragul meu Petre, începu a-l în vata acuma baba, tu nu vei putea 
merge la fântâna Zânei Zorilor decât dacă vei călări pe calul, pe care a 
călărit tatăl-tău, împăratul, în tinereţea sa; mergi, întreabă unde si care e 
calul acela, după aceea incaleca si te du. 


Petru multami de învăţătură si apoi se duse, ca să întrebe de treaba 
calului. 


«Neagra-ti fie lumina! se răsti acuma împăratul. 


Cine te-a învăţat ca să mă întrebi tu pe mine aşa? cu de-a buna samă 
vrăjitoarea cea de Birsa. Ai tu minte? Au trecut cincizeci de ani de cand am 
fost eu june: cine ştie, pe unde au putrezit oasele murgului meu de atuncea?! 
In podul grajdului îmi pare, cum că mai e o curea din frâu. Atâta am $i mai 
mult nimic din cal.» 


Petru esi supărat şi spuse babei, «cum și ce». 
«Aşteaptă numai» — striga baba râzând de bucurie. 


«Dacă stă lucrul asa, apoi stă bine. Du-te şi ada bucata din frâu. Doară 
voi sti eu face un lucru cu cale din ea». 


Podul eră plin de frâne, de şele si de curele. Petru alese cele mai roase, 
mai ruginite și mai negrijite şi le duse babei, ca să facă precum a fost zis. 
Baba luă frânele, le afumă cu fum de tămâe, zise peste ele o zicală din 
cuvinte maruntele și grăi după aceea către Petru: «la frânele şi dă cu ele de 
propta casei. 


Petru facu precum 1 se zise ca sa faca. 


Vrajba babei a fost buna. Abia dete Petru cu frânele de propta, se şi 
întâmplă... nu ştiu cum... un lucru, înaintea căruia Petru stete uimit... Un 
cal stătea înaintea lui, de cât care lumea n'a văzut mai frumos! cu o şea 


plină de aur şi pietre scumpe, cu nişte frâne, la care să nu priveşti, ca-ti 
piere lumina ochilor. 


Frumos cal, frumoasă sea $i frumoase frâne pentru Făt-frumos. 


«Sări voinice în spatele Murgului», strigă baba făcând cruce peste cal şi 
călăreț; mai zise apoi o zicală de câteva cuvinte şi intra în casă. 


După ce Petru sări pe cal, simtea cum că e de trei ori mai puternic la 
brat si de atâtea ori mai pietros la inimă. 


«Să te tii bine stapane, c'avem cale lungă şi trebue să mergem iute». 


Aşa zise Murgul; dar şi-a aflat voinicul... Se duseră... se duseră, 
zburară — cum nu s'a dus și nici n'a zburat cal şi voinic înainte de aceea. 


Pe punte stăteă acuma un bălaur cum n'a mai stat, un balaur cu 
douăsprezece capete, grozave, mai pline de văpaie!... Hei! dar şi-a aflat 
voinicul. Petru nu se înspăimântă, ci începu a se suflecă la mâneci şi a 
scuipă în palmi: «Feri din cale!» Bălaurul începu a scuipă la foc. 


Petru nu mai făcu dară multă vorbă, ci scoase sabia si se grăbi să se 
repeadă spre punte. 


«Stăi! stâmpără-te! stăpâne, «grăi acuma Murgul», fă cum zic: 
intepeneste-te cu pintenii la mine în brâu, scoate sabia, şi stăi gata, că avem 
să sărim peste punte si bălaur. Când vei vedeă apoi, că suntem tocmai pe 
deasupra bălaurului, taie capul cel mai mare, şterge cu mâneca sabia de 
sânge $i o bagă în teacă, ca să fii gata pe când ajungem la pământ». 


Petru strânse din pinteni, scoase sabia, tăie capul, şterge sângele, băgă 
fierul în teacă şi fù gata pe când simţi pământul sub picioarele calului. 


Aşa trecură puntea. 


«Să mergem mai departe», începu Petru vorba după ce mai privi odată 
îndărăt la ţara sa. 


«Să mergem!» îi răspunse Murgul. Numai spune-mi acuma, stăpâne, 
cum să mergem? Să mergem ca vântul? să mergem ca gândul? să mergem 
ca dorul? sau să mergem chiar ca blestemul?... 


Petru privi înainte și nu văzu altă decât cer şi pământ... un pustiu, la a 
cărui vedere 1 se ridicară perii în vârful capului. 


«Să mergem tot una după alta, nici prea tare să nu ne obosim, nici peste 
măsură să nu ne întârziem. Zise... apoi merseră... o zi ca vântul, una ca 
gândul, una ca dorul și una ca blestemul până ce n'ajunseră, in crăpatul 
zorilor zilei a patra, la marginele pustiului. 


«Stai acuma!... Dă în paşi!... Să văd, ce n'am mai văzut», strigă Petru 
stergandu-se la ochi ca omul, care se trezeşte din somn, sau ca acela, care 
vede ceva şi-i pare că numai îi pare... Naintea lui Petru se întindeă o pădure 
de aramă... cu copaci, pomi şi poame de aramă, cu frunze de aramă, cu 
tufișuri, iarbă si flori care de care mai frumoase, tot de aramă... 


Petru statu şi privi cum privește adecă omul, care vede ce n'a mai văzut 
şi despre ce n'a mai auzit. 


Intră în pădure. 


Florile de pe mărginile căii începură a se lăudă şi a îndemnă pe Petru, ca 
să le rupă $i să-şi facă cunună din ele... 


«la-mă pe mine, că eu-s mai frumoasă şi dau putere celui ce mă rupe», 
ziceă una. 


«Ba 1a-mă pe mine, că cine mă pune în pălărie, pe acela-l iubeşte cea 
mai frumoasă nevastă din lume», ziceă alta... Şi iarăși se mişcă alta... şi 
alta... care de care mai frumoasă și mai dulce la vorbă până-ce n’ademenira 
pe Petru, ca să le rupă. 


Murgul sări în lături, când văzu că stăpânul său se pleacă după flori. 
«Pentru-ce nu rămâi în pace?!» Zise Petru cam cu răstita. 

«Nu rupe, că nu e bine să rupi!» zise Murgul sfătos. 

«Pentru ce să nu fie bine?» 


«Pe florile aceste zace blestemul: cine rupe din ele, acela are să se lupte 
cu vâlva pădurii!» 


«Ce vâlvă?!» 


«Acuma da-mi pace! Asculta de mine: priveste la flori; nu rupe insa din 
ele, ci rămâi în pace». Asa zise calul, şi merse în paşi mai departe. 


Petru o stia din patite, cumcă e bine s'asculte de murgul; isi rupse dar 
gândul dela flori. In zadar însă! dacă se pune odată necazul pe capul cui-va, 
nu scapă de el de s’ar şi feri din toate puterile... Florile tot 1 se imbiau, şi el 
tot intr’una slabea din inimă. 


«Fie, ce e dat sa fie!» Zise Petru dela o vreme. Barem voi vedeă și vâlva 
pădurilor. Să văd ce e? cu cine am de lucru? Dacă-mi va fi ursita să mor de 
ea, voi muri $i aşa; dacă nu,... apoi scap... să fie o sută şi-o mie de ele! «Se 
puse apoi la rupt de flori... 


«N'ai făcut bine!» zise acuma Murgul plin de grijă. «Dacă ai făcut-o 
însă, e făcută! te încinge acuma şi fii gata de luptă, că acus vine valva!» 


Abia vorbi Murgul vorba, abiă fu Petru gata cu cununa... până ce si 
începu un vânt ușor din toate părțile... Din vant se făcu vifor... Viforul 
crescu... crescu până ce nu se văzu alta decât intunerec si noapte... şi eara 
numai noapte și întunerec... Petrului îi păreă, cum că a luat cineva lumea în 
spate şi a încărcat-o la fugă cu ea, aşa se cutremură pământul sub el. 


«Frică ţi-e? întrebă Murgul scuturând din coamă. 


«Ba! răspunse Petru întărindu-se pe inimă, desi spatele începură a-i 
furnica. Dacă e acuma așa, apoi fie, cum e!» 


«Nici nu-ţi fie frică!» începu a-l îndemnă Murgul. Ia frâul dela mine din 
cap şi umblă ca să ’nfrani valva cu el». 


Atâta mai zise, căci Petru nici nu avu timp să desfrâne cum se cade până 
ce şi ajunse vâlva la ei... 


Petru nu putea privi la ea,... aşa era de grozavă și de infricosata. 
Cap n’are... dar nici fără de cap nue... 


Prin aer nu zboara... dar nici pe pamant nu umbla... Are coama ca si 
calul, coarne ca cerbul, fata ca ursul, ochii ca dihorul si trupul e de toate... 
numai de fiinţă nu... Aşa era vâlva când se repezi către Petru. 


Petru se sprijini in fere, se ridică în picioare şi începu a lucra când cu 
sabia, când cu braţul, iară sudorile mergeau după el ca pârâul. 


Trecu o zi şi o noapte; lupta nu mai ajunsă la capăt. 

«Stai!... Să ne mai întărim o leaca!» zise vâlva răsuflând cu greu. 
Făt-frumos lăsă spada în jos. 

«Nu sta!» strigă Murgul cu grabita. 

Petru iara-si începu a lucră din toate puterile. 


Vâlva rancheza acuma odată ca şi calul... apoi urlă ca lupul,... şi se 
repezi din nou la Petru. Lupta mai curse o zi şi o noapte $i mai infricosata 
ca până acuma... Petru simtea, cum că abia se mai poate mișcă de obosit ce 
eră. 


«Stai acuma, că văd că am cu om de lucru! Stăi, zise Vâlva şi de-a doua 
oară, stai! să ne impacam.» 
«Nu sta!» vorbi Murgu. 


Petru se luptă mai departe de şi abiă mai puteă răsuflă. 


Dar nici Vâlva nu se mai repezi ca până acuma, ci începu a se purtă mai 
cu cale si treabă, cum se poartă adică toate, când nu mai simt putere în sine. 


Asa curse lupta pana’n zorile de-a treia zi. Când începură zorile a 
crepeti, Petru făcu ce făcu,... destul, că aruncă frâul în capul vâlvei 
obosite... Deodată se făcu din vălvă un cal,... cel mai frumos cal din lume. 


«Dulce-ti fie viata, că mă scapasi dela robie! zise acuma vălva prefăcută 
în cal, şi începu a se desmierda cu murgul. 


Mai în urmă înţelese Petru din vorbă şi cuvânt, cum că vălva nu fuse 
alta decât un frate al murgului, pe care l'a blestemat sfinta Miercure înainte 
de asta cu atâte şi atâte sute de ani. 


Petru legă vălva de calul său, se sui pe ea, şi se puse din nou pe cale... 
Cum a mers? nici nu e nevoe să spun. Repede a mers,... pănă ce n'a esit din 
pădurea cea de aramă. 


«Stati pe loc! Dati in pasi, sa vad ce n’am vazut! zise Petru mai odata, 
cand esira din pădurea cea de aramă. Inaintea lui se întindea acuma o 
pădure încă mai minunată decât cea de aramă, cu tufiş mai strălucitor, cu 
flori mai frumoase şi mai ademenitoare, — el intra în pădurea cea de 
argint... 


Florile începură a vorbi încă mai dulce, mai îndemnător decât cele din 
pădurea de aramă. 


«Să nu mai rupi din flori, zise vălva cea legată de murgul, căci frate- 
meu e de șapte ori mai puternic decât mine. 


Mi se opri însă Făt-frumos cel fără de frica!? Abia trecu una, două, până 
ce Petru şi începu a rupe la flori $i a le impleti în cunună. 


Se făcu vifor mai turbat, noapte mai neagră, pământul se cutremură mai 
tare de cât în pădurea de aramă; vălva pădurii de argint se repezi la Petru 
c'o grozăvie de şapte ori mai mare decât cum a fost în pădurea de aramă... 
Nici el nu fu însă lenes!... Lupta mai curse odată trei zile şi trei nopţi; şi'n 
crăpetul zorilor zilei a patra Petru înfrînă şi pe a doua vălvă. 


«Dulce-ti fie fericirea, că m’ai scos dela robie!» zise și astălaltă vălvă, 
... apoi se întinseră la cale, cum s'au mai întins şi pănă acuma. 


«Ho, stati pe loc!... Dati în paşi!... Să văd, ce n'am mai văzut inca», 
strigă calaretul, acuma de a treia oară, puse după aceea palma pe ochi, 
fiindcă se temea, că-i va peri lumina de razele ce veneau din pădurea cea de 
aur. 


El mai văzuse lucruri minunate, dar despre asa ceva nici nu s'a visat 
până acuma. 


«Să stăm pe loc! că nu e bine», strigară caii deodată. 
«Pentru ce să nu fie bine?!» întrebă Petru. 


«Tu iarăşi ai să rupi din flori. Ştiu că nu te va răbdă firea!... şi fratele 
nostru cel mai tânăr e pe de şaptezeci şi şapte de ori mai puternic şi mai 
grozav decât noi toți trei la olaltă... Să inconjuram dar pădurea!» Așa vorbi 
murgul. 


«Ba nu! răspunse Petru, să mergem! să le vedem pe toate, dacă am 
văzut ceva. N’aveti frică, nici eu n'am!» 


Nu e nevoe să spun, cum că Petru iarăși a făcut făcuta... Doamne! dar 
cum să nu o facă... 


Abia împletită fu cununa, pănă ce şi începu să fie ceva cum n'a mai 
fost... Acuma nu era mai mult vifor, nu mai mult întunecos; pământul nu se 
cutremură mai mult... Se făcea nu ştiu ce şi nu ştiu cum... destul că 
Petrului îi păreă c’a intrat cineva în miezul lumii şi a început s’o întoarcă pe 
dos... Grozav era ce era şi infricosat... şi... să ferească Dumnezeu!... 


«Vezi aşa! zise Murgul supărat, dacă n’ai putut rămânea în pace». 


Petru văzu, că nu mai vede nimic, începu a simţi că nu mai simte nimic, 
si dete a pricepe, că nu mai are ce să priceapă; tacu dara şi nu zise nimic, ci 
se încinse și se făcu gata de luptă. «Vie acuma Vălva! strigă după aceea. 
Sau mor, sau îi pun frâul în cap!» 


Abia zise vorba până ce şi văzu ceva ne mai văzut apropiindu-se către 
dânsul... o negură deasă venea către Petru. Asa era de deasă negura asta, 
încât Petru nici pe sine însuși nu se putea vedea într 'însa! 


«Ce e asta?!» striga el cam înspăimântat, când începu a simţi, că-l doare 
din toate părțile. Se înspăimântă însă şi mai tare, când văzu, că nici el singur 
nu-şi aude vorbă în negură cea deasă. Începu dar a da cu sabia în dreapta si 
în stânga, pe dinainte si pe din dărât, a da în toate părțile si din toate 
puterile, care le mai avea... cum face adecă omul, care vede c'a acuma nu e 
bine... Aşa lucră el o zi şi o noapte fără să vadă alta decât negru înaintea 
ochilor săi, fără să audă alta decât cursura sudorilor sale de pe trupurile 
cailor... Dela o vreme chiar şi începu a crede, că nici nu mai traeste, ci a 
murit acuma de mult... 


Deodată începu a se desface negura... In zorile zilei a doua negură se 
resfiră de tot, şi pe când se ridică soare pe cer, înaintea ochilor lui Petru eră 
lumină ca lumină. 


Lui îi păru acuma că se născuse din nou. 


Vălva? peri ca’n palmă. 


«Răsuflă acuma odată, că iară va să înceapă luptă din nou! zise Murgul. 
«Ce-a fost asta?» întreba Petru. 


«Vălva, răspunse Murgul, valva a fost, prefăcută în negură... Răsuflă 
numai că iarăşi vine!» 


Nici n'a zis’o bine Murgul astă, nici n’avu Petru vreme ca să rasufle 
până ce şi văzu că vede ceva venind deoparte, ceva despre ce nu ştia, ce e... 
O apă, însă nu e ca apa, ca-ti pare că nu curge pe pământ, ci zboară cum-va 
sau ce face... Destul că urme nu are şi pe sus nu zboară... Aşă ceva, ce nu 
Eli 


«Vai! striga Petru. 


«Tine-te si dă, nu stă! zise Murgul... şi nu mai zise după aceea nimica, 
că-i astupă apa gură. 


Lupta se începu din nou... Petru dădu o zi şi o noapte necurmat fără ca 
să fi ştiut în ce, şi se luptă fără să ştie cu cine... Când se apropiară zorile 
zilei a doua, începu a simţi cumcă slăbeşte din picioare. 


«Acuma pier! striga c’am supărat; însă pentru aceea începu a-şi întări pe 
inimă şi a da încă mai tapan... Soarele răsări pe cer, apa pieri fără să se ştie 
cum si când. 


«Răsufla! grăi Murgul, răsuflă, că n’ai multă vreme. Vălva vine de loc!» 


Petru nu mai zise nimic, că nici nu ştia, săracul de el, cesă mai facă de 
obosit ce era. Se aşeză dară mai bine in sea, strânse mai bine de sabie, și 
aşteptă asa gătit, ca să ajungă ce vedea că vine... 


Aşa, cum că nu ştiu cum, ca şi când se visează omul, că vede ceva, ce 
n’are ce are, şi are ce n’are, aşa îi părea lui Petru că ar fi vălva acuma. O! 
Doamne! O! Doamne! cum poate fi vălva pădurii de aur, când s'a dus de 
două ori cu rusine?!... Zbura pe picioare şi umbla pe aripi,... eră cu capul 
dinapoi și cu coada dinainte, cu ochii în piept si cu pieptul în frunte... şi 
cum mai eră încă — numai Dumnezeu ar şti s'o spună! 


Pe Petru îl trecură fiorii odată din sus în jos, odată din jos in sus, odată 
cruciş şi odată curmezis; după aceea isi întări pe inimă şi începu a lucra 


cum a mai lucrat $i... n'a mai lucrat. 


Trecu ziua, Petru începu a slăbi din puteri. Trecu amurgul serii; lui Petru 
începură a i se împăigeni ochii. Când ajunse miezul nopţii, Petru simţi cum 
că nu e mai mult călare. Nici el singur nu stia, cum si când a ajuns la 
pământ; destul, că nu mai eră pe cal. Când începu a se desveli ziua din 
noapte, Petru nu mai puteă stă în picioare, ci se lăsă în genunchi. 


«Nu te lăsă; mai tine-o încă o leacă! strigă Murgul când văzu că slăbesc 
puterile stăpânului său. 


Petru se şterse cu mâneca camasii de sudori, îşi încordă toate puterile si 
se ridică încă odată în picioare. 


«Loveşte acuma vălva cu frâul peste bot!» zise Murgul. Petru făcu 
precum i se zise. 


Vălva râncheză odată cu armăsarul, în cât Petrului îi păreă, c'o să 
asurzească, apoi sări la Petru, deşi abia se mișcă şi ea de obosită ce eră. 


Lupta nu mai curse mult. Petru făcu ce făcu şi puse frâul şi la astă vălvă 
pe cap... 


Pe când se facea ziua cum se cade, Făt-frumos călăreă pe al patrulea cal. 
«Frumoasa-ti fie nevasta, că m'ai scos dela robie!» zise Vâlva. 


Plecară, se duseră și pe când se învăluiă ziua cu noaptea, ajunseră spre 
marginea pădurii de aur. 


Cum mergeau asa pe cale, lui Petru începu a i se ura, şi ca să facă şi el 
ceva, dete a privi la cununile cele frumoase. 


«Ce să fac eu cu trei cununi? începu a vorbi asa singur. Destul îmi fie 
una. Tiu pe cea mai frumoasă». Aruncă dar cea de aramă, apoi cea de argint 
ŞI (ind numai pe cea de aur la sine. 


«Stăi! zise Murgul. Nu aruncă cununile. Descaleca şi le ridică, ca-ti vor 
prinde încă bine». 


Petru făcu precum 1 se zise, şi merse mai departe. 


Când eră soarele de-o palma dela pământ, asa de către seară, când încep 
musculitele a se adună, calaretul nostru ajunse chiar la marginea pădurii... 
"Naintea lui se întindeă un pustiu mare... mare... cât vedeai cu ochii nu 
vedeai nimic pe el. 


Caii se oprira în loc. 

«Ce e? intreba Petru. 

«Nu e bine! raspunse Murgul. 
«Pentru ce sa nu fie bine?! 


Intrăm în împărăția sfintei Miercure. Cat vom merge prin ea, nu vom da 
de altă decât de frig și iarăşi de frig. 


Pe marginile căii vor fi tot focuri din focuri si eu mă tem, că tu vei 
merge să te încălzeşti». 


«Si pentru ce să nu mă încălzesc?» 
«Nu e bine să te încălzeşti!» răspunse Murgul cu grijă. 
«Intră! grăi Petru fără frică, dacă trebue, voi sti răbdă şi la frig». 


Pe cât Petru intra mai adânc în împărăţia sfintei Mercuri, pe atâta simtea 
mai tare, cu nu e bine cum e. La tot pasul era mai frig, mai ger... dar frig si 
ger în cât ingheta măduva în oase... Dar nici Petru nu eră făcut de 
picioroage! Voinic a fost la luptă: voinic rămase şi la răbdare. 


Pe marginea caii tot foc din foc şi lângă focuri tot oameni din oameni, 
care chemau pe Petru la sine care de care cu vorbe mai frumoase și mai 
ademenitoare. Petrului începu a 1 se ingheta răsuflarea în gură, dar el nu se 
lăsă, ci încă porunci murgului ca să meargă la paşi. 


Câtă vreme a răbdat voinicul nostru la ger și frig, nici nu se poate spune, 
căci fiecare ştie, cum că împărăția sfintei Mercure nu e de o asvârlită, de 
două... Şi nici frigul nu e frig... numai iac'așa, ci frig, frig..., încât inghiata 
si vitelul în vaca..., încât crapă $i stâncele de ger ce e... 


Aşa zău e acolo! Dar şi Petru n'a crescut fără necaz... Scrișcă din dinți 
şi nimic mai mult, de și a fost intepenit, încât nici nu mai putea clipi. 


Asa ajunseră la sfânta Mercure. 


Petru cobori de pe cal, aruncă frâul în capul Murgului si intra în coliba 
sfintei Mercuri: 


«Bună ziua, Maică!» 
«Multamim, voinic friguros!» 
Petru râse odată, dar nu răspunse nimic. 


«Voinic ai fost, îi zise acuma sfânta Miercure bătându-l pe umeri. 
Acuma să-ți dau câștigul». Se duse după aceea, deschise un scrin ferecat şi 
scoase din el o cutie mică. «lacă, zise mai departe, cutia asta e dată din 
bătrâni, ca să n’o poarte decât acela, care a trecut prin împărăția frigului. 
Nati-o şi poartă grijă de ea, ca-ti va prinde încă bine. Când o deschizi, iti 
vine veste de unde tu numai vrei şi ştire adevărată din tara ta». 


Petru multami de vorbă şi de dar şi se sui pe cal şi porni mai departe. 
După ce se departa de o asvarlita bună, deschise cutia cea vrajita. 
«Ce e porunca?» întrebă nu ştiu ce din cutie. 

«Veste îmi ada dela taica», porunci Petru cam cu frică. 

«Sade la sfat cu bătrânii!» răspunse cutia. 

«Merge-i bine?» 

«Zău, aci cam rău, că-i supărat!» 

«Cine îl supără?» întrebă Petru acuma mai aspru. 


«Fraţii tai Costan $i Florea!» răspunse iarăşi din cutie. «Pe cum imi pare 
cer împărăția dela el, şi bătrânul zice, că n’ar fi vrednici de ea.» 


«Mergi Murgule, că nu e vreme de pierdut!» strigă acuma Petru. Inchise 
după aceea cutia, și o băgă în traistă. 


Se duseră cum se duce năluca când umblă vântoasele și gonesc in 
miezul nopţii pricolicii. Cât au mers aşa, nici nu se poate spune... Au mers 


mult... foarte mult! Stai! să-ți mai dau un sfat! zise Murgul intr’un târziu. 
«S’auzim!» grăi Petru. 


«Ai avut necaz cu frigul, acuma ai sa dai de o caldura cum n’a mai fost. 
Sa ramai voinic! sa nu te tragi la racoare, ca nu e bine.» 


«Mergi! raspunse Petru. Nu-ti fie frica, daca n’am inghetat, nici nu ma 
voi topi.» 


Hm!... aici era o căldură încât se topeşte şi măduva în oase... Căldură 
adecă, cum nu poate fi decât în împărăția sântei Joi. 


Pe cât mergeau mai departe, cu atât căldura eră mai mare... Dela o 
vreme începură a se topi chiar și potcoavele dela murgul de pe copite. Hei! 
dar nici Petru nu se lăsă! îi curgeau sudorile vale, el se ştergea cu mâneca și 
mână în goană mai departe. 


De cald ar mai fi fost cum ar fi fost, eră însă si un alt lucru, care pe 
Petru îl supără inca mai tare. Pe lângă cale, tot câte de o asvârlitură bună de 
departe una de alta, erau nişte văi răcoroase, cu nişte isvoare reci şi 
stâmpărătoare. Când Petru privea la ele, simţea, că i-a secat inima si îi s'a 
uscat limba în gură de sete ce-i era... 


Pe lângă isvoare erau tot crini, vioare și trandafiri, prin iarba cea 
molcuta, şi pe ele odihneau niște fete, frumoase, doamne!... încât nici nu 
pot fi mai frumoase. 


Petrului îi venea să închidă ochii, ca să nici nu mai vadă aşă lucruri 
ademenitoare. 


«Vino, voinice la răcoare! vino! stai de vorbă!» îl chemau fetiţele. 
Petru dădea din cap şi nici nu zicea nimic, că 1 s'a fost oprit şi graiul. 
Mult au mers asa... foarte mult!... 


Deodată simtira, că începe căldura a se mai stampara... Din departe, pe 
un deal se vedea o coliba, aici locuia santa Joe. 


Petru trase spre ea. 


Când erau să ajungă la colibă, santa Joe le esi în cale şi zise ziua buna 
lui Petru. 


Petru îi mulțămi... precum e acuma datina la oameni cu cinste și 
nărăveală, prinseră după aceea vorbă... cum prind adecă oamenii, ce nu 
s'au văzut încă. Petru spuse veste dela santa Mercure, vorbi despre patimele 
sale şi despre calea, în care a pornit, și luă ziua bună, că zău! el nu prea 
avea vreme de pierdut... Hm! cine ştie, cât mai aveă să meargă până la zâna 
Zorilor! 


«Mai stă o leacă! grăi santa Joe, să-ți mai zic o vorbă. Acum intri în 
împărăția sântei Vineri: să treci si pe la ea, şi să-i spui «sănătate şi voe 
bună» dela mine. 


«Când vei merge apoi către casă, să vii iarăși pe la mine, că am să-ţi dau 
o treabă, care-ţi va prinde bine». 


Petru multami de vorbă şi de toate, plecă după aceea mai departe. 


Abia merseră cam asa cât tine o pipă de tutun până ce şi ajunseră intr’o 
tara noua. 


Aici nu era cald, dar nici nu era frig, ci... asa cumva între ele... cum e 
colea primăvara, când încep a se interca mieii. Petru începu acum a răsuflă 
mai a stămpărare. Era însă un pustiu... numai năsip şi scaiu... «Oare ce să 
fie aceea? întrebă Petru, dând cu ochii de asa ceva ca şi o casă, însă 
departe... foarte departe!... tocmai până unde ajungeau ochii lui peste 
pustiul cel gol. «Aceea e casa sântei Vinere, răspunse murgul. Dacă mergem 
bine, poate ajungem încă până ce se întunecă deplin.» 


Aşa şi fu... Noaptea se făcu noapte. Făt-frumos se apropiă cu încetul de 
casa cea depărtată. 


Peste pustiu se vedeă o mulțime de năluci ce se goneau pe din dreapta, 
din stânga, pe dinaintea şi pe dindosul lui Petru. 


«Să mai nici o frică! zise murgul. Aceste sunt fetele vântoaselor... Se 
Joacă prin aer așteptând să vină şi vârcolaci». 


Aşa ajunseră până la casa sântei Vineri. 


«Cobori acuma si intra in casa!» zise murgul. 
Petru voi să facă ce 1 se zise. 


«Stai! nu fu asa grăbit, vorbi murgul mai departe. Să te învăţ mai nainte 
ce şi cum să faci. La santa Vinere nu poţi intră, că e păzită jur împrejur de 
vântoase». 


«Ce să fac dară?» 


«la cununa cea de aramă, şi te du cu ea, vezi colo, departe, pe colina 
ceea. Când vei fi acolo, începe a strigă: «Vai, ce fete frumoase! ce îngeri! ce 
suflete de zină! După aceea ridică cununa în sus si zi: Dacă aş sti, că ar 
primi care-va cununa asta dela mine!... dacă asi sti... dacă asi sti! şi aruncă 
cununa). 


«Si pentru ce să fac aşa? întrebă Petru,... cum întreabă adeca omul, care 
vrea să ştie, că pentru ce face, ce face. «Taci, du-te si fă!» zise murgul pe 
scurt, şi Petru nu mai lungi vorba, ci făcu precum i se zise. 


Abia aruncă Petru cununa când ce se şi îngrămădiră vântoasele peste ea 
şi începură a se bate, ca să o aibă care de care. 


Petru o luă acuma către casă. 


«Stăi! strigă murgul încă odată. Incă nu ti le-am spus toate. la cununa 
cea de argint, apoi te du şi bate la fereastra sântei Vineri... Daca te întreabă 
baba, cine e? tu zi că ai venit pe jos, că ai rătăcit prin pustiu. Ea te va mână 
îndărăpt. Tu să nu te mişti, ci să zici: «Ba zău! eu nu voiu merge, că de când 
am fost mic tot am auzit de frumuseţea sântei Vineri, şi nu mi-am făcut 
opinci de oţel cu curele de vițel, nu am venit de nouă ani şi nouă luni, nu 
m'am luptat pentru cununa asta de argint, care voiesc să i-o dau ei, nu le-am 
facut şi patit toate astea pentru ca să merg înapoi când voiu ajunge la ea»... 
Asa să faci $i asa să zici; de aici încolo grija ta să fie». 


Petru nu mai făcu vorbă, ci porni spre casă. 


Cum eră așa noapte, Petru nici nu vedeă casa sântei Vineri, ci merse 
numai pe razele luminei ce străbăteau din fereastră până la el. Ajungând la 
casă, nişte câni începură a lătră, cand simtira ceva străin prin apropiere. 


«Cine se mânâncă cu canii? amară i-ar fi viata! strigă santa Vinere 
mânioasă cum se cade. 


«Eu sunt, santa Vinere, eu! zise Petru rasufland odata cu greu, ca omul, 
care ar vrea şi n’ar vrea să facă ce face. Am rătăcit prin pustiu si n'am unde 
să dorm peste noapte. Aici tacu, nu cuteza să zică mai mult. 


«Unde ti-ai lasat calul? intreba santa Vinere cam aspru. Petru sta in 
chibsuri, nu stia să mintă ori să vorbească vorbă dreaptă. Nu răspunse 
NIMIC. 


«Mergi cu Dumnezeu! fătul meu! Eu n'am loc să-ți dau» zise santa 
Vinere şi se retrase dela fereastră. 


Petru zise acuma ce i-a fost zis Murgul să zică. 


Abia-si sfârşi Petru zicala până ce şi văzu, cum că santa Vinere deschide 
fereastra vorbind către el cu vorbă dulce si blândă. 


«Să văd cununa, fătule!» 
Petru-i întinse cununa. 


«Vino în casă! zise sânta Vinere, nu te teme de câni, că ei înțeleg voinţa 
mea». 


Asa şi fu... Cânii incepura a misca din coadă mergând în urma lui Petru, 
cum merg după om, când vine seara dela țarină. 


Petru zise «bună seara», când intră în casă, isi puse pălăria pe vârful 
cuptorului si se aşeză pe pomnol după ce i se zise sa sada. 


Acuma se vorbi... iaca despre lucruri de toate zilele, despre lume, 
despre răutatea oamenilor,... si despre alte lucruri ca astea... fără nicio 
treabă şi preț... Precum se vedeà, sânta Vinere erà foarte supărată pe 
oameni; iar Petru-i dădeà în toate de drept, cum se cade adecă omului, care 
şade la masa altuia. 


Doamne! dar si bătrână era baba asta! 


Eu nu ştiu de ce privea junele de Petru asa de a diochiul la ea! Doara 
voea să-i numere creturile din fata?! 


Poate!... Ar fi trebuit însă, ca să se nască de şeapte ori cat un om intr’o 
viata pentru, ca să poată ajunge la capăt cu numaratul... 


Sântei Vineri îi râdeă însă inima de bucurie, când vedea, cum ca Petru 
se perde cu totul în privirea ei. 


«Când nu eră încă, ce este, începu sânta Vinere vorba, când lumea încă 
nu eră lume, atunci m'am născut eu, şi eram atât de frumoasă ca copilă, 
încât părinții mei au lăsat să fie lume, ca să fie cine să se minuneze de 
frumusețea mea... Când s'a făcut apoi lumea, eu eram fată mare, şi de 
minunat ce s'a minunat de frumuseţea mea, lumea m'a diochiat... De atunci 
se face pe toată suta de ani câte o cretatura pe fata mea... Şi acuma-s 
bătrână.» Sânta Vinere nu mai putu vorbi mai departe despre aceasta de 
tristă şi de supărată, ci vorbind mai departe, îi spuse apoi lui Petru, cum că 
tată-său eră odată împărat mare şi puternic, şi, născându-se vrajbă între el şi 
zâna zorilor, care imparateste în tara vecină, fusese batjocorit, cum nu se 
cade, de către vicleana de vecină. Incepu apoi a vorbi câte rele toate despre 
zâna zorilor,... Petru, ce să mai facă şi el? Ascultă tăcut. Eaca mai ziceă şi 
el cate-odata: Ase e zău aici! Ce alta se poată face? 


«Dar să-ți dau un lucru, dacă esti voinic, şi vrei să mi-l faci, grăi santa 
Vinere cam pe când începură a fi somnorosi.» Este la zâna zorilor o fântână. 
Cine bea din apa ei, acela înflorește ca trandafirul si ca viorelele. Să-mi 
aduci un ulcior din aceasta apă, şi-ţi voi fi bună multamitoare... Lucrul e 
greu! ce e drept e drept! Impărăţia zânei zorilor e păzită de fel de fel de 
fiare şi de zmei îngrozitori. Să-ţi spun însă ceva şi să-ţi dau un lucru.» 


După ce vorbi asa, santa Vinere se duse la un scrin ferecat din toate 
părțile si scoase din el un flueras mic, micut. «Vezi tu fluerasul ista? grăi 
către Petru, mi la dat un mos bătrân inca de când eram tânără. Cine aude 
sunetul acestuia, acela doarme... doarme... pana ce nu-l mai aude. Tu să iei 
fluerasul şi să tot canti din el cât vei fi în împărăția zorilor. Nime nu te va 
atinge, căci toată lumea va dormi. 


Petru spuse acuma, in ce cale a pornit si ce treabă cearcă. Santa Vinere 
se bucură şi mai tare. N’au mai stat mult de vorbă... Dar cum să și stee, 
când a fost trecut acuma miezul nopţii bine, binişor. 


Petru luă «noapte bună», băgă fluerasul în teacă şi se sui in podul casei, 
ca să mai doarmă și el dela o vreme. Pe când se revărsau zorile, Petru eră în 
picioare; luceafărul boului nici nu s'a fost ridicat bine pe cer, până când el 
s'a şi fost sculat... Lua un troc mare, îl umplu de jăratic şi se duse, ca să 
hrănească caii. După ce murgul mâncă câte de trei ori trei, eară ceilalți cai 
câte trei trocuri pline de jar, Petru trase la fântână, adăpă şi se făcu gata de 
cale. «Stăi! strigă santa Vinere de la fereastră.» Mai am să-ţi zic o vorbă!... 
Să-ţi mai dau un sfat...» 


Petru s'apropie de fereastră. 


«Lasă un cal aici şi pleacă numai cu trei. Mergi apoi încet până ce vei 
ajunge la împărăția zorilor. Aici descaleca şi intră pe jos... Când vei veni 
apoi îndărăt, aşa să vii, ca toți trei caii să-ți rămână în cale, s'ajungi pe jos. 


«Aşa voi să fac!» grăi Petru voind să plece. 


«Nu te grăbi, că n'am gătit încă, vorbi sânta Vinere mai departe. Să nu 
priveşti la zâna zorilor, că ea are ochi, care vrăjesc şi priviri, care răpesc 
minţile. E urâtă, atâta de urâtă, încât nici nu-ţi pot spune. Are ochi de buhă, 
fata de vulpe si ghiare de mata. Auzi?! să nu priveşti la ea... Şi Dumnezeu 
să te aducă întreg şi sănătos, fătul meu Petre!» 


Petru multami de vorbă și învățătură, şi nu se opri mai mult... Unde 
aveă el vreme de a stă cu babele la vorbă!? Lăsă pe murgul, ca să pască, se 
întinse apoi la cale. 


Departe... departe... unde se lasă cerul pe pământ, unde stau stelele de 
vorbă cu florile, acolo se vedeă o rosata senină, cam asa cum e cerul colea 
în zorile de primăvară, dar mai frumos și mai minunat!... 


Acolo eră cetatea zânei zorilor. 


De aci până acolo, de acolo până aci nu eră alta decât iarbă si flori... $1 
apoi nu eră nici cald, nici rece, nici luminos, nici întunerec, ci aşa cumva 
între ele... cum e colea pe la S-tu Petru când te scoli, ca să mâni vitele la 
turmă... Petru numai de un drag umblă prin ţara asta plăcută... 


Cât a mers Făt-frumosul nostru așa, aceea nu se poate spune cu vorbă 
omenească, fiindcă intr’aceasta tara n'a urmat zilei noaptea şi nopţii zică, 


erau pururea zori cu vant moale si racoros, cu soarele ascuns si lumina de 
jumătate; împărăția nopții si a zilei se începeă numai dela casa sfintei 
Vineri. 


După mult mers şi lungă călătorie Petru văzu zărindu-se ceva alb printre 
rosata cerului... Cu cât se apropiă mai mult, cu atâta ceeace vedea se 
desfășură mai tare naintea ochilor lui... Asta eră cetatea... Petru privi... 
privi... Resuflă apoi odată cu greu, ca omul, care gândeşte «doamne 
multumescu-ti!» 


... Dar şi frumoasă era cetatea asta!... 


Nişte turnuri *nalte... ’nalte... până dincolo de împărăția norilor, nişte 
pareti albi ca ghioceii şi ridicați mai sus decât cum stă soarele la prânzul cel 
mare, un acoperiş de argint, dar cum de argint?! aşa că nici nu strălucea in 
fata soarelui,... şi feresti... tot din aer tors cu multă măiestrie şi țesut în 
gherghef de aur întunecos... Peste toate aste se jucau apoi razele vesele ale 
soarelui cum se joacă vântul cu umbra crengilor, colea primăvara când abia 
se mişcă de leneş ce este. 


Petru stete uimit în loc, ca să se poată minună de atata frumuseta 
îngrămădită. 


Mult n'a putut să steă, că i-a fost degrabă: descălecă dară, lăsă caii, ca 
să pască pe iarba cea plină de rouă, isi luă fluerasul precum i-a fost zis 
sfânta Vinere, zise odată «Doamne ajută», şi plecă la lucrul cel mai mare. 
Abia merse, asa singur, pe jos, o cale cam de trei asvârlite bune, până ce și 
dete de un năsdrăvan adormit de dulceata fluerașului. Acesta eră unul dintre 
pândarii jurului cetăţii zânei zorilor... Oare Doamne cum a putut creşte atât 
de lung? 


Cum s'a putut întrupă atâta de puternic? şi cum îi pot fi braţele atâta de 
miezoase?!... Cum stăteă aşa culcat pe spate, Petru începu să-l măsoare cu 
paşii... Nu voesc să spun minciună!... a fost însă lung, foarte lung; atâta de 
lung a fost încât Petru răsuflă odată cu greu, când ajunse dela picioare la 
cap... nu ştiu acuma cu de-a bună seamă... de obosit, ori de uimit: nu e 
luna la răsărit atâta de mare, cât eră ochiul năzdrăvanului. Apoi barem dacă 
ar fi fost şi acesta ca la altă lume, dar eră tocmai în mijlocul fruntii... Asa 
eră ochiul!... Cum au putut apoi celelalte să fie!... Petru, voinic de voinic, 


dar zău! el mulţumi lui Dumnezeu, fluerașului şi sfintei Vineri, cumcă n'a 
dat de rău cu acest om neom si plecă cu încetul mai departe... 


Aşa... cam cât merge omul până ce-i vine să se pună la răcoare, mai 
merse Petru până ce dădu de alte lucruri și mai grozave... Nişte bălauri tot 
cu câte seapte capete erau întinşi la soare şi adormiti adânc, când pe de-a 
dreapta, cand pe de-a stânga... Cum au fost aceşti bălauri, aceea n’o mai 
spun: ştie anume toată lumea balaurii nu-s treabă de glumă şi de râs... Asta 
eră a doua pază a împrejurului de curte... Petru trecu cam cu fuga,... nu ştiu 
acuma de grabă ori de groază... 


Nici n’ar fi fost însă minune, dacă s’ar fi îngrozit!... 
Bălaurul e bălaur!! 
Acuma ajunse Făt-frumos la un râu... 


Să nu gândească însă nimeni, că acesta ar fi fost râu ca râurile... nu apă, 
ci lapte curgea aici, nu peste nisip de peatra, ci peste pietre scumpe si 
mărgăritare,... şi nu curgea lin sau repede, ci lin şi repede de odată, cum 
curg zilele omului fericit... Acesta a fost râul, care curge jur împrejur pe 
lângă cetate... tot curge... tot curge... fără a mai sta, fără a mai merge mai 
departe. 


Pe marginea râului dormeau tot cam de o săritură unul dela altul niște 
lei inghierati... Ce lei însă! Cu părul de aur si pe dinţi si ghiare tot cu 
ferecătură... Aceştia erau paza râului... Dincolo, de ceea parte de rau, eră o 
grădină frumoasă,... foarte frumoasă... cum nu poate adecă fi decât la zina 
zorilor. Pe mal tot flori din flori, pe flori dormeau dulce şi lin tot zine din 
zine, care de care mai frumoase, mai vrăjitoare şi mai dulce la fata... 


Petru nici nu cuteză, ca să privească într'acolo?... 


Făt-frumos se întrebă acuma, cum să treacă peste râu. Râul eră lat și 
adânc, si peste râu numai o punte;... asta însă cum nu mai sunt puntile în 
astă lume... Dincoace si dincolo, pe un mal şi pe altul, tot câte-o frunte de 
punte, păzită tot de câte patru lei dormitori. Puntea însă? peste punte nu 
poate trece suflet de om... O vezi cu ochii, dar simtesti golatate, cănd calci 
cu piciorul pe ea... Cine ştie din ce o mai fi fost şi asta făcută!... Doar chiar 
din un pui de nour? 


Destul că Petru rămase pe ţărmul râului. Să treacă? nu poate. Să inoate? 
nu e treabă. Ce să facă dară?! 


Hei! să nu fie grijă de Petru! Cu una cu două el n'o sfârşeşte! Se 
întoarse îndărăpt pănă ce ajunse la năsdrăvanul cel mare. «Ce va da târgul și 
norocul, gândi în sine, să stăm dară şi la vorbă! «Scoală voinice!» strigă 
apoi pe năsdrăvan trăgându-l de mâneca surtucului. Când năsdrăvanul se 
destepta din somn, întinse palma dupa Petru,... asa ca $1 când vrei să prinzi 
o muscă. 


Petru suflă în flueraş... Năsdrăvanul căzu earasi la pământ. 


Aşa-l trezi şi adormi Petru de trei ori una după alta,... adecă de trei ori 
l'a trezit şi de trei ori l'a adormit... Cand fuse ca să fie de a patra oară, 
Petru isi deslegă naframa dela grumazi, luă degetele cele mici ale 
năzdrăvanului și le legă cu ea laolaltă, scoase sabia și prinzând pe 
năsdrăvan de piept mai strigă odată: «Scoala voinice!» Văzându-se 
năsdrăvanul atâta de rău batjocorit, «Ei, zise către Petru, nu te lupti în luptă, 
dreaptă! Stăi la luptă, dacă eşti voinic!» 


«Mai aşteaptă o leacă! mai nainte am o vorbă cu tine, grăi Petru... Jură, 
că mă vei trece peste rau, si atunci te las să vii la luptă.» Năsdrăvanul făcu 
jurământ, şi Petru-l lăsă să se scoale. 


Când năsdrăvanul se simţi desteptat, se repezi la Petru, ca să-l turtească 
c’o lovitură... Şi a aflat însă omul! 


Nici Petru nu eră de eri, dealaltăeri, şi el se răpezi voiniceşte. Trei zile şi 
trei nopți se luptara. Nasdravanul dete cu Petru de intra pănă în genunchi în 
pământ; Petru dete cu năsdravanul până în brâu; cară dete năsdrăvanul pănă 
în piept, $i mai în urmă Petru pănă în grumazi!... 


Când nasdravanul se simţi așa strâmtorat: «Lasa-ma, strigă 
înspăimântat, lasă-mă că mă dau bătut!» 


«Treci-mă peste râu? întrebă Petru.» 
«Trec!» răspunse cela din gaură. 


«Ce să fac cu tine, daca-ti calci vorba?» 


«Ucide-ma, fă ce vrei cu mine, numai acuma mă lasă să traesc.»» 


«Aşa sa fie dară! zise Petru, luă după aceea mâna cea stângă a 
năsdrăvanului şi o legă de piciorul cel drept, îi băgă năframa în gură, ca să 
nu strige, îl legă la ochi ca să nu vadă, şi porni aşa, purtându-l de mână cătră 
râu. 


Când ajunseră la râu, năsdrăvanul pasi cu un picior de o parte, cu altul 
de alta de râu, luă pe Petru în palmă, şi-l puse frumos de cealaltă parte. 


«Acuma e bine! grăi Petru, suflă după aceea in flueras și năsdrăvanul 
căzu de alungul pe malul râului. 


Asa trecu Petre râul. Cand zinele cele ce se scăldau în laptele râului 
auziră sunetul fluerasului lui Petru, ele căzură somnoroase, esira din lapte și 
adormiră pe florile de pe mal. Asa dormind le află Petru, când se cobori din 
palma năsdrăvanului... Nici nu cuteză să stee multă vreme la ele... 
Frumoase erau doamne! Cum puteă apoi să fie însăşi zina zorilor? Sau 
doară ea e cea mai urâtă dintre cele frumoase? Făt-frumos nu se întrebă 
mult, ci porni, ca să vadă. 


Când intră în grădină, începu a se minună din nou. Cât a umblat şi patit, 
atâta frumuseţe n'a mai văzut... 


Lasă că arborii erau tot cu crăci de aur, că isvoarele curgeau mai 
limpede decât roua, că vânturile se miscau cântând, şi florile vorbeau vorbe 
dulci si frumoase, dar Petru mai mult se mira de aceea, ca în întreagă 
această grădină nu eră nici o floare desfăcută, ci numai boboci... Parcă aici 
a fost stat lumea locului şi eră să fie pururea tot primăvară... Oare când vor 
înflori florile aceste, dacă n’au avut vreme să înflorească până acuma? Si 
dacă n'au înflorit, pentru ce?... 


Asa se întrebă Petre, asa și încă si într'alt chip, în calea lui către 
cetate... Nimic nu-i stătea în cale; nimic nu-i oprea gândirea; toată lumea 
dormea; zinele de pe la isvoare, păsările de pe crengi, căprioarele dintre 
tufite și fluturii de lângă flori, toate erau duse de fluerasul lui Petru. Chiar 
nici vântul nu se mai jucă cu frunzele, nici razele soarelui nu mai sorbeau 
roua de pe iarbă, şi râurile încetară de a mai curge... Singur Petru eră treaz: 
Petru cu gândurile sale şi Petru cu mirarea gândurilor sale. Ajunse la curte. 
Jur împrejurul curții se întindea un ierbis frumos si des, un ierbiș ce fugea 


ca vântul. Poarta era în frunte, o poartă tot din flori si alte lucruri frumoase. 
Pe sub poartă și pe lângă poartă earăşi flori, care de care mai şi mai, încât 
lui Petru i se părea, că umblă pe nouri, cand călcă pe ele. Pe de a dreapta și 
pe de a stânga dormeau zinele ce au fost să păzească intrarea în curte. Petru 
privi în toate laturile, mai zise odată «Doamne ajută» şi intră în cetate. 


Ce a văzut Petre într'această curte, aceea nici n’o mai spun, știe doară 
toată lumea, că curtea Zinei Zorilor nu poate fi ceva lucru de rând. Jur 
împrejur zine împietrite, pomi cu frunzele de aur şi cu florile de mărgele şi 
pietre scumpe, stâlpi de raze de soare şi netezi ca si paltinul, trepte lucii şi 
moi ca şi culcusul fetelor de împărat și un aer plin de miros dulce si 
adormitor... 


Nici nu voesc să spun, că numai grajdul, în care stau caii sfântului 
soare, eră mai frumos decât cetatea celui mai mare împărat din lume... Aşă 
eră asta la Zina Zorilor, şi nici n'ar fi putut fi altfel... Cum să fie doară? 
Petru se sui pe trepte și intră în cetate... Cele dintâi douăsprezece odăi erau 
din pânză, altele douăsprezece din mătase. Urmară apoi douăsprezece de 
argint şi douăsprezece de aur. Petre trecu cu iuteala prin toate 
patruzecisiopt: aici află pe Zina Zorilor, într'a patruzeci şi noulea, care era 
cea mai frumoasă dintre toate. 


Astă casă eră lungă, lată, naltă, ca şi o biserică din cele mai frumoase... 
jur împrejur paretii erau acoperiți cu fel de fel de mătăsuri şi alte lucruri 
minunate; pe jos, pe pământ, pe unde umblai cu picioarele, eră nu ştiu ce 
strălucitor ca oglinda şi moale ca perina şi... mai erau acum tot felul de 
lucruri frumoase, ca la Zina Zorilor adecă... Unde va fi doară frumos, dacă 
nu aicea!... Cum zic lui Petru 1 se opri răsuflarea, când văzu că se vede în 
mijlocul atâtor lucruri aşă grozav de frumoase... 


In mijlocul acestei biserici sau ce eră văzu Petre fântâna cea vestită, 
pentru care a venit el atâta lume de pământ... O fântână ca toate fântânele şi 
nimic mai mult!... Te miri cum a şi rabdat-o Zina Zorilor în casa ei!... Avea 
nişte doage din moși şi strămoşi. Bag sama, a fost lăsat, că aşă să rămână!... 
Si acuma am să spun o vorbă mare!... Lângă fântână eră chiar Zina Zorilor 
alevea, aşă cum ea eră! 


Era, doamne! un leagăn de aur si... numai Dumnezeu ştie de ce încă, 
destul cum că eră frumos, aici în leagăn dormea Zina Zorilor pe perini de 


mătase umplute cu suflare de vânt de primăvară... Nici nu era frumoasă... 
Dar de unde să si fie!... N’a zis doară santa Vinere, că are fel de fel de 
lucruri urate si ingrozitoare? Ce sa mai lungim dara vorba?... Poate ca santa 
Vinere a avut drept. Poate sa fie!... Destul, cand Petru privi la ea, asa cum 
dormea în leagăn, el stete cu sufletul amortit și nu suflâ mai mult în 
flueraşul cel vrăţit... eră încremenit de minunea ce se minună... Ba! 
frumoasă era,... frumoasă!... mai frumoasă decât chiar cum ti-ar păreă ca 
ar fi să fie Zina Zorilor... mai mult nu vreau să zic!... 


Pe de-a dreapta şi pe de-a stânga leagănului dormeau câte douăsprezece 
zine din cele mai alese. Bag sama au adormit legănând pe împărăteasa lor... 
Petru nici nu le văzu de privit ce priveă la Zina Zorilor, până ce nu tresarira 
toate din somn, când nu mai auziră fluerasul... Petru... tresări dară si el... 
ŞI începu a cântă din nou în flueras. Earasi adormi lumea, si Făt-frumos pasi 
cu trei pași mai înainte. 


Intre leagăn şi fântână eră o masă, pe masă un colac alb şi moale, 
frământat cu lapte de căprioară, şi un bocal de vin roşu şi dulce ca visul de 
dimineaţă... Acesta eră colacul puterii, si celălalt vinul junetei... 


Petru privi odată la colac, odată la vin şi odată la Zina Zorilor, se 
apropia după aceea cu încetul, pasi doi pași către leagăn, masă şi fântână. 


Când Petru ajunse la leagăn, îşi pierdă mințile şi nu se mai putu rabda, 
ci sărută pe Zina Zorilor... Zina Zorilor deschise ochii şi privi la Petru cu o 
privire, încât el îşi pierdu minţile inca mai tare... 


Suflă după aceea în flueras, ca Zina Zorilor s'adoarmă; luă cununa cea 
de aur, şi o puse pe fruntea Zinei Zorilor; luă o bucătură din colacul de pe 
masă, bau o inghititura din vinul întineritor,... şi iarăşi sărută, şi iarăşi luă o 
înbucătură, iarăşi bau o inghititura... Aşa de trei ori una după alta... de trei 
ori a sărutat pe Zina Zorilor, de trei ori a îmbucat din colac şi de trei ori a 
gustat din vin... După aceea şi-a umplut ulcioarele cu apă din fântână şi a 
perit cum pere vestea cea bună. Când Petru ajunse în grădină, dete de o 
lume cu totul nouă... 


Florile erau flori; bobocii se desfăcuseră; isvoarele curgeau mai repede; 
razele soarelui se jucau mai vesel pe păreţii cetății, şi zinele aveau mai 
multă plăcere în feţele lor. Toate aceste din trei sarutari... 


Cum a intrat Petru, asa a şi esit: printre Zine şi flori, pe palma 
năsdrăvanului, printre lei, balauri şi năsdrăvani... Cand fu apoi in scară, 
privi odată îndărăt, şi văzu că lumea întreagă s'a pornit în urma lui... Hei! 
dar şi-au dat de om! Nu ca vântul, nu ca gândul, nu ca dorul, nu ca 
blestemul, ci mai repede de cum trece fericirea s'a fost lăsat Petru pe cale... 
Goana rămase îndărăt, si Petru sosi pe jos la santa Vinere. 


Santa Vinere stia, că Petru o s'ajungă, din rânchezatul Murgului, care 
din cale de trei zile simți apropiarea stăpânului său: îi esi dară în cale cu 
colac moale şi cu vin roşu. 


«Bun ajuns, Făt-frumos! 
«Bună ziua, soră sfântă!» 


Petru-i dete ulciorul cu apă dela fântâna Zinei Zorilor. Sânta Vinere-i 
multami frumos. Mai vorbiră apoi câteva cuvinte despre calea lui Petru, 
despre curtea Zinei Zorilor şi despre frumuseţea sorei soarelui, şi Petru puse 
seaua pe murgul, că zău! el nu prea aveă vreme de pierdut... Baba Vinere 
ascultă când cu dulce, când cu amar, când cu drag, când cu necaz; văzând 
apoi, cum că Petru va să meargă, îi pofti sănătate şi noroc. 


Petru nici nu stete până n’ajunse la santa Joe. Aice se cobori de pe cal si 
intra, precum a fost vorba sa fie. 


Nici la santa Joe nu se prea opri, zise buna ziua, mai făcu o vorbă scurtă 
si lua sanatate buna. 


«Stai! să-ţi mai spun una "nainte de a porni in cale, zise santa Joe cu 
grijă. 


Să-ţi ai grijă de viata; să nu legi vorba cu om; să nu mergi iute, grăbit; 
să nu iei apa de la mână; să nu crezi la vorbă, şi să fugi de buze dulci.» 


Să te duci cum ai venit... Calea e lungă, lumea e rea, si tu ai la tine 
treabă mare!... ascultă dar de mine. Eaca-ti dau eu o năframă; nu e de aur, 
nu-i de argint, nici de mătasă, nici de mărgele; e de pânză năsădită, să o 
porți că e vrăjită... Cine-o poartă, pe acela fulgerul nu-l ajunge, sulița nu-l 
pătrunde, sabia nu-l taie şi gloantele sar de pe trupul lui. 


Asa grăi santa Joe. Petru primi şi ascultă; se lăsă apoi cu Murgul in vânt 
ŞI se duse... se duse... cum se duc adeca Fetti-frumosi cand îi mână dorul 
de casă. 


La sânta Miercure Petru nici nu se mai cobori de pe cal, ci zise «bună 
ziua» din spatele calului și mână mai departe. 


Intr'o bună vreme îi veni cutia cea vrăjită în minte si vrând să audă 
veste din lume, o scoase din teacă. Nici nu o scoase bine, nici nu o deschise 
cum se cade, până ce și începu a vorbi ce vorbea de acolo din ea. 


«S’a supărat Zâna Zorilor pentru că i-ai furat apa... S’a supărat santa 
Vinere pentru că 1 s'a spart ulciorul... S’au supărat fraţii tăi Florea şi Costan 
pentru că l-ai luat împărăția». 


Petru începu a râde, când auzi de atâta supărare. Nici nu stia ce să 
întrebe mai înainte. 


Cum a spart sânta Vinere ulciorul? 
«De bucurie ce 1-a fost a început a jucă $i a căzut cu ulcior cu tot». 
Cum am luat eu împărăţia de la frații mei? 


Cutia începu acuma a spune, că, fiind împăratul bătrân şi orb de 
amândoi ochii, Florea si Costan s'au dus la el şi au cerut, ca să împartă 
împărăția între dânșii. Impăratul li-a spus, că numai acela va împărăţi tara, 
care va aduce apă de la fântâna Zânei Zorilor. Înţelegând, fraţii lucrul, 
merseră la baba Birşa și asta le spuse, că ai fost, ai făcut şi ai pornit, ca să 
VII». 

Fraţii se sfătuiră şi acuma au pornit în calea lui Petru, ca să-l ucidă, să 
iee apa de la el si să împărăţească peste tara. 


«Minti, cutie spurcata!» strigă Petru manios, cand le auzi toate aceste, şi 
dete cu cutia de pământ, în cât crăpă în şeaptezeci și şeapte de bucăţi. 


N’a mai mers mult până ce și văzu nourii din tara sa, simţi suflarea 
vânturilor de acasă şi zări din depărtare pe ici colea câte un munte de pe 
marginile țării... Petru stete în loc, ca să vadă mai bine, că-i părea, că nu e 
adevăr, ce-i păreă. 


Era sa treacă peste puntea cea din marginea împărăției, când văzu 
c'aude ceva din depărtare... aşa ceva, ca şi cand ar strigă un om, și ca şi 
când l-ar strigă chiar pe el după nume «Măi Petre!» 


Voi să stea în loc. 

«Mergi! mână! strigă Murgul. Nu e bine sa stai! 

«Ba nu! stai! să vedem, ce e, cine şi pentru ce? Să dam fata cu lumea». 
Petru zise şi suci frâul Murgului. 


Ei Petre! Petre! oare cine te-a învăţat să stai?... Oare n'ar fi mai bine sa 
te pleci la sfatul Murgului?... Aşa e lumea, n’ai ce face! 


După ce se întoarseră, văzu, Doamne, pe cine văzu! pe frate-său Florea 
si pe frate-său Costan... Amândoi erau si împreună, se apropiau către 
Petru... Petre! mergi! mână! Sau nu ţi-a zis santa Joe să nu legi vorbă cu 
om? sau nu ştii ce veste ţi-a dat cutia sântei Mercuri? Fraţii veneau cu vorbă 
bună şi cu buze dulci... Şi sânta Joe a fost zis... Petre! Petre!... ai uitat, ce- 
a zis?!... Când Petru văzu pe frații săi cei dulci, zbură din spatele murgului 
la ei în braţe. Doamne! dar cum să nu zboare! De când n'a văzut el faţă de 
om? de când n'a auzit vorbă pământească!? 


Si a curs vorba cum curge între frați. Petru eră vesel și fericit. Florea şi 
Costan erau buni la vorbă si dulci la buze... Singur murgul era trist, singur 
el isi lăsă capul la pământ. 


După ce frații vorbiră multe de Impăratul bătrân, de tara şi de calea lui 
Petru, Florea începu a-şi increti fruntea. 


«Frate Petre! lumea e vicleană! n’ar fi mai bine ca să ne dai tu noua apa, 
ca s’o ducem noi, grăi fratele viclean. Tie-ti ese unul în cale, iară pe noi 
nimeni nu ne ştie, de unde venim, unde mergem şi ce ducem». «Da! da! grăi 
Costan, Florea vorbeşte bine.» Petru clătină odată... de două ori din cap, şi 
spuse fraților săi treaba cu năframa. Fraţii cei doi văzură acuma, că pentru 
Petru nu este decât o moarte. Florea începu dar a bate saua, ca să priceapă 
eapa. 


Cam de vre-o trei asvârlite d'acolea era o fântână cu apă limpede si 
rece. 


«Nu ti-e tie sete, mai Costane? grai Florea tragand odata cu ochiul catre 
Costan. 


«Da! răspunse Costan, pricepand, ce şi cum ar fi să fie. Hai, frate Petre, 
să ne stâmpărăm odată setea si apoi să pornim cu Dumnezeu. Noi vom 
merge în urma ta si te vom păzi de năcaz şi primejdie.» 


Nu merge Petre!... nu merge că nu dai de bine!... murgul necheză 
odată... Hei! dar Petru nu l-a inteles!... 


Ce s'a întâmplat după aceea!? Ce să se întâmple? Nimic nu s'a 
intamplat!... 


Fântâna era lata şi adâncă... 


Fraţii pornira cu apă cătră casă, ca şi când ei ar fi adus-o chiar dela Zina 
Zorilor. 


Murgul mai necheză odată, asa de turburat si de dureros, încât se 
înfiorară și pădurile... fugi pănă la fântână,... şi stete impetrit de durere. 


Asa fuse treaba cu Petru cel voinic şi Făt-frumos viteaz! Bag’ sama asa 
i-a fost ursita, ca s'ajungă în ceas rau! 


La curtea împăratului se făcu ospăt şi veselie mare. Merse, vestea in 
tara, cum că feciorii împăratului, Florea şi Costan, au adus apă dela fântâna 
Zinei Zorilor. 


Impăratul se spălă cu apă pe ochi si văzu, — cum om încă n'a mai 
văzut... Eră în casa Impăratului pe după cuptor un vas cu curechi; în doaga 
acestui vas şedeă un verme: împăratul îl văzu prin lemn, aşa vedeă de bine. 


După ce împăratul împărți tara între feciorii săi cei voinici, se retrase în 
curtea sa cea mare, ca să-și trăiască zilele batranetelor în pace! 


Asa se sfârși treaba cu apa dela fântâna Zinei Zorilor. Tara făcu un ospăț 
de trei zile si trei nopți şi se puse iarăși la lucru, ca şi când nici nu s’ar fi 
întâmplat nimic. 


x OK 


După-ce Petru se depărtase dela leagăn, esi din casa şi curte... dupa ce 
sunetul fluerasului nu se mai auzia, Zina Zorilor îşi veni in ori, deschise 
ochii, rădică capul şi privi în toate lăturile căutând nici ea singură nu stia 
ce... Ce a fost? întrebă pe de jumătate încă prin vis. «Cine? 


I se părea, cum că a văzut ceva prin vis, ba chiar aieve... ceva dulce, 
plăcut, o ființă... ca şi când ar fi omenească, însă mai puternică în privire, 
mai altfel decât ceea ce a fost văzut până atunci... «Nu ştiţi voi ce a fost?... 
Ati văzut şi vo1?... Sau ati dormit?... ati visat?» Asa întrebă Zina Zorilor pe 
Zine... şi se întrebă pe sine însaşi... Îi părea că de când a văzut ce-a văzut 
chiar nici sufletul său nu mai e tot acela... Si nimene nu-i răspundea, toată 
lumea stătea uimită. 


Văzu cununa... Ce cunună frumoasă!... Cine oare a cules florile din ea? 
cine oare le-a împletit în cunună?... şi cine oare a adus aici cununa si a 
lăsat-o la mine pe leagăn?!» Zâna Zorilor se intrista! 


Vazu pânea pe masa... Lipseau din ea trei bucățele: una de-a dreapta, 
una de-a stânga şi una din mijloc. 


Din vinul junetei lipseau asemenea trei inghitituri: una de de-asupra, 
una din fund şi una din mijloc... A trebuit să fi fost cineva aicea... Zana 
Zorilor se întristâ încă mai tare; îi păreă, că o doare ceva, şi nu stia ce şi 
unde... 


Apa în fântână era tulbure... Apă! apă a dus cineva de-aici!... Zâna 
Zorilor se supără. 


si zanele? şi florile! și soarele?!... Nimeni n'a păzit? nimeni n'a fost la 
locul său?!... Zâna Zorilor se supără pe deplin. 


«Lei, zmei, balauri, năzdrăvani, porniţi, goniti, ajungeţi, prindeti și 
aduceți», porunci Zâna Zorilor în supărarea ei cea mare. 


Porunca sună, şi toată lumea se puse în mișcare. 


Petru s'a fost însă întins la fugă, încât nici razele soarelui nu-l puteau 
ajunge. 


Toţi veniră trişti, toți aduseră vești triste. Petru a fost trecut peste 
marginile împărăției Zorilor, unde întreaga pază nu mai aveă putere. 


Zâna Zorilor îşi uită acuma supărarea de tristă ce se făcu și trimise pe 
sântul soare, ca să umble ’n lume, să facă din şapte zile una... să cerce, să 
afle $i s'aducă veşti. 


O zi din şapte zile Zâna Zorilor n'a făcut alta decât a stat şi privit în 
calea soarelui, a privit... privit... pănă ce au început a-i curge lacrămile din 
ochişori, nu ştim acuma de privitul cel mult, ori de durerea și dorul ei cel 
mare! 


lată-ntr'a şaptea zi sântul soare se reintoarna... ros, trist şi obosit... 
Iaras veste rea!... Hei! că Petru era unde razele soarelui nu pot pătrunde! 


După ce Zâna Zorilor văzu, că şi cea din urmă cercare fu in zădar, dete 
poruncă aspră în tara: 


Zânele să nu mai zâmbească, florile să nu mai miroase, vânturile să nu 
mai miște, izvoarele să nu mai curgă limpede, si razele soarelui să nu mai 
lumineze. Porunci apoi, ca între lume si împărăția Zorilor să se lase vălul 
cel mare a întunecimii, prin care să nu străbată decât o singură rază din 
soare, care să ducă vestea "n lume, cumcă «pănă ce nu v'a veni acela, care a 
dus apa dela fântână, soarele să nu se mai mişte pe cer.» 


A mers vestea în lumea cea întunecoasă... oamenii intelesera, că lumina 
cea grozavă nu e decât pentru lumina ochilor împăratului... 


Nimeni nu vedeă în lume afară de împăratul; nimeni nu vedeă 
necazurile întunerecului decât împăratul. Dete dar fiilor săi Florea şi Costan 
sfat şi poruncă, ca să pornească, să meargă şi să mântuiască lumea de 
întunerec. Cine a mințit una, minte și a doua; Florea se puse in sea şi porni 
către împărăția Zorilor acuma, când Petru a fost curatit calea. Când Florea 
eră s'ajungă la curtea zânei Zorilor, Zâna Zorilor simţi cumcă va să vină 
ceva străin. «Vine cineva? întrebă cam aspru.» 


«Vine», răspunseră zmei, ce stăteau pază la punte. 
«Cum vine? peste punte ori pe supt punte.» 
Puntea eră — acum stim noi — cum eră! Florea trase pe sub punte. 


«Voinicul vine pe sub punte! răspunseră smeii cam în glumă. 


«Grijiţi de el, neagră va fie lumina!» Zise acuma Zina, şi primi pe 
Florea ca să intre. 


Pe Florea-l trecură fiorii când văzu atâta frumuseta. 
«Bun ajuns voinice! tu ai furat apa? 

«Să fie de bine! zău eu am luat-o. 

«Tu ai băut vinul? 

Florea stete mut. 

«Tu ai mâncat pâinea? 

Florea zise «ba». 

«Tu m'ai sărutat?» 

Florea-şi uită vorba. 

«Na! oarba-ti fie lumina! invata-te să mai minți!» 


Zise acuma Zina supărată, și dete lui Florea două pălmi, una pe de-a 
dreapta, una pe de-a stânga, încât estuia 1 se întunecară ochii ca păcatul lui 
cel mare. 


Doi zmei duseră apoi pe orbitul de Florea acasă, şi treaba se gati. 
Porni şi Costan în urma fratine-sau. 

Porni, ajunse, o pati $i reînturnă. 

În lume nu mai rămase acuma nici o rază de lumină. 

Aşa rămase lumea "ntreagă oarbă de dragul ochilor unui împărat... 


După ce Zina Zorilor a văzut, cum-că nu poate află pe Petru, a chemat 
la sine pe întreagă tara sa, pe zmei, bălauri, năsdrăvani şi lei, pe toate zinele, 
pe toate florile, pe toți supușii i-a chemat la sine. Chiar și sântul soare a 
trebuit să se coboare de pe cer, să desfrâne cau dela căruţă, să-i bage în 
grajdiu şi să intre la Zina Zorilor... Când au fost aşa toți adunaţi împreună, 
Zina Zorilor nu le împărți mai mult la porunci, ci tristă şi mustrată cum eră, 


luă ziua bună dela toți supuşii săi, le multami pentru iubire si credinţă și-i 
trimise in lume, ca să meargă să facă fiecare după capul si pricepirea sa. 
Numai doi lei, doi zmei, doi bălauri şi tot atâţia năsdrăvani opri la sine, ca 
să fie cine să-i păzească puntea. Trimise toate Zinele în grădină și lăsă, ca să 
nu intre ’n curte pănă ce nu o vor vedea pe ea senină; lăsă ca florile sa 
miroase d'aici înainte un miros, care îmbată orice ființă omenească, ca 
vânturile să se mişte cântând atâta de dureros, încât orice suflet omenesc sa 
plângă când le aude, ca isvoarele să curgă apă amară, si lăsă ca soarele pe 
toată ziua data de Dumnezeu să arunce câte de seapte ori seapte raze seci in 
lume... 


După ce toate aceste le rândui, se duse la roata cea mare, pe care era 
învârtit firul traiului omenesc, şi opri roata de a se mai întoarce şi viaţa 
omenească de a mai curge... Dup” aceea... Zina Zorilor s’ascunsa din fata 
lumii în fundul curții celei mari, în locul cel mai întunecos şi mai negrijit... 


Zmeu, balauri şi nasdravanii esira ’n lume şi de ruşine ce le eră, 
s’ascunsera in cele mai adânci pustiuri şi peșteri — ca ochiul omenesc să nu- 
i mai vada; leii "şi lepădară părul de aur si ferecătura de pe ghiare şi dinţi, și 
de supăraţi ce erau, se făcură sălbatici; Zinele s’ascunsera prin grădini; 
florile, isvoarele şi vânturile se supuseră voinţei Zinei Zorilor, şi razele seci, 
fără căldură si lumină, şi astăzi se văd întinse pe cer colea în nopţile de 
vară... 


Viaţa omenească stete locului, şi timpul încetă d’a mai curge... 
Doi lei, doi zmei, doi bălauri $i doi năsdrăvani se puseră pază la punte... 


Cât a rămas împărăția Zorilor astfel, aceea nu se ştie $i nici nu se poate 
spune... 


A trecut multă vreme aşa fără să fi curs! 


A înţeles si santa Vinere, că Zina Zorilor s'a supărat; raza cea pustie şi 
vântoasele ce cutrierau lumea întreagă i-au fost adus ştire de mult... S'a 
supărat de jumătate, iar de cealaltă jumătate s'a bucurat: s'a supărat pentru- 
că nu putea să mai privească în căutătoare, şi s'a bucurat pentru-că vedea pe 
Făt-frumosul său cel voinic scăpat și pe vecina sa cea frumoasă tristă... A 
mai fost apoi necăjită pentru-că i s'a fost spart ulciorul cu apa cea minunată. 


Cand sfanta Vinere vazu insa, ca intunerecul nu mai inceata, lumina nu 
mai vine, si când peri şi cea din urmă rază de pe pământ, zic, când sfânta 
Vinere văzu că Zinei Zorilor 1-a trecut de glumă, ea porunci vântoaselor, ca 
să pornească toate împreună, să se izbească în vălul cel mare dela marginea 
împărăției, să-l miște din loc şi să facă ca lumina să curgă in lume. 


Vântoasele porniră... care de care mai turbate, care de care mai grozave 
şi mai infricosate,... cum merg adeca vântoasele... Ti se păreă, că au să ià 
lumea cu sine şi să nu se mai oprească în loc cu ea... 


Ajunseră la val,... se izbiră în el... şi cum se izbiră?... Vălul nu se 
misca!... 


Vantoasele se mai isbira odata... apoi inca odata... adeca de trei ori una 
dupa alta. 


... ȘI apoi nu se isbira mai mult... văzură cumca vălul sta mai tapan 
decât pământul in tatanele sale... Stătură câteva clipite locului — rusinate şi 
obosite, se întoarseră după aceea îndăret, şi înconjurară odată lumea in 
mânia lor cea turbată... Ce a fost calea lor?... acuma-și poate gândi fiecare 


Vântoasele sosiră acasă și spuseră sfintei Vineri, cum si ce e cu vălul. 


Sfânta Vinere se supără acuma şi de cealaltă jumătate; trimise 
vântoasele la curtea împăratului, ca să ducă lui Petru vorbă şi sfat: să 
meargă să stea de vorbă cu Zâna Zorilor şi să facă ce va face, ca să aducă 
lumina în lume. 


Vântoasele porniră de-a doua oară... acuma ceva și mai încet... mai 
nepripit,... ca şi când pleci adeca în treabă bună si la om de nărăvală... 
Ajunseră la curte... Petru nu e!... 


Vântoasele începură a se mişcă mai a străin. 
Petru a pierit în cale. 


Vântoasele luară curtea din stânga... apoi din dreapta... apoi din 
mijloc... O întoarseră, suciră, ridicară şi aruncară până ce nu se mai alese 
nimic din ea... După aceea porniră cu vestea despre moartea lui Petru către 
coliba sfintei Vineri. 


«Porniti cu toţii în lume; miscati tot ce e de mișcat, şi aflați pe Petru. 
Viu sau mort mi-l aduceţi! porunci sfânta Vinere după ce auzi vestea cea 
tristă. 


Trei zile şi trei nopți vantoasele nu mai stetera... 


De trei ori scoaseră copacii din rădăcini, de trei ori scoaseră râurile din 
cursul lor; de trei ori sfărâmară nourii isbindu-i de stânci; de trei ori 
măturară fundul mării şi de trei ori prăpădiră faţa pământului. 


Toate fură în zadar!... Ele intrară acasă care de care mai obosite, care de 
care mai mânioase şi mai rusinate. 


Numai una n'a sosit încă: vântul cel de primăvară leneş, moale şi 
întârziatic... Unde să fi rămas?... Toţi stieau, că multă treabă n’o fi fost sa 
facă... Cine ştie... de obosit ce-o fi fost s'a pus undeva la răcoare... Nimeni 
nu-şi mai băteă capul cu el. 


Iac’odata într'un târziu, după ce toată lumea ș'a mai rupt gândul de a 
mai află pe Petre, frunzele incepura a se mişcă. 


Sfânta Vinere simţi molătatea suflării $i esi afară. 
«Ce veste aduci? întrebă pe cea mai dragă dintre vântoase. 


«Trista e de tristă, dar bună-i de bună, sopti vântul cel tânăr. «După ce 
m'am fost obosit de atâta cercare, de atâta spart şi pradare, dădui de-o 
fântână seacă, şi cugetai să intru în ea, ca scutit de surorile mele, să mă mai 
odihnesc înainte de a porni către casă. 


«Si "n fundul fântânei aflasi pe Petru? strigă santa Vinere plină de 
bucurie. 


«Da! şi pe murgul de o parte. 


«Dulce-ti fie vorba, dragu-ti fie sufletul, şi pururea veste bună s’aduci! 
Zise acuma santa Vinere cătră vântul cel de primăvară, îi porunci apoi ca să 
se răpezească pănă la sânta Joe şi să-i spună ca să gătească cu tigaea de aur, 
că de Petru nu e bine, să sară d'acolea până la santa Miercure, şi să-i spună 
ca să vină la fântâna cu apa vieţii. 


«Inteles-ai? îi mai zice santa Vinere. Să fu cu’n picior aici, cu unul 
acolo! şi porniră cu toţii... Sosiră cu toții la fântâna cea părăsită... 


De Petru nu eră decât os şi cenușă. 
Santa Miercure luă oasele si le inchee la olaltă... Nu lipsea niciunul. 


Santa Vinere porunci vantoaselor ca sa desfunde fântâna, s’arunce 
pulberea in sus si s’adune cenusa lui Petru... Toate se facura... 


Santa Joe făcu foc, culese rouă de pe frunze in tigaea cea de aur... şi 
puse tigaea pe foc... Când apa începu a fierbe, santa Miercure zise trei 
vorbe... privi odată cătră răsărit, odată către apus, odată către mează zi, 
odată cătră mează-noapte, apoi aruncă earba vieţii în apa cea feartă. 


Tot asa făcu şi santa Vinere cu cenușa lui Petru. Santa Joe numără după 
aceea, unul, două, trei, $i luă tigaea de pe foc. 


Din cenuşa lui Petru, din rouă şi din earba vieţii s'a fost făcut o unsoare 
mirositoare. Vântul cel de primăvară suflă odată peste ea, si unsoarea se 
slei. Acuma unseră oasele lui Petru cu unsoarea de seapte ori în jos, de 
seapte ori în sus, de seapte ori crucis, tot de atâtea ori curmezis, și când 
fuseră gata, Petru sări în picioare... pe de o sută şi pe de o mie de ori mai 
frumos decât cum a fost... pe de o sută şi pe de o mie de ori mai voinic și 
mai fălos decât cum a fost! 


«Sai pe cal, voinice! zise santa Vinere. 


Indată ce Murgul simţi pe stăpânul său în spatele sale, începu a necheză 
şi a scăpără din picioare... Era mai viu decât cum a fost cand-va! 


«Unde pornim? întrebă vesel. 
«Cătră casă! răspunse Petru. 
«Cum să mergem? 

«Ca blăstămul! 


Petru mulțumi de vorbă și treabă, se întinse apoi la cale, şi merse... 
merse..., cum merge adecă blăstemul... până ce ajunse la curtea 
împăratului. De curte nu mai eră decât locul... Nu vedeai urmă de om, dela 


care să poţi auzi o vorbă sau o veste... Eaca într'un târziu baba Birsa esi din 
fundul unei pivnițe mucezite. 


Petru înţelese ce e, cum, din ce pricină, întoarse frâul Murgului, $i merse 
mai repede decât cum a venit... Nici nu răsuflă până la împărăţia zorilor. 
Câtă vreme a trecut, de când a rămas cum a fost să rămână trebile ’n 
împărăția Zorilor aceea cu vorbă şi graiu nu se poate spune... 


Multă vreme a trebuit să treacă!... 


Când Petru sosi la punte, în soare nu mai erau decât trei raze luminoase, 
seapte calde si noua seci,... celelalte toate le-a fost lepădat cu 
deamănuntul... Cand Petru se opri cu Murgul, toată lumea se opri cu el, ca 
să vadă ce va fi să fie acuma. 


Zâna Zorilor simţi, cum că ceva deschilinit trebue să fie ’n apropiere, 
că-i părea că tocmai acuma s'a deşteptat din visul cel ce-a făcut-o tristă... 
Ea dorea... nu ştia ce... tocmai ca şi atuncea... «Cine vine?» întrebă cam 
cu jumătate de gură. 


«Tine-te bine stăpâne!» zise murgul. 


Petru strânse din pinteni, trase din frâu, şi nici nu se simți pana ce fuse 
de cealaltă parte de punte. 


«Voinic vine peste punte!» strigară păzitori ridicandu-si palarile din 
cap... 


Zâna Zorilor nu se mai mişcă din loc şi nu mai grăi nici o vorbă... Ca 
pe nevăzute sări Petru la ea, a cuprins’o în braţe, şi o sărută... cum sărută 
adecă Fetii frumoşi pe zânele dragastoase... 


Impărăteasa zorilor simţi, că simte ce n'a mai simţit... Nu mai vorbi, nu 
mai întrebă ci făcu semn ca să bage pe Murgul în grajdul soarelui si intra cu 
Petru în casă... 


Zânele începură a zâmbi vesel; florile începură a mirosi dulce; isvoarele 
deteră a curge limpede; vânturile se prefăcură în cântec de bucurie; roata 
Vieţii începu a se întoarce mai repede decât prisnelul; vălul cel negru căzu la 
pământ, şi soarele strălucitor se ridică în sus către ceruri... sus... mai sus 
decât cum a fost când-va... Şi'n lume se făcu lumină ca fata soarelui, încât 


noua ani, noua luni si noua zile oamenii nu vazura nimic de lumina cea 
infricosata. 


Petru merse acasă, aduse pe tatăl său cel bătrân și pe muma sa cea 
bătrână, făcu o nuntă încât îi merse vestea ’n nouăzeci şi nouă de tari si se 
făcu împărat peste amândouă imparatiile, 


Iară fraților Florea şi Costan li se dete lumina ochilor... ca să vadă şi ei 
fericirea lui Petru. 


Asta a fost, dragii mei cei buni, povestea lui Petru Făt-frumos cu Zina 
Zorilor din tara soarelui. 


Petru a trăit şi a imparatit cu pace şi cu sănătate,... şi doară mai 
imparateste si astăzi cu ajutorul lui Dumnezeu. 

FLORITA DIN CODRU 


POVESTE 

WB fost ce a fost; dacă n’ar fi fost, nici nu s’ar povesti... 


In mijlocul codrilor, lângă drumul cel mare, lângă drumul cel de tara, pe 
unde umblă si trece împăratul cu voinicii săi, eră odinioară o crâşmă: la 
crâşma aceea era o crasmarita; crâșmărița avea o fată, şi pe fată o chemă 
Florita. Fata asta nu eră însă fiica crâșmăriţei, şi crasmarita nu eră mama 
fetei: fata era fată fără părinți, şi crasmarita maică de suflet a fetei... Cine sa 
fi fost părinţii fetei, chiar nici cei mai bătrâni şi mai cu sfat oameni nu pot 
s'o spună: asta nime n'a putut s’o înţeleagă... Intr'o bună dimineaţă 
crasmarul s'a dus după lemne la pădure... şi... eaca ce să vezi: pe o poeana 
limpede şi plină de flori a aflat o fetiţă ce se juca cu niște pui de căprioară. 
Cum, când şi de unde să fi ajuns copilita asta prin codru, aceea minte 
pământească nu poate s’o priceapa. Doar a crescut ca și florile din pământ; 
doar a căzut ca şi stelele din cer; sau s'a prefăcut cumva, pe nepricepute, 
din vazduhul curat. Destul cum c’atata era de frumoasă fetiţa asta, încât de- 
ar fi fost să fie din om, ar fi trebuit să fie — cel putin — fată de împărat. Cine 
ştie? — vre-un împărat ce domnește în ascuns prin adâncul codrilor... 


Crâşmarul s'a lăsat de lemne, a luat fata în braţe, a dus-o acasă... şi de 
aici înainte a fost fata de suflet a lui şi a crasmaritei. 


Asa a crescut apoi fata la crâșmă. In toată ziua se facea mai mare, $i cu 
cât se facea mai mare, cu atâta mai frumoasă la fata, mai plăcută la făptură 
si mai dulce şi mai inteleapta la vorbă. Pentru aceea oamenii o numeau 
Floare, — Floarea cea frumoasă dela crâşma din codru. 


Nu numai Florita, ci şi maică-sa, cragmarita era însă frumoasă. 
Crâşmăriţa nu eră însă aşa frumoasă ca şi Florita, și Florita altfel iară, nu ca 
şi cragmarita. Crâşmăriţa eră frumoasă ca şi o pană de păun; Florita era 
frumoasă ca şi o floare ce crește ascunsă în umbra tufelor. Crâşmăriţa era 
frumoasă, încât nimeni nu se putea răbdă ca să nu vorbească cu ea, și 
nimeni nu cuteză să privească la ea; Florita eră frumoasă, încât nimeni nu se 
puteă răbdă ca să nu privească la ea, şi nimeni nu cuteză să vorbească cu ea. 
Crâşmăriţa atâta era de frumoasă, încât dacă-i vedeai fata oglindita în fata 
vinului, ti se parea, cumcă vinul e mai tare si mai înfocat; Florita atâta era 
de frumoasă, încât dacă-i vedeai fata oglindita în fata vinului, ti se parea, 
cumcă vinul e mai dulce şi mai moale. 


A fost mers dară vestea in lume şi în tara, cumcă la crasma din codru se 
bea vinul cel mai bun, crâşmărița din codru e cea mai frumoasă crasmarita 
din tara, şi cumcă Floarea codrilor e cea mai frumoasă fată din lume. Câţi 
drumeti treceau prin tara, toţi se opreau la crâşma din codru, gustau un strop 
de vin, vorbeau o vorbă cu crasmarita şi aruncau o privire la Florita, — și 
apoi, — cât trăeau pe lume, vinul cel bun, vorba cea dulce si fata cea 
frumoasă nu le eşeă din minte. 


Intr’o zi de dimineaţă trece vestea din gură în gură până ce ajunge la 
crâşma din codru, cumcă peste ziuă are să treacă împăratul pe aici pe lângă 
crâşmă, cu voinici, cu curte $i cu mare lucru si treabă... precum trec adecă 
împărații. Crişmăriţa,... Acuma stim noi, cum sunt muierile! — Dă în 
dreapta, dă în stânga, sparge, şterge, curateste! — s'a chitit, s'a pieptanat... 
cum fac adecă muierile, când nu e ca totdeauna. Din zori de zi până în 
prânzul cel mare nu s'a mai mişcat dela căutătoare: tot s'a sucit şi desucit, 
până cand nici ea singură nu stia ce are să mai facă. Când se simţi gătită 
cum se cade, ea se puse înaintea căutătoarei, privi îndelungat şi cu drag la 
faţa sa, apoi grăi: 


«Frumoasă sunt, oglindă?» 


«Frumoasă zău, răspunse căutătoarea; pe de o sută şi pe de o mie de ori 
e însă mai frumoasă Florita, pentruca ea are fata ca zorile dimineții, ochi ca 
şi câmpul cerului și trup ca raza soarelui». 


Crâşmăriţa nu mai ascultă nici o vorbă, ci ieşi afară, izbi usa, intra în 
crâşmă şi se puse cu vorbă aspră şi neîmpăcată la Florita: că nu e bună, că e 


proastă, că e leneşă — că e toate, numai asa nu, precum ar trebui să fie. — 
După ce 1 s'a făcut apoi destul de vorbe, a dat poruncă aspră, ca Florita de 
aici înainte în toată ziua să se scoale des de dimineaţă, să măture casa, 
crâşma, curtea, să spele toate vasele, să tae lemne, să facă foc, să fiarbă 
mâncare,... şi iarăşi să măture, să spele, să tae lemne, să facă foc şi mâncare 
— până ce s’o face noapte; iar dacă s'a făcut noapte, să se sue în podul casei, 
să-şi coboare un sac de grâu necernut şi s'aleagă gunoiul din el, ca numai 
seminţele curate să rămână; numai după ce va sfârşi toate aceste lucruri îi 
eră iertat să se culce şi să doarmă pe trei scânduri de goron. 


Impăratul veni, gusta o picătură de vin, grăi o vorbă cu crasmarita cea 
frumoasă, — şi-şi merse mai departe în cale. 


Florita... sărmana de Florita! — ea trei luni, trei săptămâni și trei zile 
trase’n jugul cel aspru, fără să grăiască o vorbă, fără să plângă o lacrămă, 
fără să "ncete a-și cântă cântecele vesele... Şi pe cât muncea mai mult, pe 
atâta ti se parea mai rumănă la fata, mai vie la privire şi mai harnică şi mai 
sprintenă si mai drăgăstoasă. 


Peste trei luni, trei săptămâni şi trei zile earăşi sosi vestea, cum că 
împăratul eră să treacă cu voinicii pe lângă crasma... Crâşmăriţa se gati 
încă mai cu tortoiu decât în cel dintâi rând şi, când se simţi gătită, earăşi 
întrebă pe căutătoare: 


«Frumoasă sunt oglindă?» 


«Frumoasă zău! răspunse căutătoarea, — dar de pe o sută şi pe de o mie 
de ori e mai frumoasă Florita, pentru că ea are fata ca mărul, ochi ca și 
căprioara $i trup ca şi CrinIşorii». 


Ce vorbe a zis, ce vorbe n'a zis crasmarita către Floriţa, aceea nici n’o 
mai spun: ştie acuma fiecare, cum că, zău! muerile n'aleg la vorbe, când le- 
a trecut de glumă... Vai şi amar d'acela, care ’n lume n'a avut parte de bine, 
care n’are maică, n'are taica, n'are frați, n'are surori, ci stă aşa singur ca şi 
frunza acatata d'un paianjen... Bag sama asa e dată, ca unul să strângă și 
altul să frângă. 


Crâşmăriţa, în supărarea ei cea mare, porunci ca Florica de aici înainte 
să nu mai easă la fata soarelui, ci tot în pivnita cea mare din fundul grădinii 
să muncească. Lăsă apoi să se facă un războiu, cum nici înainte de aceea, 


nici după aceea n'a fost altul: numai suveica!) eră atâta de mare, în cât 
voinic trebuea să fie acela, care să ţi-o ridice dela pământ. Cum au trebuit 
apoi să fie celelalte! Pe acest razboiu a trebuit apoi să ţese Florita pe toată 
ziua nouă coti în lung, o pânză, in care urzeala era din fire în cât nu le 
vedeai cu ochii, ear năsădeala din funii, pe care nici cele mai sălbatice fiare 
nu le-ar fi putut rumpe, — şi apoi să ţese, încât nici năsădeala să nu se vadă 
prin urzeală, nici în urzeală să nu se facă crimpita?). Dacă Florita şi-a facut 
lucrul, ea are să capete o bucăţică de pâne, făcută jumătate din pazme, 
jumătate din cenușă, — şi un ulcior de apă clocită la soare. 


Impăratul a venit, şi-a gustat picătura de vin, şi-a grăit vorba către 
crasmarita cea frumoasă şi şi-a făcut calea mai departe. 


Florita nouă luni, nouă săptămâni si nouă zile a muncit, sărmana de 
Florita, in întunerec, ascunsă sub pământ și chinuită, și flamanzita şi 
batjocorită ca vai şi amar de ea!... 


Peste nouă luni, nouă săptămâni şi nouă zile, acuma de-a treia oară, 
iarăş sosi vestea, cumcă împăratul vrea să treacă pe lângă crâşmă cum 
înainte de asta n'a trecut încă, adecă cu mare lucru si treabă si cu multă 
socoteală... Era ca astădată nu numai copitele, ci şi cozile și coamele cailor 
să fie aurite... şi fel de fel de lucruri, de care înainte de asta nici nu s'a 
vorbit... Era adecă să fie lucru mare și împărătesc... Se ziceă cum c’acuma 
vine şi feciorul împăratului, un voinic,... voinic ca şi un fecior de împărat... 


Crasmarita?... trei zile şi trei nopţi ea n'a stat in loc... In zorile de-a 
treia ziuă crâşma era mai curată decât ghiocelul şi crâşmărița mai chitita şi 
mai hoscocorată decât ce-a fost ea însăşi cândva. — Si apoi asa cum eră, se 
puse, acuma de-a treia oară, înaintea căutătoarei. 


«Frumoasă sunt, oglindă?» 


«Frumoasă zau! — grăi căutătoarea — dar pe de-o sută şi de-o mie de ori 
e mai frumoasă Florita, pentru că ea are fata ca și fagurele topit, ochi ca și 
nevasta unui împărat şi trup ca şi rousoara de pe flori». 


Crasmarita nu mai zise nici o vorbă, isi înghiți mânia, şi, plină de 
gânduri amare şi de necaz nestâmpărat, se aşeză pe prispa de dinaintea casei 
pentru ca s’astepte şi să vază sosirea împăratului... 


Iaca într'un târziu, cam pe cand sta soarele la prânzul cel mic, se văzu 
din depărtare, că vine, ca s’apropie, c’acus s'ajungă — ceva — ca şi un nor 
stralucit. 


Venea împăratul cu voinicii $i cu feciorul său, veneă însă, încât copitele 
cailor nici nu făceau colb și pulbere, ci numai — așa... din strălucitul aurului 
celui mult simteai, cumcă acus va să fie aici... Când cragmarita $1 oamenii 
ce stăteau de vorbă înaintea casei văzură, cumcă de aici înainte nu e glumă 
ŞI râs, ci chiar va să fie ceva, ei cu toții se sculară în picioare și — făcură — 
adecă cum fac oamenii de treabă, când are să fie lucru cu cinste si mare... 
Poti sti acuma ce e aceea, când vine chiar împăratul cu oamenii si cu 
feciorul său!... Crâşmăriţa își tocmi catrinta, se scutură de colb şi se supse 
la buze; oamenii îşi luară pălăriile din cap şi se netezira la par... Iara Florita 
tocă din răsboiu. 


Abia fură gatiti, — până ce sosi şi împăratul si năvăli cu ceata cea 
strălucită asupra crasmei. — Impăratul, feciorul cel de împărat şi voinicii cei 
mândri se coborira toți cu toții de pe cai, ziseră «bună ziua», şi băură vin de 
cela bun... După ce şi-au băut vinul și şi-au zis vorbele, încălecară apoi — și 
se duseră încă mai repede dacât cum au fost venit... De Florita... nimeni 
n'a întrebat, nimeni nu s'a îngrijit... Numai feciorului de împărat 1 se parea, 
cumcă nu e, precum ar trebui să fie: cumcă vinul nu e ca lauda, cumca 
crasmarita nu e ca vestea... Ce să faci însă?... Şi el isi dete pinteni la cal și 
se repezi mai departe cu ceata cea strălucită... 


După ce împăratul, voinici şi feciorul de împărat s'au fost depărtat, 
crasmarita chemă la sine pe baba Boanta, o vrăjitoare vestită, care era atâta 
de bătrână, încât tinea minte, când codrii erau ca iarba, munţii ca musunoiul 
si văile ca şi cretaturile la ea pe fata... atât de bătrână era Boanta, — şi de 
cand trăeşte n'a făcut alta decât vrăji şi alte lucruri ascunse şi nepricepute... 
Acuma eră vorba, ca să facă ce va face cu sărmana de Florita. 


După multă vorbă şi îndelungată sfătuire crâșmăriţa se înţelese cu 
Boanta, ca asta să lege pe Florita la ochi, s’o ducă în codru, să-i scoata ochii 
si s’o lase acolo, ca s'o mănânce fiarele si alte grozăvenii de acelea din 
pădure şi de prin guduroaele întunecoase. 


Mult sfat nu s'a făcut după aceea. Boanta merse în pivniţă, legă pe 
Florita la ochi,... şi făcu precum 1 s'a fost zis. 


Când ele ajunseră în adâncul codrului, pe unde fiinţa omenească n'a 
călcat de când e lumea, Boanta scoase cuțitul cel mare, deslegă legătoarea 
cea neagră de pe ochii Floritei şi făcu, ca să-și facă treaba... Abia privi însă 
la Florita in faţă şi în ochi, ea scăpă cuțitul din mână și stete uimită si 
încremenită — cum stă omul când mare lucru i se pune în cale... Multi ani a 
trait şi multă lume a umblat baba Boanta: pe Florita n'a văzut-o decât 
odată... De frumoasă ce-o vedea îi părea cumca nici n’o vede, ci numai ȘI-O 
gândeşte... Florita... stă şi ea uimită de ce vedea: ea, — sărmana! — nu stia, 
ce are să 1 se facă, ce are să pateasca. 


Cum Florita și Boanta stăteau asa uimite, deodată, ca din puşcă, sări o 
căprioară dintr’un tufar, şi cum sări, cum trecu pe lângă Florita, cum privi la 
ea, asa privi, încât ochii amândoi și cel de-a dreapta, și cel de-a stânga, îi 
săriră din cap $i căzură la Florita în poale. 


Baba Boanta mulțumi lui Dumnezeu, cumcă nu e silită să facă un păcat 
mare, luă ochii cei de căprioară şi-i duse, ca să spuie carciumaritei, cumcă i- 
a scos dela Florita din cap. 


Florita rămase singură şi părăsită... Ce să facă? — porni, încotro o 
duseră ochii şi norocul. 


Multe zile si multe nopţi a pribegit Florita, asa singură, prin codru, fara 
s'audă graiu pământesc, fără să vadă ființă omenească. Numai din când în 
când i se ivia câte o fiară sălbatică în cale si asta rămâneă însă privind din 
depărtare, îi urmă o bucăţică de cale şi apoi se ascundeă în tufele dese. 
Florita mergea cântând mai departe... Unde, — nici ea singură nu stia... 
Mergea... mergea... 


Intr’atatea s’atatea zi, tocmai in revărsatul zorilor, pe când se desvelea 
ziua din noapte, văzu cum că vede ceva, — asa ca ş'o casă, zărindu-se printre 
frunzele copacilor. — Inaintea casei lucră un om ghebos ceva, — nu ştiu ce — 
aplecat la pământ, dar lucră, încât nici cu trăsnetul n'ai fi putut să-l trezesti 
dela lucru... Dar cum lucră? — nu ca altă lume — Toate le făceă întoarse și 
sucite, ca şi omul adecă, care nu pricepe lucrul, de care s'a prins. El lucră la 
un puiu... Mai înainte îl ciupeli şi numai după aceea îl opări cu apă feartă — 
mai înainte îl drese şi numai după aceea il ciupeli $i opări... 


Cand Florita văzu, cât de necioplit mi se mişcă ghebosul, ea nu se putu 
rabda — ca să nu meargă să-l înveţe şi să-i ajute... 


«Bun lucru, badita!» grăi Florita blând ca totdeauna. 


Ghebosul privi îndărăt, când auzi, asa ca prin vis, vorba cea dulce a 
Floritei, $i când privi şi văzu ce vede... poate acuma fiecare să ştie, ce 
trebue să fie atunci, când un ghebos priveşte în fata Floriţei! — Ghebosul 
scăpă şi cuțitul, şi puiul, şi toate le scăpă din mână, — și stă înaintea Florite1, 
încât i se parea c’acuma nici nu e ghebos mai mult... Dar nici Florita nu sta 
la flori și frunze! Ghebosul eră atât de hid, cât Florita de frumoasă: cu gura 
ca grapa, cu ochii ca ceapa, cu nasul cârlig, cu părul parlit... 


«Ce ai de gând cu puiul?» — întrebă Florita — după ce-i mai trecu 
ameteala. 


«Am să-l frig pentru tovarăşi» — răspunse ghebosul cam cu jumătate de 
gură, ca omul, din care scoţi vorba cu frică. 


«Ce tovarăşi? — îl întrebă Florica. 


Ghebosul privi lung la Florica, ca un om care ar vreă să zică ceva şi nu 
ştie, cum s’o scoață mai nimerit. «Vezi casa asta? — zise el dela o vreme, 
mai cu inimă. — Asta e casa celor doisprezece hoţi de codru. Ei s'au dus la 
hotit, şi eu am rămas ca să le fac demancat». 


Aşa e, doisprezece hoţi, — hoţi de codru și grozavi, cu căpitanul lor cel 
înfricoşat au locuit în astă casă... Şi ştie toată lumea, cum că hoţii de codru 
se spală în toată dimineaţa cu sânge de copil nebotezat, şi sânge de fete 
mari, iar în fata de om nu pot să privească pentrucă simtesc junghi în spete, 
ŞI'n cap si pe toate laturile... Nu e minune dar, daca Florita a cam tresărit, 
când a auzit vorbe atât de mari:... Hei! dar Florita nu s'a infricosat — zău! 
nu s'a înfricoşat, ci cu vorbă veselă şi râs pe buze a zis către Ghebos: 


«Un puiu pentru doisprezece hoţi? Nici pe-o măsea n'are să le ajungă». 


«Vezi bine, că doară nu am eu atâta pricepere, răspunse ghebosul 
făcându-se și el înțelept. Eri le-am fript un juncan, și ei m’au bătut pentru 
c’a fost prea mult: astăzi ştiu că nu m'or bate». 


«lar azi te-or bate, pentruca le-ai fript prea putin... Aide ca sa te invat 
eu ce, cum si cat sa faci — zise Florita sarind sprintena, cum era ea, peste 
pragul casei. 


Acuma tăie patru pui și-i fierse, taie doi purcei şi-i fripse, făcu o zamuta 
bună si caldă, şi arătă ghebosului, cum are să facă de aici înainte. «Eacă aşa, 
dragul meu, şi aşa... şi asa,» — îl invata adecă precum învaţă o maică bună 
$i îngrijitoare. 


Ca nu cumva să se întâmple ceva cu hoţii, ghebosul spuse Floriței, 
cumcă să-i spuie lui pe când are să fie gata cu mancarile, să fugă cât o duc 
picioarele ca să nu cază în mânile hotilor, — căci el numai atunci va canta 
din fluerasul cel mic, care chiamă pre hoți la prânz. 


Florita găti mâncarea, puse vasele pe masă, mai curati, mai netezi, făcu 
casa, încât numai de-un drag să sezi în ea, apoi se puse la vorbă cu 
ghebosul, şi vorbiră... vorbiră până ce uitară de hoți, de fluerita, de toate. 


In adâncul codrului hoţii începură să flămânzească, să se supere și, care 
de care mai cu greu gând la inimă, să pornească către casa... Hei! 
ghebosule, ghebosule — mare necaz ţi-ai facut! 


«Ce se simte aici?» întrebă Florita simțind ceva, ca si cand ar fi sânge, 
sau aşa ceva... 


«Vai! sărmanul de mine! strigă ghebosul înspăimântat, — vin hoţii! Fugi! 
— Ba nu fugi, căci n'ai vreme de fugă... Ascunde-te sub pat. 


Florita, — de frică ce să facă? — se ascunse sub pat. Iar cei doisprezece 
hoţi de codru veneau tot unul după altul, şi încă din depărtare s’auzea, cum 
ziceau, că au să-l ucidă, să-l turtească, să-l taie bucățele pre ghebosul... 
Cum nu? — când ei răbdau la foame... ei... hoți ca dânșii! 


Ghebosul le esi în cale, ca să-i roage de ertare şi să le spună, cumcă le-a 
făcut mâncări bune. 


«Să taci de loc — grăi căpitanul. — Nu-mi prieste mâncarea până ce nu 
mă spăl cu sângele tău, — după aceea intră în casa pentru ca s’aduca cuțitul 
cel mare; iară ceilalți prinseră pe ghebos şi-l făcură nod. 


Cand capitanul intra pe prag, el ramase stand uimit in loc: 1 se parea ca 
astă casă netedă şi curată nu e a lui. «Măi oameni! grăi către cei de afară, 
veniţi încoace!» 


«Ce-e?» întrebară cei deafară. 
«Veniti, când zic!» 


Când hoţi păşiră pe prag, ei priviră încă mai uimiti decât căpitanul la 
casa lor... Asa privind, le trecu de mânie, şi iarăș le veni foamea; se aşezară 
unul după altul la masă. 


Ghebosul, ca si omul care era s’o pateasca, se făcu sprinten, fugi la 
vatră şi intră cu mancarile in casă. 


«Când căpitanul simţi mirosul aburilor din zeamă, «Măi! grăi către 
ghebos, pentrucă mi-ai curatit casa, te lăsăm până după prânz», după aceea 
luă lingura, gustă din zeamă şi o purtă prin gură. 


«Ce mâncare e asta?» întreabă după aceea. 
«Zeamă, cu cinste să fie zis, zeamă calduta, — răspunse ghebosul. 


«Bună mâncare! — grăi căpitanul... Luă după aceea lingura, dete la 
fiecare hot câte trei linguri şi ce rămase isi tinu sie. 


Hoţii îşi mâncară părticica şi după aceea priviră, lingandu-se pe buze, la 
părticica căpitanului. 


Ghebosul intră cu carnea cea de puiu. 

«Ce-e aceasta? întrebă căpitanul. 

«Puiu, puiu fript», răspunse ghebosul. 

Căpitanul își tăie o bucăţică, gusta și apoi grăi către ghebos: 


«Mai! asta s’o fi adus tu mai înainte! — Pentrucă ne-ai făcut atât de bune 
mâncări, noi cu toții te 1ertam!» — După aceea luă cuțitul, taie la fiecare hot 
câte o bucăţică şi ce rămase îşi tinu sie. 


Hoţii își mancara bucatelele, după aceea începură să privească la 
bucăţile căpitanului lingându-se pe degete... Iara căpitanul dela o vreme 
începu să resufle cu greu si să mănânce cu tariita, numai de ici de colea cate 
o bucăţică, cate un fir, ca şi omul, care ar mâncă şi nu poate manca de sătul 
ce e săracul. 


«Frate căpitane — grăi unul dintre hoţii cei flămănzi, — tu te-ai săturat: 
dă-ne noua, ce a rămas!» 


«Ce? îi zise căpitanul, sau n’ati avut si voi: asta o tin pentru mine — 
pentru ca s’o mănânc desara». 


«Să nu fie supărare, grăi ghebosul, mai sunt încă şi alte mâncări». 
«Auziti voi? zise căpitanul, celelalte sunt ale voastre». 
«Ba nu! grăiră hoţii, noi vrem să mâncăm din asta, căci asta e bună!... 


Vorbă din vorbă: hoţii începură a se certă... Unii ca asta, alții că ceea; 
treaba sta rău, şi daca ghebosul n'ar fi intrat cu purceii cei fripti în casă, zău 
nu cred că nu s'ar fi întâmplat un lucru nesfârşit. Când însă mirosul fripturei 
le intră în nas, îndată se stâmpărară. 


«Ce e aceea?» întreabă căpitanul. 


«Purcel, purceluş fript!» răspunse ghebosul. Căpitanul gustă... Aşa ceva 
până acuma nici în vis n'a gustat. 


«Mai prostule! — grăi către ghebos, acuma trebue să-l aduci tu pe 
acesta? Să mi-l pui mie pe sara» — şi dete puii la ceilalți hoți. 


«Să ne dai purcel! grăiră hoţii, ai zis că ce vine e al nostru». 


«Ce? — sau n’ati zis vol, că puii să vi-i dau? zise căpitanul maniindu-se 
urât. 


O vorbă nu zic mai mult!... Hm! aceea nu e glumă, când căpitanul zice 
aşa vorbe către tovarășii săi flămânzi... Poate acuma fiecare să ştie ce e 


aceea, când unsprezece hoți se bat cu căpitanul lor... Sarmana de Florita! 
daca ar fi ştiut ea, cum că asta are să fie din mâncările cele bune... Sburau, 
Doamne, sabiile, cutitele si fel de fel de lucruri, si se bateau hotii precum se 
bat nourii in capete şi se prăpădesc... Asa lucru n'a fost încă de când e 
lumea! 


Si Florita?... Bun e sufletul bun! Doamne bun e!... bun ca şi darul și 
mâna lui Dumnezeu! Când hoţii se băteau, sfărmau și prăpădeau mai a 
perire, Florita nu se mai putu rabda, ci esi de sub pat şi se puse tocmai în 
mijlocul lor, şi cum s'a pus, a stat acolo între ei, între hoti cei infricosati, 
batausi si hoţi de codru. 


Ce-a fost după aceea, cum s'a făcut, cum s'a sfârșit, aceea e acuma 
treaba lor... Oare Doamne... când vede cineva pe Florita, s'ar mai putea 
bate şi supără, iar mai putea veni gând rău şi neîmpăcat?... Hoţii steteră toți 
incremeniti şi amutira, și scăpară săbiile, cutitele si fel de fel de lucruri ce 
aveau în mână: li se păreă cum că a venit pedeapsa lui Dumnezeu asupra 
capetelor lor, ca să-i tragă la socoteală pentru păcatele lor cele multe în 
răutatea lor cea mare si înfricoşată şi hoteasca... Eară Florita le grăi in 
graiul ei cel blând: «Nu vă supăraţi, badisorilor, că, dacă doriţi, iarăşi vă fac 
mâncările încă mai bune și mai călduţe decât cum au fost cele de astăzi». 


Hotilor li se parea, că cerul s'a dărâmat asupra lor si munţii şi codrii, 
când auziră vorba Floriţei. 


De aici înainte Florita rămase la casa hotilor; îi îngriji, îi curati, le făcu 
mâncări bune, îi tint la poveşti frumoase si la vorbe blânde; iar hoţii nu se 
mai miscara de-acasă. Le părea, că de aici înainte nici n’au ce sa cerce în 
lume... Aşa merse asta până ce li se sfârşiră mancarile: ajunseră că abea 
mai aveau bucate pentru trei zile şi trei nopți. Apoi nici unul nu voea să se 
urnească de acasă pentru ca să câștige; fiecare voiă să taie lemne, să facă 
foc, să spele, să măture, să văruească, să îngrijească grădina cea cu flori, să 
facă adecă după placul şi dorinţa Florite1. 


Intro zi Florita merse în grădina cea cu flori, ca să vadă cum şi ce, și 
află, că un porc sălbatec a făcut mare zgudulire printre straturi şi, aflând, 


tare şi mult s'a întristat. Hoţii, cum auzira, toți cu toții sarira la pustile cele 
ruginite şi merseră şi goniră şi nu se opriră până ce nu-l impuscara pe 
porcul cel sălbatec. Când căpitanul, care era cel mai sprinten dintre toți, 
venea cu el in spate, asa pasea de fălos, asa priveă de mândru, în cât erai să 
crezi c’a stat de vorbă cu Sf. Petru... De aici înainte fiecare hot voea să fie 
cel mai harnic, mai de treabă și mai voinic. Ghebosul, cel mai înțelept 
dintre dânşii, îi împărți în două: şase insi trebueau să meargă în toată ziua la 
câştig, iar alti şase aveau să rămână acasă, pentru ca să lucreze după 
porunca ghebosului şi dorinţa Floriţei. 


Cei mai isteti dintre hoți se duseră în cetatea împăratului și cumpărară 
cu mulți bani fel de fel de lucruri frumoase şi le aduseră, ca să le pună la 
căpătâiul Floritei asa, ca nimeni să nu ştie cine le-a pus... Si apoi li se 
nebuneau mințile, când vedeau, cum că Floritei îi sare inima de bucurie, 
când dimineaţa își află cărpele cele frumoase la căpătâiul patului. 


Aşa curgeă traiul hotilor de când ei au dat de Florita, şi asa traiul 
Floritei, de când ea a dat de hoți. Iti râde inima, când iti aduci aminte! 


Hei! dar lumea e rea! Bag samă nici Dumnezeu nu vreă, ca în lume să 
fie numai bine!... 


Crâşmărița după multă vreme iarăşi privi în căutătoare, iarăși întrebă, 
căutătoarea iarăşi îi răspunse și iarăşi făcu vorbă cu baba Boanta... Ce-ti e 
muierea vicleană! nici în fundul lumei nu-ți lasă pace şi traiu bun... 


Baba Boanta isi făcu trebile, află cum si ce e cu Florita si unde se află 
ea, porni apoi în cale către codrul cel vestit... Când ea eră s'ajungă la casa 
hotilor, află că vede niște oameni vorbind: erau cei șase hoți ce stau cu 
ghebosul la sfat. Ea luă şapte frunze verzi de pe creanga unui stejar, grăi 
asupra lor câteva cuvinte ce sunau a vrajă, suflă apoi de trei ori asupra lor. 
Baba n'a suflat bine, până ce frunzele se veştejiră si hoţi adormiră toți 
şepte unul după altul. 


Acuma baba Boanta intră la Florita în casă, spuse cum că-i aduce 
«sănătate şi voe bună» de la maica sa cea bună; îi dete apoi un inel de aur, 
frumos si rotund. 


Florita — dar de unde să poată gândi rău prin capul ei! — ea trase inelul 
pe degetul cel mijlociu, şi nici nu-l trase cum se trage, până ce și căzu la 


pamant. 


După ce Boanta isi făcu treaba, ea își luă carja de dupa cuptor şi o şterse 
din cale. Nu-i veneă la socoteală ca să steă încă mult fiindcă ştiă, cum că 
multă vreme n'are să treacă până ce hoţii se vor trezi din somn. Şi hoţii cei 
din codru, zău! nici pentru o Boanta nu sunt lucru de glumă. 


Când hoţii intrară în casă, $i când ceilalți sosiră: ştie acuma fiecare ce e 
aceea, când doisprezece hoți de codru plâng din ruptul sufletului, in cât 
pietrele se mişcă... numai Florita nu se mișcă, căci ea eră moartă, moartă... 
ca si moartă. În durerea lor cea mare n’avura în cotro: hotărâră să îmbrace 
frumos pe Florita, să-i facă un mormânt, si... vai ş'amar când vine până 
într'atâta! Cum steteau ei însă așa lângă mort, văzură ceva ce încă n'au 
văzut: inelul Boantei... Cât ce traseră inelut de pe deget, Florita îşi deschise 
ochii şi se făcu mai vie decât ce a fost cândva. 


In bucuria lor cea mare hoţii merseră în cealaltă zi în satul împăratului $1 
cumparara toate inelele şi tot aurul ce se află în târg şi-l detera Floritei, 
pentru ca să nu mai primească dela alţii. — Şi apoi grijeau, Doamne! — cum 
pot numai hotii sa grijească, pe Florita, când se tem că o vor perde. 


Peste şapte luni, șapte săptămâni şi şapte zile crâșmărița earăşi privi în 
căutătoare, earasi auzi vorbele supărătoare, iaras chemă la sine pe baba 
Boanta şi iarăş trimise primejdia asupra Floriţei. 


Boanta făcu ca şi în celălalt rand, şi după ce adormira hoţii iarăşi intra la 
Florita, îi zise sănătate şi voie bună și îi dete o rochie de mătase, graind: 
«Eaca, ţi-a trimis-o maica-ta cea bună, ca să te impodobesti cu ea». 


Florita de bucurie, că a primit veste de-a casă, îmbracă rochia ca să vada 
cum îi sede. Nici nu trebue să spun, ca astă data Florita căză mai moartă. 
Boanta fugi mai iute, durerea hotilor fă mai mare şi învierea mai puternică 
şi mai îmbucurătoare — decât înainte de asta cu atâtea săptămâni. 


Acuma hoţii cumpărară toate mătăsurile şi frumusetele ce se aflau la 
neguțătorii cei mari şi împărătești; iar îngrijirea lor se făcu pe de șapte ori 
câte de şapte mai mare decât ce a fost cândva. 


Peste noua luni, nouă săptămâni şi nouă zile crasmarita, acuma de a 
treia oară, adeca de a doua oară de a treia oară, iarăşi se fali către 


cautatoare cu frumuseta sa. 


«Eşti frumoasă, îi răspunse căutătoarea, — dar Florita e mai frumoasă, de 
o sută şi o mie de ori mai frumoasă decât ce-a fost ea însuşi când-va, — Și 
trăeşte ca o împărăteasă». 


După aceste vorbe crasmarita n'a mai chemat pe Boanta la sine, ci și-a 
legat catrinta si ea însăși s'a dus la coliba babei. 


Ce-au vorbit, — ce n’au vorbit, — ce sfaturi au făcut: aceea nu se poate 
spune... Bune gânduri cu de-a bună samă nu le-a trecut prin minte... Vai şi 
amar de acela ce dă de rău cu muerile! 


Boanta se suflecă, acuma chiar de a treia oară, şi acea nu e glumă, cand 
o vrăjitoare ca şi Boanta se suflecă, cum înainte de asta nu s'a suflecat 
încă... De astă dată nici nu porni pe picioare, ci în miez de noapte călărind 
pe o prăjină strâmbă... Mare primejdie trebue să fi fost în gândul ei, că s'a 
opintit atât de babeste! 


De când Florita murise în două rânduri, hotii nu mai dormeau nici ziua, 
nici noaptea, ci stau la pază, cum stai când de mare necaz și primejdie te 
temi. Pentru ca nu cumva să-i cuprinză somnul, unul dintre ei totdeauna 
trebuiă să se culce pe un pat de spini, iară subt pat era jăratec viu şi 
înfocat... Boanta văzu că acuma cu una cu două n'are s’o ispraveasca; ea 
făcu dar lucruri, vrăjitorii şi fel de fel de taine, încât mintea curată nici nu le 
poate gândi... Pentru ca sa adoarmă pe hoţi, ea acuma nu făcu vraja cea mai 
mica, cu frunzele de ștejar, ci vraja cea mai mare si ne mai pomenită, încât 
ti se ridică perii în vârful capului, când gândești la ea. Lua un ac subtirel si 
mic, dar mic si subtirel, încât nici cu vârful limbei nu puteai să-l simţești, 
dar încă să-l vezi cu ochii, împunse doisprezece stejari cu acest ac, grai o 
mulțime de zicăli încălcite, se’ntoarse de trei ori peste cap, — şi hoţii, toți 
doisprezece, împreună cu ghebosul, — chiar si acela de pe spini şi jaratic, 
adormiră ca morți. 


Cand Boanta intră, acuma de a treia oară, în casă la Florita, ea nu zise 
numai «sănătate şi voie bună», ci alte vorbe care de care mai frumoase și 
mai dulci, cum vorbesc adecă babele când voiesc să-ţi strice firea... eară 
Floritei îi săreă inima de bucurie, când auzeă atâta veste buna și frumoasă 
dela «ai sai». 


«Sa te impodobesc, ca pe o împărăteasă, mi-a poruncit maică-ta cea 
bună — grăi Boanta intr’un târziu. — Să-ţi pepten eu părul şi să ţi-l... 


De unde ar putea Florita să nu facă precum a dorit maică-sa cea 
dulce?... Ea lăsă ca Boanta să o pieptene, — şi Boanta o pieptănă, — atâta de 
frumos o pieptănă, atât de frumos îi împleti părul, încât 1 se încurcau ochii, 
când priveă la ea și nu ştiă pe unde o vede mai frumoasă... Dar Boanta nici 
nu fuse gata cu pieptănatul până ce Florita şi căzu moartă, mai moartă decât 
ce a fost cândva în viata ei... Boanta i-a fost împletită firul morții în păr. 


După ce Boanta isi făcu păcatul, ea se sui pe prăjina cea strâmbă si se 
depărtă mai rapede decât vantoasele. 


Când hoţii aflară cum că iarăși nu e bine, ei deteră a fugi care încotro, a 
se opinti din ruptul sufletului ca doară cumva să învie pe Florita şi de a treia 
oară. Îi traseră inelele de pe degete, îi dezbrăcară rochia, îi luară banii de pe 
piept: dar Florica rămase moartă, — și hoţii, cei doisprezece hoţi grozavi din 
fundul codrului, încet, încet, unul după altul, începură să plângă, — nu cum 
plâng copii, ci cum plânge omul, când vede că acuma toate s'au sfârşit, că 
de aci înnainte nu mai are ce să facă. 


Când Florita fu cu totul dezbrăcată, hoţii încetară a plânge si ramasera 
cu toții incremeniti; li se opri suflarea şi-i părăsi sufletul. 


«S’o despletim!» grăi ghebosul. 


«Să ferească Dumnezeu! răspunse căpitanul asa de frumos numai ea știe 
împleti, cu degetele ei cele maruntele». 


«Da, da! — zisere ceilalți hoţi. — Dacă a venit acuma până intr’atata, să 
fie măcar şi moartă precum a fost mai frumoasa’n viata». 


De aci înainte hoţii multă vorbă nu făcură; nici n'aveau ce să-şi mai 
zică: îmbrăcară pe Florita în cele mai frumoase giulgiuri, îi puse fiecare câte 
un crinisor pe frunte, aleseră cel mai frumos copac din codru, făcură un 
coşciug, cum ei îl ştiau a face mai frumos, aşezară pe Florita in coşciug — şi- 
1 aprinseră la cap o lumină de ceară curată, topită tocmai din fagurele, în 
care a fost să fie matca albinilor... După ce le gătiră astea, căutară cea mai 
înaltă poiană din codru şi unde erau cele mai multe flori, făcură un mormânt 
de trei ori mai adânc decât ce eră de lat şi de trei ori mai lat decât eră de 


lung... şi apoi... sărută fiecare pe Florica in mijlocul fruntii, — şi o luară, — 
ŞI o duseră... 


«Ho! stati! — grăi ghebosul, când văzu că hoţii voesc să arunce pământ 
asupra Floriţei. Pământ pe trupul ei? Nu vă temeti de mania lui 
Dumnezeu?» 


Hoţii toți, unul după altul, lăsară pământul din mână; le venea să intre in 
pământ de ruşinea păcatului ce erau să facă. 


Când erau să pornească către casă, nici unul nu putea să facă începutul: 
erau legați de pământ, şi simțeau că acasă nu au ce să mai caute... Se 
asezara dar jur împrejur pe lângă mormântul Floritei și priviră... priviră, 
până ce privind muriră toți doisprezece, unul după altul. Doisprezece hoți 
au murit, şi ghebosul împreună cu dânşii... Sărmanii de ei! mai c’au fost 
oameni de treabă... Bag sama asa a fost să fie. 


Multa, foarte multă vreme a stat Florita aşezată în mormânt; pe lângă 
mormânt peste pământul ce sta în jurul gropii au fost crescut tot flori din 
flori, care de care mai frumoase şi ne mai pomenite, şi florile nu cresc ca și 
buretii peste noapte... După multă vreme dară feciorul împăratului a venit 
cu multi oameni si cu mare treabă, ca să vâneze prin codru... De odată 
auzira, cum fac cânii mare larmă si multă lătrătură. Feciorul împăratului 
trimise pe câțiva argati dintre cei mai tari la inimă, ca să vază ce e, cum şi 
pentru ce. 


Argații veniră şi spuseră, că s'au adunat cânii într'o poeană înaltă şi 
luminoasă, şi, suindu-se pe un dâmb cu flori, toți cu toții, cu mic cu mare, 
au început — nu să latre, ci să urle, cum urlă cânele, când vede bufnița 
strigând pe hornul casei, ori când arde casa stăpânului său, — să urle adecă a 
primejdie. 


Feciorul cel de împărat — fecior de împărat adeca, care nu se multumeste 
cu una cu două — porunci argatilor să-l aştepte si se duse ca să vază el cu 
ochii şi s’auda cu urechile lui de treaba canilor. 


Când simtira canii apropierea stăpânului lor, ei încetară a da semn de 
primejdie si deteră aşi mişcă cozile. Hei! dar din loc nu se miscara până ce 
nu pasi feciorul cel de împărat în florile cele frumoase... Fecior de împărat, 
fecior de împărat... doisprezece oameni impietriti nu sunt glumă: zău și 
chiar un fecior de împărat trebue să tresară, când îi vede printre flori — şi 
apoi când privi în mormânt?... Feciorului de împărat îi păru cum că chiar și 
al lui suflet a impietrit, când văzu pe floarea codrilor... El a văzut multe 
fete de împărat: Florita e însă Florita... Când văzu dar că Florita e moartă, 
el se întristă, după aceea se supără, şi mai la urmă atâta de grozav se amări 
încât îi venea ca să ia lumea în ghiare si asa să dee cu ea de pământ, încât 
toată să se sfarme, ca nici semanta să nu rămână de ea!... 


Ei! dar feciorii cei de împărat sunt scurți la vorbă. «Dacă n'am văzut-o 
vie, s'o văd cel putin moartă,» îşi zise el, şi apoi merse la argati, le porunci 
ca să pornească către casă. Numai doi oameni credincioşi ţină la sine, şi 
când se făcu noapte, cu acești doi împreună scoaseră pe Florita din 
mormânt, şi o dusera prin ascuns la curtea împăratului... După ce Florita fu 
bine pusă, ca nimeni să nu afle de ea, feciorul împăratului porunci argatilor 
să tacă despre cele ce au făcut și văzut si n'au mai văzut, şi-şi făcu treaba 
mai departe. El alese cele mai frumoase douăsprezece case ce se aflau în 
curtea împăratului, aseza pe Floarea codrilor în cea mai frumoasă dintre ele, 
porunci ca douăsprezece fete, cele mai sprintene, să grijească pe Florita zi şi 
noapte, să o aşeze într'un leagăn de aur şi să o legene ca şi când ar fi vie. 
Fata Floritei şi acuma era rumenă; crinişorii de pe fruntea ei nici acuma 
n’au vestejit, și părul ei şi acuma tot atât de frumos era pieptănat şi împletit: 
feciorul cel de împărat dete poruncă aspră, ca nimeni să nu atingă fata, 
crinisorii şi părul... De aici înainte făt-frumosul împărătesc de dimineaţă 
până sara şi de sara până dimineaţa nu se mișcă de la leagănul Floriţei: 
priveă — priveă în fata cea frumoasă până ce adormea privind și cu ochii 
deschişi. 


Cele douăsprezece fete ce aveau să grijească pe Florita nu mai incetau 
aşi sparge capul asupra poruncii aspre ce li s’a dat. «Oare pentru ce să nu 
atingem crinişorii şi pentru ce să nu-i despletim părul? şi dacă am face, ce 
s'ar face? cum ar fi?» se întrebau ele în gândul lor. Aşa e muierea! n'are 
odihnă până ce nu află, ce ar dori să ştie. 


«Ştiţi voi ce? grăi cea mai sireata dintre ele. Feciorul împăratului 
doarme: aide s’atingem și să despletim; până cand el se trezeşte, noi iarăși 
facem precum a fost.» 


La astfel de lucruri multă vorbă nu fac muierile: ele începură să 
despletească pe Florita, și cum o despletiră, îi scoasera firul morții din păr; 
eară Florita, Floarea codrilor, se făcu mai vie, mai frumoasă şi mai sprintenă 
decât ce a fost cândva în viata ei. Când fetele văzură morții râzând, ele, 
inspaimantate, şi învrăjbite, fugiră care incontro, din larma ce făcură se trezi 
si feciorul cel de împărat. Acuma poate fie care să știe, ce e aceea când 
feciorul cel de împărat vede pe Floarea codrilor chiar vie, priveşte în ochii 
e1 cei blânzi si aude vorba ei cea dulce. Infricosat şi grozav si ne mai 
pomenit de frumos lucru trebue să fie aşa ceva. 


Feciorul împăratului nici trei vorbe n'a grăit până ce a şi mers vestea în 
curte, cum că «eacă asa şi asa», că s'a întâmplat adecă ce s'a întâmplat cu 
minune şi cu taină nepricepută, şi când a venit împăratul cel bătrân ca să 
vadă ce e, cum si pentru ce, el atât de tare s'a speriat, încât îi înegriră perii 
capului și înjuni cu septezeci si septe de ani! 


După ce oamenii se desmeticira, Florita stete de vorbă cu ei, şi le spuse 
cum si ce, de unde şi până unde, eaca încoace şi încolo, adecă toată 
întâmplarea si patimile ei. Impăratul cel bătrân asculta, precum asculti la 
copilasi, când încep ca să vorbească, asculta adecă, încât îi stă resuflarea in 
loc, și precum ascultă, el tare şi foarte mult se supără, când auzea câte toate 
despre suferințele sărmanei de Florita; eara când asta încetă cu vorba, el 
grăi către ea cu vorba lui cea blândă şi împărătească: 


«Fătul meu, — draga mea! bunul Dumnezeu a voit ca să vii tu la casa 
mea, să îmi fii mie nora şi nevastă feciorului meu.» 


Florita nu zise nimic, ci privi numai așa cu coada ochiului la cel voinic 
frumos fecior pe împărat... eară feciorului i se făcură vorbele nod și 
crimpita tocmai pe vărful limbii. 


Până ce zici «una, două, trei» vestea despre cununia feciorului de 
împărat ajunse până în cele patru colţuri ale lumii. Până şi orbii şi schiopii 
porniră în cale, ca să vină, să vadă şi să nu mai uite cât vor trai. Crismarita 
cea frumoasă, nici ea nu putea să rămână acasă: se găti dar cum numai ea 


stiea, şi când fuse gătită, earăşi întrebă de căutătoare, acuma de a septea 
oară, — de-a septea oară, asta nu e glumă! 


Frumoasă zău! răspunse căutătoarea, — dar Florita e mireasă de împărat! 


Când crismarita auzi aceste vorbe, ea porunci, ca să lase tot vinul să 
curgă, să spargă toate vasele, şi porni către fiica sa cea dragă şi ginere-său 
cel împărătesc. 


Se făcu apoi o nuntă, o cununie $i un ospăț decât care mai vestit și mai 
minunat de când e lumea n'a fost: chiar şi copiii cei de țigan mâncau cu 
linguri de aur, iar după ce-au mâncat și le duceau cu sineacasă, ca să le aibă 
$i să tina minte. 


După nuntă împăratul porunci, ca sa se facă o casă cu paretii de oglindă, 
să se adune cele mai frumoase neveste din tara, si să închidă pe crișmăriţa 
cea vicleană cu ele, pentru-ca să vază şi văzând să se surpe în gândul ei, 
cumcă nu-i ea cea mai frumoasă în ţară”). 

Iar Florita şi feciorul cel de împărat trăiră fericiți şi fără supărare, cum 
trăesc oamenii buni la suflet şi înţelepţi la minte, încât vestea depre ei 
ajunse chiar si până la noi... 

VBS fost ce a fost; dacă n’ar fi fost, nici nu s’ar povesti. 


A fost odinioară un împărat, care avea trei fete, dintre care cea mai mare 
eră frumoasă, cea mijlocie mai frumoasă, iar cea mai tânără, Ileana, atâta de 
frumoasă, încât şi sântul soare se opria în cale, ca s’o vadă $1 să se desfateze 
de frumuseta ei. 


Intr’o zi împăratul primi carte si veste dela vecinul său, împărat mare si 
puternic, — cumcă — eacă — nu-e bine, şi are să se bată cu dânsul pentru o 
mare pricină împărătească. Împăratul se puse la sfat cu bătrânii ţării, şi, 
când văzură cumcă nu-e în cotro, porunci voinicilor să încalece pe armăsari, 
să-şi apuce armele şi să se pregătească de bătaia cea grozavă ce-avea să se 
facă şi să fie. 


Înainte de a încăleca şi el însuși, împăratul chemă pe fiicele sale la sine, 
le grăi vorbe blânde și părintești și dete apoi la fiecare câte o floare 
frumoasă, câte o păsărică veselă şi câte un măr fraged. «A cărei floare se va 
veşteji, a cărei păsărică se va întristă şi a cărei măr va putrezi despre acea 
Voi şti, că nu ş'a păzit credinţa», grăi împăratul cel înţelept, încălecă apoi pe 
cal, zise «sănătate buna» şi porni cu voinicii săi în calea cea mare. 


Când cei trei feciori ai împăratului vecin primiră veste, că împăratul a 
pornit în cale şi că el s'a depărtat de a casă, ei se intelesera între sine și 
încălecară, ca să meargă la cetatea cea cu trei fete de împărat, să răpească 
credința fetelor şi să-i facă împăratului supărare. Cel mai bătrân dintre 
feciori, voinic şi viteaz, şi frumos, merse înnainte, ca să vază ce-e şi cum, — 
şi apoi să aducă veste $i să spuie. 


Trei zile si trei nopți a stat voinicul pe sub ziduri fara ca vre una din fete 
sa se fi aratat la fereastra. In crepetul zorilor de a patra zi el perdu rabdarea, 
îşi întări pe inimă și batu la fereasta celei mai mari dintre fetele de împărat. 


«Ce-e? — cine-e? — şi ce vrea? — întrebă fata trezita din somnul cel mai 
dulce. 


«Eu sunt, surioară! — grăi feciorul de împărat, — voinic împărătesc ce 
stau de trei zile cu dragoste la tine la fereasta». 


Fata cea de împărat nici nu se apropie de fereastră, ci grăi cu glas 
înțelept. 


«Mergi pe calea, pe care ai venit: flori să-ţi crească în cale, şi spini să-ți 
rămână pe urmă». 


Peste trei zile şi trei nopți feciorul de împărat earasi bătu la fereastră. 
Acuma fata de împărat se apropie de fereastră şi grăi cu glas blând. 


«Ti-am zis să mergi pe calea, pe care ai venit: spini să-ți crească "n cale, 
si flori să-ți rămână pe urmă». 


Încă trei zile şi trei nopţi stete feciorul de împărat la fereastra fetei. In 
crepetul zorilor de-a zecea zi, adecă după ce au trecut de trei ori câte trei 
zile şi de trei ori câte trei nopți, el îşi netezi părul si batu, acuma d'a treia 
oară, la fereastră. 


«Ce e? — cine e? şi ce voiește? întrebă fata de împărat — acuma mai răstit 
decât în celelalte rânduri. 


«Eu sunt surioară! — grăi feciorul de împărat. De trei ori câte trei zile 
stau cu dor la tine la fereastră: vreau să-ți văd fata, să-ţi privesc în ochi $i să 
aud cum curg vorbele de pe buzele tale». 


Fata de împărat deschise fereastra, privi cu supărare la voinicul cel 
frumos, apoi grăi cu glas neauzit: 


«Eu ti-asi privi in fata și ti-asi grăi o vorbă: mergi însă mai "nainte la 
sora mea cea mijlocie — şi numai după aceea vină la mine». 


«Am să trimit pe frate-meu cel mijlociu, grăi feciorul de împărat. Să-mi 
dai însă o sărutare, pentru ca să-mi fie calea mai ușoară». Si nici n'a zis 
bine până-ce si fură un sărutat dela fata cea frumoasă. 


«Să n’ai parte de altul! — zise fata de împărat stergandu-se pe buze cu 
mâneca cea tesuta cu altite... Mergi pe calea, pe care ai venit: flori să-ți 
crească în cale şi flori să-ți rămână pe urmă». 


Feciorul de împărat merse la frații săi, le spuse — cum şi ce, — şi cel 
mijlociu porni în cale. 


După-ce feciorul cel mujlociu stete de nouă ori câte nouă zile şi de nouă 
ori câte nouă nopţi la fereastra fetei celei mijlocii şi bătu de a treia oară la 
fereastra ei, ea deschise fereastra şi îi grăi cu glas dragostos: 


«Eu ti-as privi în fata şi ti-asi grăi o vorbă: să mergi însă la sora mea cea 
mai tânără, şi numai după aceea vino la mine». 


«Am să trimit pe frate-meu cel mai tânăr, grăi feciorul de împărat. Să- 
mi dai o sărutare ca să pot merge mai iute». Si nici nu zise până ce si fură 
un sărutat. 


«Să nu ai parte de altul; — grăi și această fată... Mergi în calea, pe carea- 
1 venit: flori să-ţi crească în cale, şi flori să-ţi rămână pe urmă. 


Feciorul cel de împărat merse la fraţii săi, le spuse — cum şi ce, — $1, 
acum de-a treia oara, porni feciorul de împărat, — cel mai tânăr fecior de 
împărat. Când el sosi la cetatea cea cu trei fete, Ileana stă la fereastră, și, 
cum stă, ea îl văzu si’1 grăi cu glas vesel: 


«Cel voinic frumos cu fata de împărat, — ce cale ţi-ai ales de mani asa de 
înfocat?» 


Când feciorul de împărat văzu fata Ilenei si auzi vorba ei, el stete 
locului, privi la ea și apoi grăi cu glas voinicesc: 


«Am pornit la soare, ca să-i fur o rază, să-i incredint sora şi s’o duc 
acasă să mi-o fac mireasă. Acum surioară mă opresc în cale să privesc la 
tine, in raza feţei tale şi să-ți zic o vorbă şi să-ți fur o vorbă. 


Ileana îi răspunse cu înţelepciune: «De ti-ar fi năravul cum iti este 
vorba, de ti-ar fi si sufletul cum iti este fata, mandre si frumoase, blande 
dragostoase; te-aş chema in casa, te-as pune la masa şi te-as ospătă şi te-as 
saruta». 


Feciorul de împărat sari de pe cal când auzi aceste vorbe, apoi grăi cu 
glas voinicesc: 


«Că-mi este năravul cum îmi auzi vorba, că-mi este sufletul precum îmi 
vezi fata: lasă-mă în casă, pune-mă la masă: şi, din zori în seară rău să nu’ti 
pară». Şi nici nu-şi grăi vorba — până-ce şi sări pe fereastră si peste fereastră 
în casă și în casă la masă și la masă tocmai în frunte, unde şedea împăratul 
când eră mire. 


«Ei! stai! — grăi Ileana. Să vad mai înainte — esti ce-ar fi să fii — și numai 
dup’aceea să grăim vorba şi să gustăm poama şi să începem dragostea. Poti 
tu face să ’nfloreasca din brusture trandafir? 


Ba! — grăi feciorul de împărat. 


— Atunci floarea ta este scaiul! — zise Ileana cea inteleapta. Poti tu face, 
ca să cânte liliacul în glas frumos?» 


«Ba! — grăi feciorul cel de împărat. 


«Atunci zioa ta e noaptea! — zise Ileana cea inteleapta. Poti tu face să 
rodească măr pe earba lupului?» 


«Pot!» — grăi feciorul de împărat. 


«El sa fie poama ta! — zise Ileana cea frumoasă şi sireata. Asaza-te la 
masă». 


Feciorul de împărat se aşeză la masă. Ei dar Ileana — e Ileana cea 
şireată! El nu se așeză încă bine — și iată — că şi căzu, cu scaun cu tot, în 
pivnita cea adâncă, în care eră ascunsă comoara împăratului. 


Acuma Ileana începu să strige «primejdie» şi când se adunară toți 
argatil, ca să vade ce e $i pentru ce, ea le spuse, că a auzit troncote prin 
pivniță şi se teme cum că a intrat cineva în pivniţă, ca să fure comoara 
împăratului. Multe vorbe n’au făcut argatii, ci de-loc deschisera usa cea de 


fer şi intrară în pivniţă și aflară pe feciorul cel de împărat şi cu ruşine îl 
duseră la judecată. 


Ileana spuse judecata: 


«Douăsprezece fete pedepsite să'l scoata afară din tara și, când vor 
ajunge cu el la marginea ţării, fiecare să-i dea câte un sărutat». 


Asa s'a poruncit; asa s'a întâmplat. 


Când feciorul cel de împărat a sosit acasă la frații săi, li-a spus toată 
întâmplarea si, după ce li-a spus-o, mare supărare a intrat în sufletele lor. Ei 
au trimis dară vorbă la cele două mai mari fete de împărat, ca ele să facă ce 
vor face, ca să trimită cumva pe Ileana la curtea împăratului celui cu trei 
feciori, pentru ca ei să se poată răsbuna asupra ei — pentru batjocura ce a 
pus pe capul lor. Când cea mai mare fată de împărat primi cuvântul 
feciorilor de împărat, ea se făcu bolnavă, chema pe Ileana la sine la pat și îi 
spuse, că ea numai asa se va putea insanatosa, dacă Ileana îi va aduce 
mâncare de pe vatra feciorilor de împărat. 


Ileana de dragul surorii sale le făcea toate: ea luă dar cofita şi porni 
către curtea celor trei feciori de împărat, ca să meargă să ceară sau să iee $1 
să aducă. 


Sosind la curte, Ileana intră în ruptul sufletului în cuhnea împărătească 
$i grăi către bucătarul cel mare. 


«Pentru numele lui Dumnezeu! — n’auzi tu cum te strigă împăratul? — 
mergi iute, ca să vezi — ce e şi pentru ce şi care pricină!» 


Bucătariul isi luă picioarele pe umere şi se depărtă — ca si la poruncă 
împărătească adecă. Ileana rămase singură în cuhne, isi umplu vasele de 
bucate, vărsă apoi pe jos toate bucatele cele scumpe ce stau la foc si după 
aceea se feri din cale. 


După-ce feciorii de împărat intelesera şi despre această batjocură, ei se 
supărară încă mai tare decât ce-au fost până acuma, trimiseră din nou vorbă 
la cele două surori şi se pregătiră din nou la răzbunare. Abea primi sora cea 
mijlocie cuvântul voinicilor, ea se făcu bolnavă, chemă pe Ileana la sine la 
pat $i îi spuse, că numai asa se va insanatosa, dacă va gusta din vinul ce se 


află în pivnitele feciorilor de împărat. Ileana pentru sora sa le facea toate: 
lua dar cofita şi porni ca să meargă — și să vină. Sosind la curte, ea intra în 
ruptul sufletului în pivniţă şi grăi către pivnitariul cel mare: 


«Pentru numele lui Dumnezeu! — n’auzi tu cum te strigă împărăteasa? — 
fugi şi vezi cum, ce $i pentruce pricină!» 


Pivnitariul isi luă picioarele pe umere şi se depărtă ca şi la porunca 
împărătesei adecă. Ileana își umplu vasele cu vin, vărsă ce-a rămas, prin 
pivniță, şi apoi porni către casă. 


Feciorii de împărat trimiseră, acuma d'a treia oară, veste la cele două 
fete de împărat, ca ele să trimită pe Ileana cum n'au trimis-o încă. Fetele de 
împărat se făcură acuma amândouă bolnave, chemară pe sora lor la sine şi îi 
spuseră, că ele numai atunci se vor insanatosi, dacă Ileana le va aduce două 
mere dela feciorii cei de împărat. 


«Dragi surorile mele, — grăi Ileana către ele, pentru voi mă duc şi în foc 
şi în apă; cu atât mai bucuros la voinicii cei împărătești». Işi luă după acea 
cofita şi porni, ca să meargă, să afle, să ià, să aducă şi să scape pe dragele 
surorile sale dela moarte. 


După ce-a înţeles feciorul de împărat cel mai tânăr, cumcă Ileana are să 
vină la el în grădină, ca să fure merele cele de aur, el porunci că, dacă va 
auzi cineva vaete în grădină, nimeni să nu cuteze să intre, ci să lase pe cel 
ce s'ar văită, ca să se vaete în pace. Lua după aceea cuțite mari $i săbii și 
sulițe si fel de fel de lucruri — si le ascunse în pământ, pe sub mărul cel cu 
poame de aur; le ascunse asa, că numai vârful ascuţit le ieşeă din pământ. 
După ce au gătit tot, el se ascunse intr’un tufis aşteptând sosirea Ilenei. 


Ileana sosi la poarta grădinii, şi când ea văzu leii cei mari ce stau pară la 
intrare, le aruncă câte o bucăţică de carne: leii începură a se bate, iar Ileana 
merse la măr, păşi încet printre cuțite, săbii, sulițe și alte lucruri şi se sui în 
pom. 


«Să-ţi fie de bine surioară, grăi feciorul de împărat acuma. Imi pare 
bine, că te văd la casa mea». 


«A mea să fie bucuria! — răspunse Ileana, — că am voinic împărătesc şi 
frumos şi viteaz de tovarăş. Aide, suie-te în pom şi-mi ajută să culeg mere 


pentru dragele surorile mele, ca le-au cerut cu limba de moarte». 


Feciorul de împărat nici nu dorea mai mult, el avea de gând ca să tragă 
pe Ileana din pom între cutite. «Esti bună tu, Ileano, grăi el, fii dar încă mai 
bună şi-mi dă mâna de mă ajută în pom!» 


«Rău e gândul tau, — isi gândi Ileana, — dar parte să ai de el!» îi dete 
apoi mâna, îl ridică pe tulpină până la cracuri, îl lăsă apoi ca să cadă între 
cuțite și săbii şi sulițe și fel de fel de lucruri ce erau gătite spre pierzarea ei. 
«N’ati! grăi după aceea, să ştii şi tu ce ai avut de gând». 


Voinicul cel rău la suflet începu să strige şi să se vaete: hei! dar nimeni 
nu venea să-i ajute, ci-l lăsau ca, după porunca lui, să se vaete in pace şi să 
sufără și să rabde usturările cele grozave. 


Ileana își luă merele, le duse acasă, le dete la surorile ei, se întoarse 
după aceea la curtea împăratului şi le spuse argatilor, ca să meargă să scape 
pe domnul lor din primejdia cea mare. 


Feciorul cel de împărat, batjocorit ca vai de el, trimise după cea mai 
vestită vrăjitoare din tara, ca să vină, să-i facă leac şi să-1 vindece ranele. 
Ileana s'a fost dus însă mai înainte la vrăjitoare şi i-a dat bani multi pentru 
ca s’o lase pe ea, pe Ileana, să meargă în locul vrajitoarei. Aşa ajunse Ileana 
ca vrăjitoare la curtea împăratului: ea porunci apoi, ca să se 1ă pielea unui 
bivol şi să se pună trei zile şi trei nopţi în murătură sărată, si după aceea s’o 
scoată si să învelească în ea pe feciorul cel rănit. Usturările feciorului de 
împărat se făcură încă mai straşnice, durerile lui încă mai nesuferite. Când 
el văzu dar cum c’acuma nu e bine, trimise după un popă, ca, înnainte de 
ce-ar muri, să-şi usureze sufletul şi să se împărtăşească. Dar Ileana nici 
acuma nu dormea; ea merse la popa, îi dete multi bani şi făcu, ca el sa o 
trimită pe ea în locul său. Asa ajunse Ileana ca popă la curtea împăratului. 


Când Ileana ajunse la patul feciorului de împărat, el eră pe pragul 
morții; nu mai erau în el decât trei răsuflări. 


«Fătul meu, grăi Ileana popită, m’ai chemat la tine, ca să-ţi marturisesti 
păcatele. Gândeşte dar la ceasul morți şi spune-mi, ce-ţi zace la inimă. Esti 
supărat pe cineva ori ba? 


«Ba! pe nimeni! grăi feciorul de împărat, pe nimeni afară de Ileana, fata 
cea mai tânără a împăratului vecin. Şi o urăsc cu dor si dragoste, vorbi mai 
departe feciorul de împărat. Dacă ar fi să nu mor şi să mă însănătoşesc, mă 
duc s’o petesc la împăratul, şi dacă n’o pieri în noaptea cea dintâiu, atunci 
ea să-mi fie soție credincioasă $i după lege». 


Ileana ascultă aceste vorbe, zise încă și ea puţine şi apoi merse acasă. 
Aici înțelese că surorile ei plâng şi se vaietă pentru că au fost simţit că 
împăratul are să sosească acasă dela lupta cea mare. 


«Bucurie s’aveti, le zise Ileana, când auziti, că taica nostru cel bun are 
să vină acasă întreg și sănătos». 


«Hei! că noi ne-am bucură, răspunseră surorile, daca nu ne-ar fi veştejit 
floarea, nu ne-ar fi putrezit mărul şi nu ni s’ar fi supărat păsărica; dar acum 
e vai şi amar de capul nostru». 


Când Ileana auzi astfel de vorbe, ea merse la sine în casă şi află că 
floarea e încă aburită de rouă, că pasărea e flămândă şi că mărul numai nu 
zice: «mănâncă-mă, surioara». Ca să le ajute dar dragilor surorilor ei, ea 
dete la una dintre ele floarea, la alta dete păsărica, iar sie-si țină numai 
mărul cel fraged. Asa aşteptară sosirea împăratului celui aspru la poruncă. 


Impăratul, îndată ce sosi acasă, intră la fata cea mai mare şi o întrebă de 
floare, de păsărică şi de măr. Ea îi arătă numai floarea; şi asta eră însă pe 
Jumătate veştejită. Impăratul nu zise nimic, ci merse la fiică-sa cea mijlocie. 
Asta-i arătă numai pasarica; şi asta eră însă pe jumătate întristată. Impăratul 
iarăşi nu zise nimic, ci merse fără vorbă la fiică-sa cea mai mică, la Ileana 
cea inteleapta. 


Când împăratul vazu mărul pe dulapul Ilenei, el eră să-l mănânce cu 
ochii, de frumos ce era. — «Unde ai pus floarea şi ce ai făcut păsăruica?» 
întrebă el pe Ileana. 


Ileana nici nu răspunse, ci fugi la surorile sale şi aduse o floare 
proaspătă şi o pasăre veselă. 


«Mare sa cresti, fata mea! — grăi împăratul, acum văd că ţi-ai păzit 
credinţa.» 


De la Ileana împăratul iarăși merse la fiică-sa cea mijlocie şi apoi la cea 
mai mare. După ce el le întrebă de cele trei lucruri ce le-a încredinţat, ele își 
aduseră cu grabă pasărea, floarea şi mărul dela Ileana. Hei! dar bunul 
Dumnezeu nu rabdă minciuna: la ele floarea era veştedă, pasărea era tristă 
şi numai mărul eră proaspăt, fraged, rumen şi imbietor la fata. 


x 


Când împăratul văzù acestea, el înțelese toată treaba: poruncì dar, ca pe 
cele două fete mai mari să le îngroape pân’ la sinişori în pământ si asa să le 
lase ca să vestească asprimea pedepsei împărăteşti. Iar pe Ileana o lăudă și 
sărută şi multă vorbă bună si împărătească făcù cu ea, zicându-i: «Mult 
noroc să ai, fata mea, căci tu ţi-ai păzit credința.» 


După ce feciorul cel mai tânăr al împăratului vecin s'a insanatosat, el 
încălecă $i porni, ca să vină si să peteasca pe Ileana. Impăratul cel bătrân, 
tata Ilenei, îi zise cu vorbă părintească, când el îşi spuse gândul, care l-a 
facut să pornească în cale: «Fatul meu, voinice, mergi si întreabă pe Ileana; 
cum ea doreşte, cu ajutorul lui Dumnezeu, asa are să fie.» 


Iar Ileana nu zise nici o vorbă, ci lăsă, ca voinicul cel patit să o sărute. 
Atunci împăratul pricepù toată treaba și grăi: «Dragi copiii mei, bag sama 
asa a fost dat, ca voi sa vă fiți sot şi soție; să vă fie dară de bine!» 


Multă vreme n’a trecut pănă ce Ileana se cunună cu feciorul cel voinic și 
frumos şi viteaz şi împărătesc, si li se făcu o nuntă, încât i-a mers vestea in 
şapte tari... Hei! dar Ileana n'a uitat vorba şi gândul cel rău al feciorului de 
împărat: ea ştià cum că în cea dintăi noapte după cununie are să o 
primejduiască. — Porunci dară, ca să se facă o păpuşă de zahăr tomai atât de 
mare cum era ea însuşi..., cu fata, cu ochi, cu buze, cu toată făptura 
Ilenei... Si când păpuşa fu gătită, ea o ascunse în patul, în care ea avea să se 
culce în acea noapte. 


Sara, când cuscrii şi corinteii s'au fost aşezat la odihnă și Ileana s'a fost 
culcat în pat, feciorul de împărat grăi către mireasa lui: 


«Dragă Ileana, să mai aștepți putintel, că eu vin îndată.» Eşi după aceea 
din casă. 


Ileana nu se gândi mult, ci sari din pat, lăsă păpuşa cea de zahăr in locul 
său şi se ascunse sub o perdea ce stă la capul patului. 


Ileana nici nu se ascunsese bine pănă ce feciorul cel de împărat şi intră 
în casă cu o sabie ascuţită în mână. 


«Să-mi spui acuma, Ileana draga mea, grăi el, tu mai aruncat pe mine 
în pivniţă?» 


«Eu!» grăi Ileana de sub perdea. 

Feciorul de împărat dete odată cu sabia peste sinisorii păpușii. 

«Tu m’ai scos cu batjocură din tara, întrebă el de-a doua oară. 

«Eu», grăi Ileana. 

Feciorul cel de împărat dete peste fata. 

«Tu mi-ai vărsat mâncările? întrebă feciorul de împărat de-a treia oară. 
«Eu», grăi Ileana. 

Feciorul de împărat dete cu spada de sus în jos. 

«Tu mi-ai vărsat vinul?» întrebă feciorul de împărat de-a patra oară. 
«Eu», grăi Ileana. 


Feciorul de împărat dete cu spada odată crucis și odată curmezis. — lar 
Ileana începu a răsuflă aburi de moarte. 


«Tu m'ai aruncat în cuțite?» întrebă feciorul de imparat de-a cincea oară 
$i mai în urmă. 


«Eu», grăi Ileana. 


Feciorul de împărat împunse acuma cu sabia în inima Ilenei, începu 
apoi să dea în toate părțile, şi crucis, şi curmezis, $i în lung, şi în lat, să dea 
din toate puterile ce aveă, încât îi curgeau lacrămile pârău. Când se 
apropiară zorile de ziuă, el începu să plângă din toată inima. — Odată îi sări 
o bucăţică de zahăr în gură. 


«Hei! Ileana! dulce ai fost vie, dar dulce esti si moartă!» zise el 
plangand inca mai tare. 


«Dulce zau!» grăi Ileana, esind de sub perdea, «dar pe de-o sută $i de o 
mie de ori mai dulce am să fiu de aci înainte.» 


Feciorul de împărat stete împietrit de bucurie când văzu pe Ileana 
întreagă şi sănătoasă. El o cuprinse în braţe, si de aici înainte trăiră multi ani 
fericiţi şi imparatira peste tara cu pace şi cu noroc. 

DOI FETI CU STEA IN FRUNTE 


POVESTE 


fost ce a fost; daca n’ar fi fost, nici nu s’ar povesti. 


A fost odată un împărat. Impăratul acesta stăpânea o lume întreagă, și în 
lumea asta eră un păcurar”) bătrân şi o păcurăriță, care aveau trei fete: Ana, 
Stana şi Laptita. 


Ana, cea mai în vârstă dintre surori, eră frumoasă, încât oile încetau a 
paşte când o zăreau în mijlocul lor; Stana, cea mijlocie, eră frumoasă, încât 
lupii păzeau turma când o vedeau pe dânsa stăpână; eara Laptita, cea mai 
tânără soră, albă ca spuma laptelui şi cu păr moale ca lâna mieluşeilor, eră 
frumoasă, — mai frumoasă decât snrorile sale împreună — frumoasă, cum 
numai dânsa eră. 


Intr’o zi de vară, când razele soarelui erau mai stâmpărate, cele trei 
surori se duseră ca să culeagă căpşune în marginea codrilor. 


Pe când ele culegeau capsunele, îndată se aude un sir de tropote, ca și 
cand ar veni şi s’ar apropia o turmă de călăreţi. Era cine era; era tocmai 
feciorul împăratului venind ca să meargă cu prietenii şi cu curtenii săi la 
vânat. 


Tot voinici frumoşi, crescuţi în selele cailor; dar cel mai frumos şi pe cel 
mai infocat armăsar era... cine altul putea să fie?... făt-voinic feciorul de 
împărat. Focul cailor se stămpără în zărirea celor trei surori $i calaretii 
deteră in pas mai încetişor, până ce, veniţi şi sosiți, se simtira duşi. 


«Auzi tu sora! — grăi Ana către sora sa mijlocie, — daca m'ar lua pe 
mine, i-as frământă o pane, din care mâncând s'ar simţi s’ar fi tot june si 
voinic, mai voinic decat toti voinicii din lume.» 


— Eu, zise Stana, dacă pe mine m'ar luă, i-as toarce, ţese şi coase o 
cămașă, pe care îmbrăcând-o s’ar putea luptă cu zmei, trecând prin apa fara 
ca să se ude, trecând prin foc fără ca să se ardă.» 


«Eara eu, grăi Laptita, cea mai tânără sora, dacă i-as fi soție, i-as face 
doi feti-frumosi, gemeni cu părul de aur si cu stea în frunte, stea ca 
luceafarul din zori.» 


Când trec pe lângă fete, voinicii, chiar şi cei împărăteşti, văd cu ochii şi 
ascultă cu urechile. Ascultând, ei auziră, auzind intelesera, ear înțelegând, ei 
suciră frânele şi sarira la fete. 


— Sfanta-ti fie vorba si a mea să fii, soţie de împărat! grăi feciorul de 
împărat ridicând la sine în sea pe Laptita cu căpşune cu tot. 


«ŞI tu a mea! grăi cel dintâi voinic către Stana, făcând şi el, precum a 
văzut pe stăpânul său. 


— Şi tu a mea! grăi al doilea în voinicie către Ana, — ridicând-o şi pe ea 
în şea. 


Făcând asa, voinicii porniră spre curtea împărătească. 


In ziua următoare se făcură nunțile si apoi trei zile şi trei nopți întreaga 
împărăție răsună de veselia ospetelor. 


Peste alte trei zile şi trei nopţi merse vestea în tara, că Ana şi-a făcut 
pânea: a cules bobi, a măcinat, cernut, frământat şi a copt pânea precum a 
fost zis la culesul de căpşune. 


Inca de trei ori câte trei zile şi de trei ori câte trei nopți trecură și o noua 
veste merse în tara, că Stana și-a făcut cămașa: — a cules fire de in, le-a copt 
si melitat, a periat fuiorul, a tors firele, a ţesut pânză şi a cusut cămașa pe 
trupul soțului ei, precum a fost zis la culesul de căpşune. 


Numai a Lăptiţei vorbă nu s'a împlinit încă. Dar toate se fac numai cu 
vremea. 


Când se împlini de-a șaptea oară a şaptea zi, numărată de la cea de întâi 
zi de cununie, feciorul de împărat se arăta înaintea voinicilor si celorlalți 
curteni ai săi cu fata veselă si cu vorba pe de sute şi mii de ori mai blândă şi 
mai îndurătoare decât până acuma dând de ştire, că de aici înainte multă 
vreme n’are să mai easă din curte, fundcă-l poartă inima să stea zi și noapte 
lângă soția sa. Era adecă să se întâmple — din îndurarea lui Dumnezeu — 
precum a grăit Laptita la cules de căpşune... Si lumea și tara şi întreaga 
împărăție se bucurau așteptând să se vază ce nu s'a mai văzut încă. 


Hei! dar multe se petrec în lume și dintre multe, multe bune și rele 
multe! 


S’a întâmplat adeca, ca feciorul de împărat să aibă şi o mamă vitregă, 
cară asta o fată mare in păr, pe care a fost adus-o cu sine, având-o de la cel 
dintâi bărbat. Şi apoi — vai şi amar de acela ce cade în asemene cuscrii! 


După gândul vitrigei era să fie, ca fiica sa s'ajungă soție de împărat si 
stăpână peste împărăție, eară nu Laptita, fata cea de pacurar. 


Si acuma sărmana Laptita avea să sufere, pentru că n'a fost pe gândul 
vitregei, ci după voinţa lui Dumnezeu. Vezi! asa e lumea: chiar și acolo e 
rea, unde o poartă gândul cel bun. 


Eră acuma în gândul vitregei, ca întâmplându-se după cum a fost zis 
Laptita, să facă pe lume să crează şi să crează feciorul de împărat, că nu e, 
precum este şi precum s'a zis. 


Nu putea însă face nimic, fiind feciorul de împărat stetea de-a pururea, 
zi $1 noapte, lângă soția lui. Işi puse dar de gând, ca cu una cu două, cu 
vorbe si iscusinte, să-l urnească pe acesta, eară după aceea, rămânând 
Laptita în grija ei, a ei să fie grija. Stia, că nu-i va fi greu să afle cale şi chip. 


Cu una cu două feciorul de împărat nu se urnea însă din loc. Vorbele 
sburară în vânt şi iscusintele rămase lucru fără treabă. Vremea trecea, ziua 
se apropia, era mânepoimâne, și feciorul de împărat nu se depărtă de lângă 
soția sa. 


Când vitrega văzu, că acuma nu e încotro, isi puse peatră pe inimă și 
trimise carte, ştire $i veste la frate-său, a cărui împărăție eră vecină, spuse 


cum ȘI ce, şi grăi două trei vorbe, ca să vină cu oaste $i voinici şi să cheme 
pe feciorul de împărat la războiu. 


Asta eră una, bună şi cea din urmă. Nici nu rămase în zadar! 


Feciorul de împărat sări cuc de mânie, când îi veni vestea, că acum nu e 
bine, că eacă cum si ce, $i cum că ostirile vrăjmaşilor sunt pe cale să vină, 
să intre şi să fie, precum de mult n'a mai fost... Bătae adecă, bătae grozavă, 
bătae între doi împărați! 


Văzu şi el, că acuma nu e încotro, că n'are decât să facă ce e de facut. 


Aşa sunt feciorii de împărat! Ori cât de în drag şi-ar păzi nevestele și ori 
cât de-a dor ar aşteptă să-și vază fetii, cand aud de bătae li se svarcoleste 
inima în trup, li se frământă creerii în cap, li se împăinjenesc ochii... lasă 
nevastă şi feti în grija Domnului, și pornesc ca vântul la războiu. 


Feciorul de împărat a pornit ca primejdia, s'a dus ca pedeapsa lui 
Dumnezeu, s'a bătut cum se bate, cum numai el se bate şi, când în a treia zi 
au crăpat zorile, earasi a fost la curtea împărătească, sosind cu inima 
stâmpărată prin luptă şi cu ea plină de dor nestâmpărat să ştie ce e şi cum, 
de când s'a dus! 


Hei! dar ce-auzi? ce văzu? — Imi vine nici să nu mai povestesc, când văd 
atâta răutate, atâta suflet fără milă şi urâtă şi supărăcioasă şi grozavă treabă, 
încât nici nu se poate spune fără ca să răsufli odată cu greu! 


Adeca — a fost aşa, că tocmai în a treia zi în crepetul zorilor, în clipita 
când stelele se sting pe cer, când feciorul de împărat eră numai trei pași dela 
poarta curții, s'a coborât darul lui Dumnezeu şi s'a întâmplat întocmai 
precum a fost zis Laptita: Doi feti frumoşi, feciori de împărat, unul ca şi 
altul, cu par de aur şi cu luceferi în frunte. 


Dar eră ca lumea să nu-i vază! 


Vitrega, rea precum era în gândul ei, in pripă puse doi căţei în locul 
copiilor feti frumoşi, ear pe copiii cu părul de aur şi cu steaua în frunte îi 
îngropâ la colţul casei, tocmai la fereastra împăratului. 


Când feciorul de împărat intră în casă şi cerca s'auză și să vază, n'auzi 
NIMIC, ci văzu numai pe cei doi catelusi, pe care vitrega 1-a fost pus în patul 


Laptitei. 


Multă vorbă nu se mai făcu. Feciorul de împărat văzu cu ochii și asta 
eră destul. Laptita nu şi-a ţinut vorba, şi acuma nu rămase decât să-şi ajungă 
pedeapsa. 


Feciorul de împărat n'avu încotro, isi călcă pe inimă şi porunci să o 
îngroape în pământ până la sanisori, rămâind aşa in ochii lumii, pentru ca sa 
se ştie — ce e aceea, când cineva cutează să înșele pe un fecior de împărat. 


Intr’alta zi — apoi — se făcu pe gândul vitrigei. Feciorul de împărat se 
cunună a doua oară si iarăşi răsunară veseliile de nuntă trei zile şi trei nopţi. 


Hei! dar nu e darul lui Dumnezeu pe fapta nedreaptă! 
Cei doi feti-frumosi nu aflau odihnă în pământ. 


In locul, in care erau îngropaţi, crescură doi paltini frumoşi. Cand 
vitrega îi văzu crescând, porunci ca să-i stârpească din rădăcină. «Lăsaţi-i să 
crească! porunci împăratul. Imi plac aici la fereastră! Așa paltini n'am văzut 
inca». 


Şi apoi crescura paltinii, crescura cum alti paltini nu cresc: în fiecare zi 
un an, in fiecare noapte alt an, eara in crepetul zorilor, cand se sting stelele 
pe cer, trei ani intr’o clipita. Cand se împliniră trei zile şi trei nopţi, cei doi 
paltini erau mândri si nalti, ridicându-se cu crengile lor până la fereastra 
împăratului. — Si apoi, când adiă vântul şi se miscau frunzele, împăratul 
ascultă, ascultă zile întregi la soptirea lor. li părea că aude un suspin 
neîncetat, ca o plângere pusă în vorbe neintelese, pe care numai sufletul lui 
o simţea ca o simtire ascunsă şi nepricepută, căreia ziua nu-i lăsă odihnă şi 
care noaptea îl tinea treaz. Il cuprindeau fiori în auzul acestei soptiri şi 
totuși îi părea că n’ar putea, să fie fără de dânsa. 


Vitriga simţi însă, ce e şi cum. — Isi puse de gând, ca cu orice pret să 
stârpească paltinui. Era greu, dar minţile mueresti store din peatră zăr. 
Viclesugul muerilor desbracă voinicii: ce puterea nu poate, poate dulceata 
vorbelor, şi ce nici asta nu poate, pot lacramile mincinoase. 


Intr’o dimineaţă împărăteasa se puse pe de marginea patului soțului ei şi 
începu să-l ademeneasca cu desmerdări şi vorbe de dragoste. Mult a ținut 


până la ruptul firului, dar in sfârşit... $i împărații sunt tot oameni. 


«Bine! — grăi feciorul de împărat cam cu jumătate de gură. — Să fie pe 
voia ta; să stărpim paltinii: dar din unul să facem un pat pentru mine, din 
altul un pat pentru tine. 


Impărăteasa se mulţumi cu atâta. 


Paltinii fură tăiaţi, şi nici nu se inopta bine până ce paturile erau făcute 
$i puse în casa împăratului. 


Când feciorul de împărat se culcă în patul nou, îi păreă, că se simte de o 
sută de ori mai greu decât până acuma si totuşi află odihnă cum n'a mai 
aflat; eară împărătesei 1 se păreă că zace culcată pe spini $i mărăcini, încât 
toată noaptea nu putu adormi. 


După ce împăratul adormi, paturile începură să scartaie. Şi din aceste 
scartaituri împărăteasa scotea un înţeles cunoscut; i se părea, că aude vorbe, 
pe care nimeni nu le pricepea decât numai dânsa. 


«Ti-e greu, fratioare?» întrebă unul dintre paturi. 


— Ba! mie nu mi-e greu, răspunse patul pe care dormeă împăratul, — mi- 
e bine, căci pe mine zace iubitul meu tată! 


«Mie mi-e greu, zise celălalt pat, căci pe mine zace un suflet rău!» 
Si tot asa vorbiră paturile în auzul împărătesei până în crepetul zorilor. 


Când se făcu ziuă, împărăteasa îşi puse de gând să prăpădească paturile. 
Porunci dar să facă alte două paturi tocmai ca si acelea şi, când împăratul 
merse la vânat, le puse pe aceste pe nestiute în casă, eară paturile de paltini 
le aruncă în foc până la cea mai mică scândură. 


Focul ardea; iară în pocnirile focului împărăteasa părea, că aude tot 
acele vorbe de înţeles nepriceput. 


După ce paturile arseră, încât nu rămase nici măcar o bucăţică de 
cărbune, împărăteasa adună cenușa şi o aruncă in vânt, pentru ca să fie dusă 
peste nouă ţări şi nouă mări, ca parte cu parte în veci să nu se mai afle. 


Ea n’a vazut insa ca tocmai atunci, cand focul ardea mai frumos, se 
ridicase in sus două scântei, şi eşind la lumina, căzură tocmai unde au fost 
crescuţi cei doi paltini, eară, căzute aici, cele două scântei se prefăcură în 
doi mieluşei gemeni, din care unul eră tocmai atât de frumos ca şi celălalt, 
tocmai atât de blând, cu lâna tocmai atât de strălucită. — Doi miei, fiecare 
pret de-o împărăție! 


Când împărăteasa văzu mieluşeii pascand pe sub ferestrele împăratului, 
sări plină de bucurie la dânșii, îi luă în braţe pe amândoi și-i duse la soţul 
său. 


Din clipita asta, feciorul de împărat zi şi noapte nu se gândea decât la 
mieluşei. li părea, că în fiecare mişcare a mieluseilor, în fiecare zbieret esit 
din gura lor, în fie care privire află ceva, care îi cădea greu şi totuşi îi usura 
inima. 


Văzând, că soţul său a îndrăgit mieluşeii, împărăteasa earăși prinse gând 
rău şi nu se împăcă, până ce, când cu bine, când cu rău, când cu vorbe dulci 
si când cu plâns, nu făcu pe feciorul de împărat, ca să se învoiască cu 
perzarea mieluşeilor. 


Mieluşeii fură tăiaţi. Ce nu se putù mâncă, împărăteasa puse sa se 
arunce în foc... în foc şi piele, şi lână, şi oase, şi tot ce a mai fost. 


Nu mai remase nimic. 


Nimeni n'a băgat însă de samă, că tocmai pe fundul vasului, în care s'a 
spălat carnea, între crapatura doagelor, au rămas două bucățele din creerii 
mieluşeilor. Când apoi slujnica împăratului s'a dus la vale după apă, 
bucatelele de creeri s'au spălat şi au mers cu pârăul până în apa cea mare, 
care curgea prin mijlocul împărăției. Aici din cele două bucățele s'au făcut 
doi pestisori cu solzii de aur, unul tocmai ca şi celalalt, de-o potrivă, ca să 
se ştie, că sunt fraţi de gemeni. 


Intr’o zi pescarii împărăteşti se sculară des de dimineaţă și-și aruncară 
mrejile în apă. Tocmai în clipa, când cele din urmă două stele se stinseră pe 
cer, unul dintre pescari ridică mreja şi văzu ce n'a mai văzut: doi pestisori 
cu solzii de aur. 


Pescarii s'adunară să vază minunea, iar după ce văzură şi se minunara, 
hotărâră ca, așa vii precum sunt, să ducă peștişorii la împărat şi să-i facă 
cinste. 


«Nu ne duce acolo, că de acolo venim, de-acolo suntem şi acolo e peirea 
noastră, grăi unul dintre pestisori. 


— Ce să fac dar cu voi? — întrebă pescarul. 


«Pune-te şi adună rouă de pe frunze, lasă-ne să înotăm în rouă, pune-ne 
la soare şi apoi nu veni până ce razele soarelui nu vor fi sorbit roua de pe 
noi, grăi al doilea pestisor. 


Pescarul făcu precum 1 s'a zis: adună rouă de pe frunze, lăsă peştişorii 
să înoate în rouă, îi puse la soare şi nu veni până ce razele soarelui nu 
sorbise roua de pe ei. 


Ce-a aflat? ce-a văzut? — Doi copilasi, feti frumoşi cu părul de aur si cu 
stea în frunte, unul ca si celalalt, încât cine îi vedeă, trebuia să ştie, că sunt 
gemeni. 


Copiii crescură repede... În fiecare zi un an, în fiecare noapte alt an, iar 
în crepetul zorilor, când stelele se stingeau pe cer, trei ani intr’o clipitură. Și 
apoi cresteau precum alţii nu cresc: de trei ori in vrâstă, de trei ori în putere 
si tot de trei în înțelepciunea minţii. Când se împliniră trei zile si trei nopţi, 
copiii erau de doisprezece ani în vârstă, de douăzeci şi patru în putere şi 
treizeci şi şease în înţelepciunea minţii. 


— Acuma lasă-ne să mergem la tatăl nostru, grăi unul dintre copii către 
pescar. 


Pescarul îi îmbrăcă frumos pe amândoi, le făcu câte o căciulă de miel, 
pe care o traseră pe cap, ca nimeni să nu vază părul de aur şi steaua în 
frunte, apoi fetii porniră către curtea împăratului. 


Eră ziua mare când ajunseră la curte. 


«Vrem să vorbim cu împăratul! grăi unul dintre feti către strajerul ce sta 
încărcat de arme la poarta curții. 


— Nu se poate, fiindcă tocmai acuma sede la masă, îi răspunse străjerul. 


«Tocmai pentru ca sade la masa! vorbi al doilea fat intrand indaratnic pe 
poarta. 


Strajerii se adunara, voind sa scoata pe feti din curte, dar acestia trecura 
printre dânşii precum trece argintul viu printre degete. Cu trei paşi înainte si 
alti trei în sus se pomeniră tocmai înaintea casei celei mari, unde împăratul 
ospătă cu curtenii sai. 


«Vrem să intrăm! grăi unul dintre feti aspru către slujitorii ce stau la 
uşă. 


— Nu se poate, răspunse un slujitor. 


«Ei! vom vedeă noi, dacă se poate ori nu se poate! strigâ celalalt fat, 
cotind îndărătnic pe slujitori în dreapta și în stânga. 


Dar multi erau slujitorii şi fetii numai doi. Se făcu o îmbulzeală și o 
larmă înaintea ușii, încât răsună curtea. 


— Ce e acolo afară? întrebă împăratul mânios. 
Feţii se dederă pacinici, cand auziră vorbele tatălui lor. 


«Doi baeti voesc să intre cu puterea! zise un slujitor intrând la 
împăratul. 


— Cu puterea? Cine să intre cu puterea în curte la mine? — Cine sunt 
baetii aceia? strigă împăratul intr’o răsuflare. 


«Nu ştiu, înălțate împărate, răspunse slujitorul, dar curat nu-i lucru, căci 
baetii sunt tari ca puii de lei, încât au străbătut prin străjuirea dela poartă şi 
acuma ne dau noua de lucru! — S’apoi de îndărătnici ce sunt, nici căciulile 
nu si le iau din cap! 


Impăratul se rosi de mânie. 
— Scoateti-i afară, strigă el, — inhatatii cu cânii! 


«Lasă, că mergem noi şi asa, — grăiră fetii plângând de asprimea 
vorbelor ce auziră, — şi porniră în jos pe trepte. 


Când erau să iasă pe poartă, îi opri un slujitor ce venea în ruptul 
sufletului. 


«A zis împăratul să veniți, că împărăteasa vreă să vă vază!» 


Baetii se gândiră putin, apoi se întoarseră, suiră treptele și intrară la 
împăratul cu căciulele în cap. 


Era o masă plină, lungă şi lată, iar pe lânga masă toți oaspeții 
împărăteşti, în capul mesei împăratul și lângă dânsul împărăteasa șezând pe 
douăsprezece perini de mătasă. 


Când baetii intrară, căzu una dintre perinile, pe care sedea împărăteasa. 
Ea remase pe unsprezece perini. 


«Luaţi căciulile din cap! — strigă un curtean către baeti. 


— Acoperemântul capului este cinstea omului. Noi avem poruncă să fim, 
precum suntem. 


«Ei, bine! grăi împăratul îmblânzit de auzul vorbelor ce eşiau din gura 
băetului. — Rămâneţi precum sunteți! — Dar cine sunteţi? de unde veniți? și 
ce voiti? 


— Suntem doi feti gemeni, doi lăstari dintr'o tulpină ruptă în două, 
jumătate în pământ şi jumătate in cap de masă; venim de unde-am pornit și 
suntem sosiți de unde venim; fost'am cale îndelungată si am grăit cu 
suflarea vânturilor şi am vorbit în limba fiarelor şi am cântat cu valurile de 
apă, iar acuma, în graiu de om, voim să-ți cântăm un cântec, pe care-l 
cunoşti fara ca să-l ştii! 


De sub împărăteasa sări a doua perină. 
«Lasa-i să meargă cu prostiile lor! grăi ea către soţul seu. 


— Ba nu, lasă-1 să cânte! răspunse împăratul. Tu a-i dorit să-i vezi, iar eu 
doresc să-i ascult. Cantati baeti! 


Impărăteasa tacu, iar feti1 începură să cânte povestea vieţii lor. 


«A fost un împărat... începură fetii: de sub împărăteasa căzu a treia 
perină. 


Cand fetii povestiră despre pornirea feciorului de împărat la bătaie, de 
sub împărăteasa căzură trei perini deodată. 


Când fetii săvârşiră cântecul, sub împărăteasa nu mai eră nici o perină, 
iar cand ei luară căciulile din cap şi-şi arătară părul de aur și stelele in 
frunte, oaspeţii, curtenii și împăratul îşi acoperiră ochii, ca nu cumva să 
piarză lumina de atâta strălucire. 


Si s'a făcut apoi, precum dela început a fost să fie. Laptita fu pusă in 
cap de masă lângă soţul ei; fata vitrigei remasă cea mai rea slujnică la 
curtea Laptitei, iar pe vitriga cea cu gând rău o legară de coada unei epe 
nebune şi încunjurară tara de septe ori cu ea, încât lumea să ştie şi să nu mai 
uite, că cine începe cu rău, cu rău săvârşeşte. 

PACALA IN SATUL LUI. 


(POVESTE) 


se urâse și lui Păcală să tot umble raslet prin lume, aşa fara de nici o 
treabă, numai ca să încurce treburile altora si să raza de prostia oamenilor. 
Se hotărî dar să se facă şi el om așezat ca toți oamenii de treabă să-și 
întemeieze casa lui, să-şi agonisească o mosioara, — vorbă scurtă, — să se 
astâmpere odată. 


Si fiindcă Românul zice, că nu e nicăiri mai bine ca în satul lui, Păcală 
se întoarse si el în satul lui şi începu cum încep toţi oamenii, care n’au 
nimic, adecă făcu ce făcu de-si agonisi o vitelusa şi o trimise la pășune în 
izlazul satului. 


Căci aşa se face averea. 


Păscând, vitelusa se face vitea, viteaua se face juninca, juninca se face 
vaca, vaca fata, iar vaca cu vitelul o vinzi, ca din preţul ei să cumperi șapte 
viteluse şi să le trimiti şi pe ele la pasune în izlazul satului. 


De ce e oare islazul islaz, dacă nu pentru ca să-l pască vitelusele 
oamenilor? 


Păştea dar vitelusa lui Păcală, pastea, şi cu cât mai mult păştea, cu atât 
mai vârtos creştea, încât nu eră in tot satul vitea, care s’o întreacă, iar cand 
ajunse şi ea vitea, nici junincele nu se puteau potrivi cu ea. 


«Mai! — ziceau vecinele lui Păcală, — ce lucru să mai fie şi ăsta? viteaua 
asta ne întrece pe toate! Ce-i va fi dând oare să mănânce? Ce soi o fi de 
creşte asa de frumos?» 


Nu era nici soiul vre-unui soiu deosebit, nici hrana mai de-a cătarea; 
viteaua eră însă viteaua lui Păcală, iar Păcală îşi căută de treabă, n’avea 
vreme s'o mai păzească şi să nu rupă câte odată si din holdele oamenilor. 


Ajungând juninca, viteaua lui Păcală se făcu stăpână pe întregul hotar. 
Umblă si ea, cum umblase și stăpânul ei mai nainte de a se fi astamparat, $1 
unde n’o căutai, acolo dedeai de ea, mai prin lanul de grâu, mai prin 
porumbiste, mai știe bunul Dumnezeu pe unde. 


Iara Păcală li se plângea oamenilor, că prea i s'a facut rasleata juninca și 
că are treabă şi nu poate umblă după ea. 


Nu-i vorbă, oamenii s’ar fi plâns si ei, dar nu mai aveau cui să 1 se 
plângă, când Păcală îi luă pe dinainte si li se plângea de te prindea mila de 
el. 


Când văzură dar, că juninca lui Păcală în curând are să fie vacă, oamenii 
se puseră pe gânduri. Ştiau ei, cum au să urmeze lucrurile mai departe. 
Vedeau parca cele seapte viteluse, cum se fac vitele, juninci, cum ajung în 
cele din urmă vaci și ele, şi cum le vinde Păcală si pe ele şi se întoarce dela 
târg cu o spuză de viteluse, toate flămânde, toate pornite din fire să se facă 
vitele, juninci şi vaci in cele din urmă. 


«Mai! — strigară ei, — ăsta ne mănâncă şi urechile din cap cu vitelusele 
lui, ne seacă, ne face întregul hotar bătătură». 


Dar ce puteau să-i facă lui Păcală? El nu era de vină şi avea treabă, nu 
putea să-şi piardă vara umblând după coada junincei. 


Se sfătuiră dar între dânșii și iar se sfătuiră, se tot sfătuiră, până ce 
n'ajunseră a se dumiri, că toată carnea, pe care a pus-o vitelusa, ca să se 
facă vitea şi din vitea juninca, e carne adunată din nutretul de pe hotarul lor, 
adecă după toată dreptatea carne din carnea, care ar fi fost să fie a lor și 
numai pielea e a lui Păcală, fiindcă piele avuse juninca si când venise ca 
viteluse în sat. 


Dumiriti odată astfel, taiara juninca, îi luară carnea şi o mâncară, iară 
pielea o aruncară peste gard în curtea lui Păcală. 


Nu-i vorbă, a fost cam scurtă socoteala aceasta, dar in satul lui Păcală 
multe se întâmplă. 


Păcală, — de! ce să facă? 


Dacă ar fi voit, ar fi găsit el ac pentru cojocul sătenilor; el însă nu voia. 
Avea tragere de inimă pentru oamenii din satul lui. Nu! pe oamenii din satul 
lui nu putea el să-i încurce, cum ar fi încurcat — a bunăoară pe oamenii din 
satul lui Tândală. 


Intinse dar pielea să se usuce, iar după ce se uscă, o luă în vârf de bat și 
plecă cu ea la târg, ca s’o vânză. 


Aşa ajunse Păcală iar pe drumuri. 


Se duse şi tot se duse mereu, de dimineaţă până la prânz şi dela prânz 
până seara. Când eră pe înserate, el se opri într'un sat dela marginea 
drumului si se uită împrejurul său, ca să-şi găsească vre-o casă, la care sa 
mâie, vre-o văduvă ori vre-o femeie, al căreia bărbat nu-i acasă. 


Nu poate — că — Doamne fereşte, — ce, dar Păcală, ca om umblat prin 
lume, stia că sunt fricoase femeile, li se urăște aşa singure și sunt bucuroase 
de oaspeţi, numai ca să ştie, că e peste noapte picior de om la casa lor. 


Şi găsi Păcală chiar mai la marginea satului o femee, al căreia bărbat se 
dusese la pădure să aducă lemne. Nu-i vorbă, muierea îi spunea mereu, că 
teacă, că pungă, că nu-i este bărbatul acasă, că ce va zice lumea; Păcală 
tinea si el să rămână așa într'un unghiu al casei, într'un sopron în pridvor, 
unde o fi, numai ca să nu fie casa pustie. N’avea biata muiere încotro, trebui 
să-l primească, dar îi şi spuse să se culce si să doarmă, c'o fi ostenit de 
drum, sărmanul de el! 


«Ce-o să mai fie şi asta?!» grăi Păcală. 


El stia, că muierile sunt și vorbarete, şi doritoare de a le sti toate câte 
sunt în cer $i pe pământ; iar muierea aceasta nici nu-i povestia nimic, nici 
nu-l întrebă, de unde vine, cum a umblat, ce-a mai făcut, ce mai ştie... Aici 
trebuia dar să fie ceva la mijloc, şi Păcală în loc de a dormi, trăgea când cu 
ochiul drept, când cu cel stâng, ca să vază cele ce se petrec în casă și 
împrejurul casei. 


Nici nu se înseră bine, şi muierea începu să fiarbă, să frigă, să coaca, să 
gătească fel de fel de mâncări, şi plăcinte, si un purcel fript, şi o coastă 
opărită cu varză călită. — Şi apoi rachiuri și apoi vinuri. — Ospat nu alta. 


N’ar fi fost Păcală om patit, dacă n'ar fi ştiut, că toate aceste nu pentru 
bărbatul ei le făcea muierea cea harnică, fiindcă mai eră şi ea gătită ca de 
nuntă. 


Nici nu le făcea pentru bărbatul ei, ci pentru vornicul satului, pe care-l 
aşteptă nevasta cum îşi aşteaptă fetele mari petitorii, eşind mereu în usa și 
în portita, ca să vază, daca vine, dacă nu mai vine, dacă întârzie, daca 
sosește. 


Nu care cumva să crează cineva, că — Doamne fereşte ce! — Nu! — ci 
fiindcă vornicul eră cel mai de frunte om în sat si nu putea să-l primească la 
casa ei ca pe ori şi cine, iar peste zi vornicul, om cu multe treburi, nu putuse 
să vic, ci le făcea cinstea acum — mai pe seară. 


Alt nimic nu era la mijloc. — Doamne fereşte! 


Era gata nevasta cu toate: purcelul eră frumos şi rumen de-ti pocnea 
soricul în dinţi, costitele erau opărite, varza eră calita, plăcintele abureau, 
rachiul eră aşezat pe masă, vinul stetea în apă rece, — nu mai lipsia decât 
dumnealui vornicul. Numai vornicul lipsea, când deodată, — să te miri, nu 
alta, — se întoarse bărbatul. I se frânsese, sărmanul de el, o osie în drum, şi 
nu-i rămăsese de cât să se întoarcă, să pună altă osie la car şi să plece mane 
din nou la pădure. 


Muierea bună si credincioasă își cunoaşte bărbatul după mers, din tusite 
si stranuturi, ba chiar si din pocnetele biciului, iar nevasta, la care își luase 
Păcală conac, eră şi ea muiere bună și credincioasă. Ea isi cunoscu bărbatul 
din scartiitul roatelor dela car, iar scârţiitul roatelor se auzia de departe, 
destul de departe, pentru ca o muiere harnică, precum eră dânsa, să-şi 
rânduiască treburile. 


Ea luă purcelul cel frumos si rumen şi-l ascunse iute-iute după cuptor, 
luă plăcinta şi o puse iute-iute pe cuptor, luă costitele cu varză călită și le 
vari în cuptor, mai vari tot iute-iute și rachiul sub perina dela căpătâiul 
patului, iar vinul sub pat, şi pe cand carul cu boii intra în curte, toate erau in 
cea mai bună rânduială. 


Nu poate ca Doamne fereste ce! — dar de! — tot era mai bine sa nu afle 
barbatul. 


Vazandu-se acasa, barbatul, ca tot omul pagubas, incepu sa se planga, 
nevasta ca toată muierea buna şi credincioasă, îl mangaia cu vorbe bune, iar 
Păcală, ca tot omul cum se cade, esi si el din unghiul lui, ca să-i spună 
stăpânului de casă, că e şi el aici, să-i ceară iertare, că a îndrăznit și să-l mai 
roage şi pe el de conac. 


«Fă, muiere, — grăi bărbatul, după ce se mai încălzi în cuibul lui, — mie 
mi-e foame; n'ai tu ceva de mâncare?» 


De! ce să-i faci? omul flamanzeste la drum. Nu-i vorbă, mai era în 
traistă merindea, pe care o luase la drum; dar acasă la el omul nu mănâncă 
bucuros merindea, cu care se întoarce din drum. 


«Vai, săraca de mine! — răspunse nevasta, — dar de unde să am? Eram să 
te aştept pe mâne. O să-ți fac însă o mamaliguta bună, ca s'o mănânci cu o 
zamuta de usturoiu». 


«Mămăliguţă să fie!» — grăi bărbatul. 
Când e flămând, omul se bucură şi de mămăligă. 


Om umblat prin lume, Păcală stia, că o să-l poftească și pe el la cină, ca 
să mai stee de vorbă, şi nici că-i părea rau lui Păcală, fiindcă tot drumet era 
si el, tot flămând — ca ori $i ce om sosit din drum. 


Si cum steteau de vorbă în vreme ce nevasta gătia mămăliguţa, Păcală, 
care nu era cap sec, se gândia mereu, cum să facă el, ca să nu mănânce 
mămăligă, ci purcel fript, frumos şi rumen de-ti pocneste soricul în dinți, 
costite cu varză calita şi plăcinte de cele bune; cum ar face, ca să bea o gură 
de rachiu şi să guste măcar odată din vinul cel vechiu. 


Si — lasă pe Păcală, că nu e nici el de ieri de alaltăieri! Simtise odată 
mirosul, — $i grija lui mai departe. 


Ca om drumet isi tinea batul la îndemână, iar pielea cea de juninca, 
marfa lui, toată averea lui, îi era la picioare. 


El se încruntă odată si trase asa cam pe furiş cu batul în piele. 


Barbatul se cam mira, ca ce va fi avand cu pielea, dar nu zise nimic. Al 
lui era batul, a lui era pielea: treaba lui era ce facea cu ele. 


Peste câtva timp Păcală iar trase una cu batul, ba mai se si răsti la piele: 
«Tine-ti gura, slut-o!» 


Bărbatul iar tacu. 
Păcală dete de a treia oară şi acum se răsti și mai rău. 
«Ce ai cu pielea aceea?» — întrebă omul nostru. 


Păcală mai dete din umăr, mai se codi, mai se rugă de iertare, că nu 
poate să spună. 


«Apoi, — grăi el cam cu anevoe în cele din urmă, — piele-ar fi de piele, 
dar, aşa cum o vezi, nu e piele, ci prooroc, care ştie toate cele nestiute și 
vrea mereu să spună lucruri de nespus». 


«ŞI ce vrea să spună?» — întrebă murat bărbatul. 


«Uite! — grăi Păcală și puse urechia la piele. — Mare minune! — Zice să 
cauţi la căpătâiul patului, c’o să găseşti rachiu». 


Bărbatul cauta $1 găsi. 

«Mare minune! Cine l-o fi pus oare?» 

«E taină!... răspunse Păcală asta nu se poate sti». 
«Si ce mai zice proorocul?» 


«Să cauţi după cuptor, că vei găsi un purcel fript», — zise Păcală, dupa 
ce puse iar urechea la piele. 


«Auzi d-ta lucru ciudat! — Ce mai zice proorocul?» 
«Caută sub pat că găseşti vinul». 


Astfel înainte — până ce nu iesira la iveală costitele si plăcintele, încât 
numai de-un drag să te uiţi la masa încărcată şi să te asezi la ea. 


Se mira barbatul, se mira mai vartos nevasta, s’ar fi mirat satul intreg, 
dacă ar fi fost de fata; numai Păcală nu se mira, fiindcă el isi cunostea marfa 
si stia de ce e buna. 


«Apoi de! — zicea el mereu, — ăsta-i prooroc, nu fleac, şi-ţi scoate şi 
cartita din fundul pământului! 


Va fi fost ori nu aşa, destul că Păcală s'a săturat ca un pasa turcesc, încât 
abia-l mai ţineau curelele. 


«Bună treabă proorocul ăsta! — grăi bărbatul nevestei, după ce se sătură 
si el. — Nu cumva ţi-e de vânzare?» 


«Doamne fereşte! — îi răspunse Păcală. — Cum as putea eu să vând un 
lucru ca acesta? — Se poate?!» 


«Dar dacă ti-as da un pret bun?» 
«Auzi vorba! — Pret bun? — Un prooroc ca asta e lucru nepretuit». 


Doritor cum era de a se hrăni bine și de a sti totdeauna cele ce se petrec 
in casa lui, omul nostru îl apucă pe Păcală la târg. Ii dete la început o pungă 
de galbeni, apoi două, apoi trei şi aşa mereu înainte până la șapte pungi, 
bani frumoși chiar şi pentru un om mai bogat decât Păcală. 


«Fiindcă văd şi văd, că ţii cu orice pret să cumperi proorocul, — grăi 
Păcală, muiat, — o să-ţi fac după dorinţă, dar nu pentru bani, ci fiindcă m'ai 
primit la casă, m'ai poftit la masă şi mi-ai zis o vorbă bună. Noroc să ai de 
ea!» 


Aşa grăi Păcală şi-i dete pielea cea de junincă, pentru ca să iee cele 
şapte pungi de galbeni, — multi bani chiar și pentru un om mai bogat decât 
Păcală. 


Si nu eră pe lumea aceasta om mai fericit decât bărbatul nevestei, 
fiindcă putea de aici înainte să ştie toate cele ce se petrec în casa lui $i să se 
mai si hrănească bine. 


lar Păcală, după ce-și vându pielea şi puse bine banii, se culcă să 
doarmă, că avea drum lung până acasă în satul lui. 


Ziua următoare isi lua Păcală rămas bun şi plecă iar’ acasă. 


Si cum mergea pe drum şi cum se simtia asa încărcat de bani, cum nu 
mai fusese niciodata in viata lui, isi puse tare si cu adevarat de gand, ca de 
aici înainte nu mai vasca nici la dreapta, nici la stânga, ci merge drept 
inainte, nu mai umbla cu minciuna, nu mai cauta sa traga folos din partea 
altora, nu! nu! nu! — ci se face om ca toţi oamenii, care vreau să aibă 
obrazul curat, se astâmpără, se pune in rând cu fruntea satului. 


Numai dacă n'ar fi fost la mijloc muie rea cea harnică! 


Ea, sărmana, nu mai avea astâmpăr, şi parcă 1-se răsturnă casa în cap, 
când se gandia, că proorocul a rămas în paza ei. — Nu poate că Doamne 
fereşte ce! — dar” muierile sunt fricoase şi nu prea se simt bine, când se află 
aproape de niște lucruri, cum eră pielea lui Păcală. 


Ea făcu dar’ ce făcu şi-şi trimise bărbatul iar” la pădure, apoi, dupa ce 
rămase ea singură, puse, ca muiere harnică ce eră, furca în brâu şi porni în 
urma lui Păcală şi grăbi şi alergă, ca să-l ajungă si să-l întrebe, ce are să facă 
si cum să dreagă, ca să facă din piele piele ca toate pieile şi să-i iee darul 
proorociei? 


Păcală, de! — ce să facă si el?! — De pagubă se fereşte omul, dar’ de 
câştig nici odată: mai luă și dela femee seapte pungi şi îi spuse, că n’are 
decât să opărească pielea cu apă de isvor strecurată prin o sită deasă, şi-şi 
urmă calea ca şi când nimic nu 1 s'ar fi întâmplat. 


«Acum zău că mă fac om aşezat, încât o să ajung chiar vornic în satul 
meu! — grăi el după ce sosi acasă. 


Se şi făcu. 


Îşi zidi, Doamne, o casă frumoasă de nu mai eră în tot satul casă ca a 
lui, — colea cu pridvor aşezat pe stâlpi şi cu cerdac mare, — isi cumpără 
pământuri, car cu patru boi, cal de călărit, vacă cu lapte, oi de prăsilă; — în 
sfârşit, — toate câte se cuvin la casa unui om cu dare de mână, toate erau la 
casa lui Păcală. 


Şi nu eră în sat om mai așezat decât Păcală. 


Numai oamenii din satul lui dacă n’ar fi fost tocmai asa de proşti cum 
erau! 


Văzând cum zideste Păcală, cum cumpără, iar’ cumpără si tot cumpără, 
cum dă mereu, fără ca să iee, vecinele începură să sopteasca între dânsele și 
sătenii deteră cu socoteală, că va fi având multi bani Păcală şi că banii 
aceştia 11 va fi găsit undeva, îi va fi căpătat ori îi va fi luat dela cineva. 
Destul, că voiau să ştie, de unde are Păcală banii. 


«Măi Păcală, — îl întrebă dar unul dintre oameni, — dar” tu de unde ai 
atâta spurcaciune de ban, de tot dai şi nu mai sfârşeşti?» 


Păcală şedea in cerdacul casei cu pipa în gură si privea la carul cel cu 
patru boi, care intră în curtea cea largă şi plină. 


«De unde am atâta ban? — răspunse el. — De unde, păcatele mele, as 
puteă să am dacă nu din preţul moşiei, pe care am vândut-o?» 


«Ce moşie, măi Păcală, că tu n'ai avut moşie?!» 


«Apoi vorbă?! Dar” pielea junincei a cui a fost, măi?! N’a fost a mea? 
Asta mi-a fost toată averea: am vândut-o şi am luat bani, ca să-mi fac altă 
avere în locul e1.» 


«Atatia bani pentru o piele de juninca?» 


«Mai, dar greu mai esti la cap! — grăi acum Păcală, care tinea să nu mai 
umble cu minciuna. — Nu înţelegi tu, că juninca aceea era juninca de 
prăsilă? Dacă o mai tineam, fata şi vitelul creştea şi el se făcea vacă şi 
aveam două vaci, și două vaci fătau doi viței şi se făceau patru vaci, iar” din 
patru vaci se fac opt, din opt şeasesprezece şi cu timpul o întreagă cireadă 
de vite. Asa se face socoteala, când mergi la târg și ştii, cum să-ţi vinzi 
marfa. O avere întreagă nu se vinde numai eac'aşa!» 


Omul dete din cap, si deteră din cap şi se puseră pe gânduri toţi oamenii 
din satul lui Păcală. 


Aveau si ei vitele de prasila. De ce adecă numai Păcală să-şi vanza 
pielea cu pret? de ce să fie ei mai proşti decât dânsul? de ce să dee ei o 
avere întreagă pentru un preţ de nimic? 


Se pusera dar de grab, isi tăiară cu toţii junincile de prasila, mancara cât 
putură din carnea lor, iar pieile le dusera la târg să le vanza şi ei, cum a 
vândut Păcală pe a lui. 


Numai că nu se nimereste totdeauna, și nu știu toți oamenii să-şi vândă 
marfa ca Păcală. 


De geaba spuneau ei, că pielea e piele de juninca de prăsilă, căci nimeni 
nu voiă să le dee preţul, la care râvniau, si s'au întors ca vai de ei acasă. 


Vai de ei! — dar’ vai si de Păcală! 


Când se vazura şi cu paguba, si cu batjocura, oamenii se adunară iarăși, 
se sfătuiră şi tot se sfătuiră între dânşii, că ce să facă şi ce să dreagă, ca să 
scape de Păcală, fiindcă nu mai rămânea nici o îndoială, că-i va prăpădi pe 
toți, dacă va mai rămânea cu zile. 


«O să-şi dee foc la casă, ca să ne dăm şi noi la ale noastre», — grăi unul 
dintre cei mai prevăzători. 


«O să-și frângă vre-un picior, ca să ne frângem si noi pe ale noastre! 
grăi altul. 


«O să sară în fântână, ca să sărim cu cu toții după el!» — strigară cu toții. 


Nu mai rămânea nici o îndoială, că trebuiau să scape de el, dacă nu 
voiau să pieară cu toţii ca vai de ei. 


Dar’ cum să scape? — Asta eră vorba. 


Să-i taie boii şi vaca şi oile şi calul de călărit, să-i dee foc la casă şi să-l 
gonească din sat. Asta s’ar fi putut. Dar cine putea să ştie, dacă nu se va mai 
intoarce? 


Trebuia să-i stângă lumina vieții: numai aşa erau scapati, cu adevărat 
scapati de el. 


Luară dar hotărîrea să-l omoare pe Păcală; fiind însă, că nu voiau să 
facă nici vărsare de sînge, nici moarte de om chiar cu mâna lor, se sfătuiră 
din nou între dânșii și după mult sfat chibzuiră să-l arunce în Dunăre, unde 


va fi apa mai adâncă, pentru ca nici neam din neamul lui să nu mai poată esi 
la lumina zilei. 


Şi dacă tot ar scăpă Păcală chiar şi din fundul Dunării? 
Asta era! — Si dacă tot ar scapa!? — Ce era atunci?! 


Nu mai rămândă nici o îndoială, că trebuia să facă ce vor face, ca Păcală 
să nu poată scăpă, dar de loc să nu poată scăpă. 


Se puseră dar din nou şi se sfătuiră şi după multă sfătuire mai chibzuiră 
să-l bage pe Păcală intr’un sac, să strângă bine gura sacului şi să lege sacul 
cu Păcală cu tot de o peatră de moară, pentruca piatra de moară, rotundă 
cum este, să meargă de-adura până în fundul Dunării $i să ducă și sacul cu 
Păcală. 


Intelegandu-se astfel, ei, toți oamenii din satul lui Păcală, cu mic, cu 
mare, cum erau, luară sacul, luară sfoara pentru gura sacului, luară funia, ca 
să lege sacul de peatră, luară cea mai mare din pietrele de moară, pe care le 
putură găsi cale de trei zile de jur împrejur şi porniră cu mic, cu mare, cum 
erau, asupra casei lui Păcală, ca să-l 1a, să-l ridice, să-l ducă și să nu se 
oprească cu el decât în fundul Dunării. 


Păcală şedeă cu pipa în gură în cerdacul casei şi se uită la carul cel cu 
patru boi, care intră în curtea lui cea largă şi plină, — sedea Păcală cu pipa in 
gură şi se uită, când se pomeni cu satul întreg, mic şi mare, de nu-i mai 
incapea curtea cea largă a lui. 


Ce să facă? — sărmanul de el, ce să facă?! — Nu-i rămâne decât să se 
dea prins şi legat, dacă n'a putut să rămână pe unde fusese mai înainte, ci l- 
a pus păcatul să se întoarcă în satul lui, — să se facă om așezat si să nu mai 
umble cu minciuna. — Dar o viaţă are omul şi o moarte. 


«Mi-a fost, se vede, rânduit, — grăi Păcală, — să mor în satul meu ca om 
de treabă». 


Căci mai de treabă decum era nu se putea face Păcală; asta o simtia și 
el. 


Ii parea cu toate aceste cam rău, că trebuiă să moară tocmai acum, când 
aveă şi el casa lui, masa lui, carul lui cu patru boi, curtea lui largă, — și ar fi 


voit Păcală să scape, dacă se poate fără minciună, căci eră hotărît odată sa 
nu umble cu minciuni; — dar nu se putea, fiindcă oamenii erau neindurati și 
vicleni. 


Se lăsă dar Păcală, se lăsă, fiindcă n'aveă încotro, să-l vâre ca pe un 
motan în sac, să-l 1a pe sus şi să-l ducă la pierzare. 


El în frunte, peatra de moară după el, fruntea satului în urmă si satul 
întreg, cu mic, cu mare, mai în coadă esira din curtea cea largă, trecură prin 
sat şi o luară peste câmpul nisipos drept spre Dunărea cea mare şi adâncă. 


«Stati, mai!» — strigă cel mai cu socoteală dintre oamenii din satul lui 
Păcală. 


Se opriră în loc cu toții, cu mic, cu mare, cum erau. 
«Am uitat un lucru», — grăi omul cel cu socoteală. 
«Ce am uitat?» — întrebară ceilalți. 

«Prăjina, ca să căutăm fundul Dunării». 


«Aşa-i, — ziseră oamenii din satul lui Păcală, — am uitat prăjina, ca să 
căutăm fundul Dunării». 


Il aveau acum pe Păcală: cum puteau ei să-l arunce, fără ca să ştie unde- 
| aruncă? 


Se întoarseră dar iar in sat, căutară cea mai lungă dintre toate prajinile şi 
numai apoi îl duseră pe Păcală la Dunăre, — prăjina în frunte, sacul cu 
Păcală, peatra de moară, fruntea satului şi apoi satul întreg, cu mic, cu mare, 
cum erau. 


«Stati, măi!» — strigă iar omul cel cu socoteală. 
Iar se oprira cu toții. 


«Să-l legăm de peatra de moară, ca să nu fugă, în vreme ce noi căutăm 
cu prăjina fundul Dunării!» 


«Să-l legăm, — strigară cu toţii, — ca să nu fuga!» 


Il legara dar pe Pacala de peatra cea mare, apoi plecara ca sa caute cu 
prajina, unde e mai afundă Dunărea, ca acolo să-l arunce. 


Cel mai cu socoteală dintre oamenii din satul lui Păcală luă el însuși 
prăjina, dete odată cu ea în valuri, o isbi cât nu mai putu în jos, dar nu atinse 
cu ea fundul. 


«Aici, — zise el, — Dunărea nu are fund. Trebue să căutăm alt loc». 


«Aşa e, — strigară eu toții, — trebue să căutăm alt loc, unde are Dunărea 
fund.» 


Nici că se puteă altfel. Vorba eră, ca peatra de moară să meargă de-a 
dura și să se oprească tocmai în fundul Dunării: unde se opreă peatra, dacă 
Dunărea nu aveă fund? Ei trebuiau să ştie, unde are să oprească peatra cu 
sacul şi cu Păcală cel din sac. 


Pornira dar cu toţii, ca să caute fundul Dunării, pentru ca nu cumva să-l 
arunce la loc nepotrivit şi să-l scape acum, după ce îl aveau prins şi legat. 


Iar Păcală, vai de capul lui, rămase în sac, legat de peatra cea de moară, 
cea mai mare, pe care oamenii din satul lui o putuseră găsi cale de trei zile 
de jur împrejur. 


«Stati!» — strigă omul cel cu socoteală. 
Iar se oprira cu toții. 
Ce eră la mijloc? 


Ca oameni chibzuiti, trebuiau să fie cu mare băgare de seamă şi să 
cerceteze bine mai "nainte de a-l aruncă pe Păcală în Dunăre. 


Unde să-l arunce? — mai la deal, de unde vine apa? — ori mai la vale, 
unde se duce? 


Unii dedeau cu socoteală, că mai la deal e mai multă apă, fundcă de 
acolo vine apa şi n’ar veni, dacă n'ar fi destulă. 


Alţii însă erau de părere, că la vale e mai multă, fiindca acolo se strânge 
apa, care vine dela deal, şi dacă l-ar aruncă mai la deal, cum vine apa şi tot 


vine, se scurge si tot se scurge, s'ar pomeni că Păcală rămâne pe uscat, ese 
din sac şi — vai de capul lor. 


Se adunară dar cu toţii de se sfătuiră, ca nu cumva să facă vre-o prostie, 
si după multă sfătuire se intelesera să caute locul cât mai de vale, pentruca 
toată apa să se strângă în capul lui Păcală. 


Pe când oamenii din satul lui Păcală umblau să caute fundul Dunării cu 
prăjina cea lungă, iată că vine un jelepar de vite, care duceă o cireadă de o 
mie de boi la târg, şi cum mergea jeleparul dealungul malului, da de sacul 
cu Păcală si se miră, cum s’ar mira tot omul, când ar vedea în calea lui 
asemenea lucru. 


«Dar’ tu, mai, — întrebă jeleparul, — cum ai intrat în sac şi ce cauţi in 
el?» 


«N’am intrat, — răspunse Păcală, — ci m’au vârit alții în el». 
«ŞI de ce te-au varit?» 

«Ca să mă arunce în Dunăre». 

«Si de ce sa te arunce?» 


«Eaca — păcatele mele! — răspunse Păcală, — fiindcă vreau să mă facă 
vornic $i eu nu vreau să primesc?» 


«Şi de ce nu vreai, mai?» 
«Apoi de! — zise Păcală. — Fiindcă nu e satul de a-i fi vornic». 
«Şi de ce nu e?» 


«Fiindcă are neveste multe, şi bărbaţii pleacă cu toţii la lucru de nu se 
mai întorc cu săptămânile si vornicul rămâne el singur cu nevestele». 


«ŞI de ce nu vrei tu să rămâi cu nevestele?» 


«Fiindcă sunt multe si toate tinere şi sprintene ca furnicile şi nu pot sa le 
stăpânesc». 


Când auzi asemenea vorbe, jeleparul se mira prea mult, fiindcă el 
bucuros ar fi fost vornic intr’un sat ca satul lui Păcală. 


«Mai, dar’ prost mai esti tu, măi! — grăi el. - Un om mai cuminte ar 
primi cu amândouă mânile». 


«Un om mai cuminte e mai cuminte şi poate, când nu poate prostul, — îi 
răspunse Păcală. — Haid! — dacă te simţi destoinic, intră în sac şi, când vei 
vedeă, că voiesc să te arunce în Dunăre, spune-le, că primeşti sa le fii 
vornic». 


«Şi ei mă vor primi oare pe mine?» 
«Mai ales! — îi răspunse Păcală. — Cu amândouă mânile!» 


Atât îi trebui jeleparului, care nu se temea de nevestele din satul lui 
Păcală. 


El deslegă dar’ sacul, ca să easă Păcală, apoi se vari el însuși în sac. 
Păcală răsuflă odată uşor de tot, strânse gura sacului, o legă bine, apoi, — 


p’aci îi fă drumul — nici că se mai opri decât la cireada cea de boi, pe care o 
mână acasă la el, în curtea cea largă, care putea să-i încapă pe toți. 


Eară jeleparul din sac râdea in el, când se gândia, cum are să-i înșele pe 
prostii din satul lui Păcală, care nu ştiau, bietii de ei, că nu mai e tot un 
prost ca dânşii în sac. 


Râdeă însă mai ales, când simtia, că ei îl ridică pe sus, ca să-l ducă şi să- 
| arunce în Dunăre la locul, pe care-l găsiseră mai bine înfundat. Numai 
atunci, când simţi, că-i dau avânt, ca să-l arunce, abia atunci el strigă tare 
cât putu: 


«Stati, mai!» 


Toţi se oprira cuprinsi de spaimă și de mirare, fiindcă înțelegeau şi ei, că 
glasul, care răsună din sac, nu eră glasul lui Păcală. 


«Lăsaţi-mă, — grăi jeleparul, — că primesc să vă fiu vornic». 


«Auzi vorbă! — strigă cel mai cu socoteală dintre oamenii din satul lui 
Păcală, care era chiar el vornic în sat, — isi preface glasul, ca să nu-l mai 


cunoaştem, voieste să ne mai fie şi vornic, ba te pomenesti, c’o să ne spună, 
ca el nu e Pacala!» 


«Apoi, că nici nu sunt!» — răspunse jeleparul. 


Când auziră vorba aceasta, oamenii se supărară, mare minune cum se 
supărară, fiindcă il văzuseră ei înşişi cu ochii lor, când îl varisera în sac şi ei 
înşişi cu mânile lor legaseră gura sacului, — și, supăraţi cum erau, navalira 
cu toții asupra lui, îl ridicară cu piatră cu tot si — una! două! — trei! — 
bâldâbâc! — îl aruncară în Dunăre, ca nici neam din neamul lui să nu mai 
poată esi la lumină. 


Si, Doamne! — cât se simtiau de usurati, când văzură, că merge drept 
spre fundul Dunării, că nu mai ese la iveală $i că apa curge mereu dela deal 
la vale si se îngrămădeşte asupra lui. 


Eară Păcală şedeă în cerdacul casei şi se uită la carul cel cu patru boi, 
care intră în curtea lui cea largă și plină de vite frumoase. 


«Stati, măi!» — strigă omul cel cu socoteală. — «Stati!» — strigă încă 
odată. 


«Ho — stati!» — strigară toți oamenii din satul lui Păcală, când le vazura 
ochii ceea-ce mintea nu putea să le înțeleagă, şi se opriră cu toţii și rămaseră 
incremeniti în loc. 


«Dar’ tu, măi, cum ai ajuns aici?» — întrebă vornicul satului. 
«Aşa-i, — zisera cu toţii, — cum ai ajuns tu aici?» 


«Mare lucru?!» — răspunse Păcală. — «Cum sa fi ajuns, dacă nu tot cum 
ati ajuns si voi, venind de acolo pana aici?» 


«Dar’ tu esti mort, măi! te-am aruncat în Dunăre!» 


«Aş!» — grăi Păcală. — «Apa Dunării e rece şi te face mai sprinten 
decum ai fost». 


«Mare minune!» — strigară oamenii. — «Cu ăsta nu e chip s’o scoţi la 
capăt. Il arunci legat de o piatră de moară în Dunăre, şi se întoarce mai 
degrabă decât tine acasă». 


«Dar’ vitele cele multe şi frumoase de unde le ai?» — întrebară ei. 


«De unde sa le am, — răspunse Păcală, — daca nu de acolo, unde m/ati 
lăsat voi?» 


«Dar’ cine ti le-a dat?» 


«Cine sa mi-le dea? — Le-am luat eu: ia omul cat poate, $i ce nu poate 
lua, mai lasă și pentru atip». 


Atat le trebui oamenilor din satul lui Pacala! Asa cum erau adunati la 
casa lui Păcală, plecară cu toţii înapoi la Dunăre şi nu mai steteră la sfat, ci 
se aruncară ca broastele-baldabac! bâldâbâc! care mai de care mai iute in 
valuri, ca sa ia fiecare cat poate, iar nevestele lor ramasera pe tarmure, 
asteptandu-si fiecare barbatul cu turma de vite. 


Era, se înţelege, şi popa între dânșii, şi fiindcă popii sunt mai lacomi ca 
alti oameni, el se repezi mai tare decât ceilalți şi sări unde era mai afunda 
apa, dar” potcapiul tot îi rămase pe deasupra. 


Preoteasa, care stetea pe tarmure, lacomă şi ea, văzând potcapiul, credea 
că n'are popa destulă virtute, ca să se cufunde, şi ca vor luă alții toate vitele 
mai înainte de a fi ajuns şi el la fund. 


«Mai la fund, Părinte! — strigă dar’, — mai la fund! că acolo sunt cele 
coarneşe!» 


A şi intrat popa cât de afund, dar” nici nu s'a mai întors nici el, cum nu 
s'au mai întors nici ceilalți. 


Aşa a rămas Păcală cel mai harnic, cel mai de treabă, cel mai vrednic 
om în satul lui, fiindcă de! eră numai el sigur şi nevestele. 


Cine o ştie mai departe, mai departe are s'o spună. 


Ta A iii Hu i. ae en eas 


Mit i, i inh aul Me 
Mi G. Dod os y ne eh m ual ii ‘ i "d uf 
a ue CO en e on ee 

„li lu KT l, 

ai, ln i sa ul lt i i 


PETREA PROSTUL 


fost ce-a fost: daca n’ar fi fost, nu s’ar povesti. 


A fost odată un om, care era bogat de nu-și mai tinea seama bogățiilor. 
Avea ograda largă de se puteau invarti în ea de şapte ori câte şapte care cu 
patru boi, iar împrejurul ogrăzii erau case cu lărgime, hambare și suri, 
grajduri şi soproane si fel de fel de alte olate; avea tarini întinse, vii și 
livezi, crânguri si fânețe; aveă boi de jug și cai de ham o mulțime, vaci cu 
lapte cireadă întreagă, turme de porci, de 01 $i capre; nici că se poate spune 
ce n’avea, căci în belșug îi erau toate. Pe deasupra îi mai făcuse Dumnezeu 
parte şi de trei feciori, tot unul si unul: cel mai mare numai el ca el, cel 
mezin să-i cauţi pereche, iar cel mai mic, Petrea, şi mai prostănac, căci, de! 
— ori $i cat ar fi trăit in lume, el tot mai mic, tot prâsle rămânea. 


S’a nimerit, că omul acela, asa bogat, cum eră, a trăit, ca toți oamenii, 
cât i-a ținut firul vieții, apoi a murit lăsând cu limba de moarte, ca cei trei 
feciori ai lui să împartă bogăţiile rămase frateste şi fără de gâlceavă între 
dânşii. 


«Hm! Ce-i aia!? — întrebă Petrea nedumirit. — Cum se face când se 
împarte frateste? 


«Cum se face? — răspunse fratele cel mare, care eră şi mai cuminte. — 
Foarte uşor se face! Imparteala frateasca: iai din toate câte trei, zici: «Una 
mie, una tie şi una lui» şi bagi de seamă, ca toate trei sa fie la fel. — Ai 
inteles?». 


«Am înţeles, — grăi Petrea dumirit. — Iai, zici $i tii odată cu capul sa fie 
la fel.» 


«Pentruca, — adauga fratele mezin, tot cu minte și el, — nici înșelat să nu 
fii, nici pe altul să nu înşeli. 


«Nici, nici!» grăi iar Petrea acum de tot dumirit. 


După ce i-au făcut dar tatălui lui o înmormântare cum se cuvenea unui 
om de seama lui, cei trei frați se apucară să facă imparteala frateasca a 
moștenirii ce le rămăsese dela dânsul, «una mie, una tie și una lui». 


E însă mai greu s'o faci decât s'o zici. 


Lasă că erau atât de multe si de deosebite lucrurile, pe care aveau să le 
împartă, încât ei steteau şi se uitau zapaciti unul la altul, nestiind de unde să 
înceapă şi cum să urmeze, dar mai eră şi alta. 


«De! — zise Petrea. — Toate sunt ale noastre și-o să le impartim cum le 
vom fi împărțind; unde pun eu însă pe ale mele?» 


«Aşa e! — grăiră ceilalți doi frați, cel mare si cel mezin, care erau mai cu 
minte. — Unde să le pună fiecare pe ale sale?» 


Eră lucru apropiat de mintea omenească, că au să împartă, înainte de 
toate curtea cea mare si largă, ca să aibă fiecare unde să pună pe ale sale. 


Cum s'o împartă însă? 


«Cât mie, atât tie şi atât lui», — zise Petrea, care tinea să se ’mplineasca 
"ntocmai voinţa tatălui său şi stia acum, ce fel să face imparteala frateasca. 


După multă bătaie de cap fraţii luară între dânşii înţelegerea, ca cel mai 
mare, ca mai mare, să se aşeze la dreapta, Petre, ca cel mai mic, să treacă la 
stânga, iar cel mezin, ca mezin, să rămâie la mijlocul ogrăzii, apoi începură, 
mergând Petrea si fratele mai mare spre mijloc, iară fratele mezin spre 
Petrea, să-şi măsoare fiecare cu pasul său partea, «unu eu, unu tu şi unu el». 
Când Petrea ajunse pept la pept cu fratele său mezin, imparteala eră făcută 
şi avea fiecare, unde să pună pe ale sale. 


Mai rămâneă, nu-i vorba, neimpartita bucata dela mijloc, până la partea 
fratelui mai mare, dar pe aceasta, ca să nu fie gâlceavă, au impartit-o frații 
mai mari între dânșii. 


«Asa! — grai Petrea, — si-a facut fiecare partea dreapta: hai la celelalte». 
«Haid’! — zisera frații lui. 


Fiindcă găinile alergau in toate părțile şi nu ţineau seamă de imparteala 
făcută, ci racaiau si ici, şi colo, hotărâră să le ’mparta, ca să tie fiecare pe 
ale lui în partea lui. 


«Una mie, una tie şi una lui», — nu e nimic mai uşor. Rămase însă in 
cele din urmă un cocoș: ce să facă cu el? 


Ba că mie, ba că tie, ba ca lui... 


«Haid’ să-l tăiem, să-l jumulim, să-l frigem și să-l mâncăm!» — grăi 
Petrea. 


Mai frateasca imparteala nici că s’ar fi putut. 
Ii tăiară dar gâtul, il jumulira, îl traseră in frigare şi-l fripseră. 


«Stati! — strigă acum Petrea. — Fiindcă fui mai "nainte la margine, lăsați- 
mă acum pe mine la mijloc». 


«Bun! — zise fratele mai mare si-apuca el o pulpă, fratele mezin alta 
pulpă, iar lui Petrea îi rămase tartita, — el o aripă cu o parte din pept, fratele 
mezin altă aripă cu cealaltă parte din pept, iar lui Petrea îi rămase gâtul, pe 
care e, precum se zice, atâta carne, că nu e nimeni in stare s’o ciuguleasca 
toată. 


Porniti odată aşa, asa au şi dus-o strună înainte și le-au împărțit toate 
câte erau in casă $i 'mprejurul casei, si rate, şi gâște, $1 curci, $1 oi, ŞI capre, 
ŞI porci, $i cai, şi boi, şi unelte de tot felul, si lucruri din casă, zile "ntregi 
dearândul au tot zis «una mie, una tie, una lui» şi şi-a făcut fiecare partea 
dreaptă, cum se cuvine între frați. 


A rămas în cele din urmă să facă imparteala casei, a hambarelor si a 
şurilor, a grajdurilor si a soproanelor şi a celorlalte olate ce mai erau 
împrejurul ogrăzii celei mari. 


«Asta e asta! — grăi fratele cel mai mare și mai cu minte. — Cum să 
*mpartim casa, care e mare, frumoasă şi cu multă lărgime, dar una singura!? 


«Asta e, vezi, asta! — grăi şi fratele mezin. — Cum să-şi iee fiecare 
partea?» 


Petrea se uită mirat când la unul, când la altul. 


«Cum!? — zise el. Tot cum le-am împărțit şi pe celelalte: una mie, una 
tie, una lui și bagi de seamă, ca să fie la fel». 


Au sucit-o frații şi au invartit-o, s'au gândit si s'au socotit, au chibzuit şi 
au raschibzuit si in cele din urmă au ajuns, ca oameni cu minte, să înțeleagă, 
că tot nu le rămâne decât să dărâme casele şi hambarele, grajdurile şi 
soproanele, şurile şi celelalte olate si să-și facă fiecare partea din toate, «una 
mie, una tie si una lui». 


S’au pus dar pe munca grea si au asudat și azi, și mâine, $1 poimâine, 
dar nu s'au lăsat până ce n’au facut imparteala frateasca. 


«Halal să ne fie! — grăi fratele cel mare şi mai cu minte. Mult a fost; 
putin a rămas: să ieşim acum la tarini si la livezi, la vii şi la crânguri, la 
fânețe şi la imașuri». 


«Să ieşim! — grăi fratele mezin. 


«Să mergem! — grăi Petrea, care intelegea şi el, că numai asta mai 
rămâne. 


Nu-i însă chip să-i împaci pe oameni când au să împartă ceva între 
dânşii. Chiar frați să fie, ei se galcevesc pentru te miri ce lucru de nimic 
când li se pune ceva de-a curmezisa. 


Au eşit ce-i trei frați şi-au început să-şi măsoare după rânduiala făcută 
odată cu pașii sai partea, «una mie, una tie şi una lui». Au împărțit şi via 
butuc cu butuc, si livezile pom cu pom, și crângurile copac cu copac şi tufă 
cu tufă, dar, când au ajuns la imasul, unde păștea cireada de vaci, s'au 
încurcat. Au făcut, nu-i vorbă, imparteala vacilor și a viteilor, tot «una mie, 
una tie şi una lui,» «unul ici, unul colo şi unul dincolo.» Mai eră însă şi 
taurul, ăsta singur el în întreaga cireadă, și taur — să-i tot cauţi perechea şi să 
tot alergi şi să n'o poți găsi, şi mare, şi lat în piept, şi puternic in cerbice, şi 
cu capul mic, şi cu coarnele mari $i tapose, şi cu nişte ochi mari, încât să te 


uiţi în ei si s’o rupi la fuga. S’alergi pe la toți împărații şi asemenea taur n’o 
să găsești. 


«Dar cu ăsta ce facem?» — întrebă fratele, mai mare care ştiă, ce va să 
zică un taur frumos, — fală în lume — nu altă. 


«Asta-e, vezi, ce facem cu ăsta!?» grăi fratele mezin, care stia si el. 


«Ce să facem!? — răspunse Petrea. — Ce am făcut cu cocoşul: il tăiem, il 
jupuim, frigem şi-l mâncăm.» 


«Ferit-a sfântul! — strigară cei doi frați mai mari intr’un glas. — Cocoșul 
e cocoș, iar taurul e taur!» 


Ba că da, ba că nu; mai unul una, mai altul alta: tinea fiecare ca taurul să 
rămâie întreg şi sa fie al lui și numai al lui, si s’ar fi încăierat in cele din 
urmă frații daca nu i-ar fi dat Dumnezeu lui Petrea un gând bun. 


«Ştiţi ce!? — grăi dânsul. — S’o lăsăm la un noroc. Să ne zidim fiecare 
câte un grajd şi, când grajdurile vor fi gata, să-i dăm taurului drumul: în al 
căruia grajd va intră, al aceluia să fie!» 


«Aşa să facem!» — ziseră ceilalți doi, care nu se îndoiau nici unul, nici 
altul, că va şti să potrivească lucrurile așa, ca taurul în grajdiul său să intre. 


Fratele cel mai mare, istet mare minune, căută dar pe cei mai vestiți 
zidari și meşteri de tot felul si se învoi cu ei, ca să-i zidească un grajd 
frumos cum n'a mai fost, cu fel de fel de turnulețe și floricele, încât taurul 
să alerge cu ochii închiși la el după ce-l va fi văzut. 


Fratele mezin nu se lăsă nici el mai pe jos, ci trase cu ochiul, ca grajdiul 
să-i fie pe cât se poate mai şi mai decât al fratelui său mai mare. 


Petrea, prostănac, cum eră, trăgea şi el cu ochiul şi stătea buiguit, nu stia 
cum să înceapă, cum să urmeze mai departe şi amână lucrurile de azi pe 
mâine. De geaba-i dedeau zor ceilalți doi, căci el zicea mereu: «Grija mea! 
— De mine să nu vă doară capul!» 


După ce frații mai mari isi isprăviră fiecare grajdul, mare frumuseţe 
amândouă, încât nu mai ştiai ce să zici, ei nu mai voiră să aştepte şi nu-i 
rămase lui Petrea decât să-și facă și el în pripă ceva ce seamănă a grajd. Se 


duse dar in crangul lui, tăiè cati-va copaci, încărcă vre-o trei care de craci 
cu frunzar şi-şi alcătui în pripa un fel de coverga cu pereţii de frunzar $i cu 
acoperisul de sovar verde. 


Râdeau frații lui in pumni, dar și lui îi râdea inima de bucurie cand se 
uită la verdeata cea frumoasă. 


Dar când au adus taurul şi i-au dat drumul la mijloc, între cele trei 
grajduri, şi l-au lăsat să-şi aleagă după plac adapostul!? 


Era zi de vară, caldă şi cam cu zaduf; musculitele de tot felul detera din 
toate părțile năvală asupra bietului de dobitoc, care clătină mereu din cap şi 
se apără, cât putea, făcându-și vânt cu coada. Orişicât de frumos şi de 
puternic, el tot fire de bou avea și nu vedea nici turnuletele, nici floricelele, 
ci se plimbă câtva timp mai încoa, mai încolo prin curte, apoi o luă drept 
spre umbra de verdeață și intră în coliba lui Petrea, dar intră, încât nici cu 
biciu de foc nu l-ai mai fi putut scoate. 


Cei doi frați, cel mare şi cel mezin, rămaseră ’ncremeniti, arşi, fripti. 


«Prost dobitoc! — grăi cel mai mare. Care va să zică — s'a mântuit: a 
intrat, Petre, la tine $i al tău e». 


«Asta e, vezi, asta! — grăi cel mezin. A luat-o prosteste şi n'ai ce să-i 
mai faci». 


Nu degeaba se zice, că prostul $i norocul umblă pe acelaşi drum si la tot 
pasul se întâlnesc. 


Mare cătran pe cei doi frați mai mari când îl vedeau pe Petrea fălindu-se 
cu taurul lui! Lasă că ravnea fiecare la el, dar nic că era asa frumuseţe de 
taur pentru mutra unui prostănac ca Petrea. Ce să facă el? — cum să-i poarte 
de grije!? 


«Măi, Petre, — grăi fratele mai mare. — Hai să facem una, ca să fie 
făcută: dă-mi taurul mie, ca-ti dau pentru el a patra parte din partea mea». 


«Atâta dau şi eu, ca să mi-l dai mie! — strigă fratele mezin, — că om sunt 
doară şi eu». 


Petrea se uită zapacit când la unul, cand la altul din fraţii lui. Ar fi dat, 
ca să nu fie gâlceavă, cu dragă inimă taurul, dar nu stia, căruia dintre 
amândoi să-l dee, căci imparteala fusese făcută frateste şi a patra parte a 
unuia eră întocmai a patra parte a celuilalt. 


«De! — ce să fac? zise el. — Care dă mai mult, acela să-l aibă şi să-l 
stăpânească». 


«Dau jumătate!» strigă fratele mai mare. 
«Dau şi eu tot jumătate!» strigă cel mezin. 
«Dau trei patrimi!» strigă iar cel mare. 
«Dau şi eu tot atât! se îndărătnici cel mezin. 
«Dau tot ce am!» 

«Dau şi eu!»». 


Aşa sunt oamenii cand se indracesc: chiar frați să fie, nu se dau, nu se 
lasă, şi dacă fratele cel mai mare şi-ar fi dat şi căciula pe deasupra, și-o 
dedea si cel mezin pe a lui. Pace şi înţelegere frățească nu mai era cu 
putinţă decât dacă Petrea-si păstră taurul. 


Ba nici aşa. 


De câte-ori Petrea-şi scotea taurul la pășune și frați-l vedeau, cearta era 
gata. 


Eră destul ca fratele mezin să se uite la el pentru ca fratele mai mare să 
se facă pară de foc şi să-i strige. 


«Ce te uiţi așa!? — Degeaba, că nu e al tau!». 


«Dar nici al tău!» — răspundea fratele mezin, iar de acolo înainte cearta 
se intetia si se nădea, încât îi prindea noaptea ocărindu-se unul pe altul. 


Iar dacă nu se uită fratele mezin la taur și se făcea, că nu-i pasă, fratele 
mai mare crapa de necaz si strigă: 


«Nu-l vezi? — chiorule!» 


«Las” că-l vezi tu» — îi răspundea celalt şi iar se intetia şi se înnădea 
cearta. 


«Vai de maica mea! — își zicea Petrea. — Mare pacoste taurul acesta! — 
Ce să fac cu el, ca să scap de gâlceavă!? — Tot mai bine ar fi fost să-l tăiem, 
cum am zis eu». 


Vai ar fi fost însă de capul lui, dacă s’ar fi încumătat să-i pună cuțitul în 
piept, căci l-ar fi facut miş-fărămiş fratele mai mare şi cel mezin. 


«Am, — zise el, — să-l duc la târg şi să-l vând, ca să scap de el, celui ce- 
mi va da mai mult». 


Aşa a şi făcut. 


Intr’o dimineaţă, când l-a scos la pășune, nu l-a mai oprit la vaci, ci a 
plecat cu el la târg, ca să-l vândă. 


Petrea la târg! — Mare încurcătură! — Să-i zici «prostul târgului» şi nu 
alta. 


Nu mai fusese adecă Petrea la târg, nu ştiă, ce e târgul si cum se 
târguiesc oamenii: ştiă numai așa, din auzite, că la târg e multă lume si încă 
mai multă vorbă, că unul întreabă, iar celălalt dă răspuns și că cel ce vrea să 
vândă mai scade din pret, dacă nu 1 se dă cât cere. 


a 


«Las’ pe mine, că ştiu eu, — îşi zise el. — Pe mine n'are nimeni să mă 
prosteasca.» 


Apucand drumul de tara, care ducea spre targ, el mergea a’ndelete ca 
omul care n’are grabă si ştie să-şi facă treaba, taurul înainte si el pe urma 
lui, taurul mugind din când în când, iar el ici şuerând, ici cântând din 
frunză. 


Dela o vreme începu să întâlnească oameni, care se întorceau dela târg. 


«Bun întâlnit, vere! — îi zise unul mai doritor de vorbă. — Frumos taur! — 
Il duci la târg? — Ti-e de vânzare? Ce ceri pe el?» 


«Hait! — am sosit în târg!» — igi zise Petrea... Acum tine-te bine şi nu te 
da.» 


«Multam Dumitale! — îi răspunse apoi drumetului. — Mi-e şi-l duc şi cer 
o mie de lei şi o sută de gologani $i zece parale, — şi cer atât, ca să am de 
unde să mai las». 


«Mulţi bani, dar şi taurul e frumos», — îi răspunse omul, care n'avea 
gând să cumpere, şi-şi căută de drum. 


Peste puţin se întâlni Petrea cu alt om. 


A. 


«Aşa-i la târg: unul pleacă şi altul vine», — îşi zise el. 

«Frumos taur! — grăi şi acesta. — Ti-e de vânzare şi-l duci la târg: ce ceri 
pe el?» 


«Nouă sute nouă-zeci şi noua de lei şi nouă-zeci şi nouă de bani si nouă 
parale, răspunse Petrea, ca să arate, că ştie să se se târguiască. 


Drumetul se uită cam cu coada ochiului la el şi-şi căută de drum. 


Iar se "ntâlni apoi Petrea cu alt drumet şi cu iar altul, la fiecare pas cu 
câte unul, cu multi de-a rândul, si toți ziceau, că e frumos taurul și-l 
întrebau, ce cere pe el, iară el, om, care ştie să se târguiască, scădea mereu 
din pret şi-a tot scăzut până ce nu mai avea ce să scadă. 


«Mare bucluc pe capul meu taurul acesta! — îşi zise el amărit. — Toţi 
întreabă, dar nici unul nu stă la târg. Ce va fi având taurul acesta de nu vreă 
nimeni să-l cumpere!?» 


Ar fi fost în cele din urmă ’n stare să-l dee si de pomană — numai să 
scape de el. 


Iată, în sfârşit, și unul, care voia în adevăr să-l cumpere. 
Acesta se suci, se *nvarti ’mprejurul taurului. 

Se uită la peptul lui si zise «Frumos pept!» 

Se uită la cerbice şi zise «Minunată cerbice.» 


Se uită la cap şi la coarne şi zise. «Aşa cap $i asa coarne — mai înţeleg şi 
eu! — Ei, ce să-ți dau pe el?» 


«Un leu, — răspunse Petrea, — şi un gologan şi o para: nu mai am din ce 
să scad». 


Omul se uită încruntat la dânsul. 


«Spune vorba de om cu minte, — îi zise, — $i nu-ți bate joc de mine. Prea 
e frumos taurul, ca să mi-l dai cu asa pret şi să vede că vrei să mă iei drept 
cine ştie cine». 


«Ahaha! — îşi zise Petrea înviorat. — Ştiu acum şi eu, de ce nu vrea 
nimeni să-l cumpere: prea e frumos, $i se tem, precum se vede, toți, ca să nu 
le fie pricină de gălceavă, cum mi-a fost mie, la casă». 


«Să vii mai târziu, — îi zise apoi omului, c’o să ne *ntelegem.» 
> > 


După ce apoi omul își urmă drumul și se mai depărtă, făcu Petrea ce 
făcu şi rupse unul din cele două coarne, ca să nu mai poată zice nimeni, că 
ele sunt prea de tot frumoase. 


«Frumos taur! — grăi un trecător. Păcat, că are numai un corn. 


Iar făcu Petrea ce făcu și-l rupse şi pe acesta, ca să nu se mai oprească 
ochii lumii asupra lui. 


Mai merse cât mai merse asa cu taurul ciut și ciuf. Călcă tantos şi-şi 
purtă nasul în vânt ca omul, care a ştiut să facă treabă bună. Acum însă 
drumeţii treceau înainte fără ca să-l mai întrebe, dacă vinde ori nu taurul și 
cât cere pe el. 


«Se vede că-i supără urechile cele mari, care atârnă de să vad cât colo,» 
zise el şi-i tăiè taurului mai întâiu urechia dela dreapta, apoi cea dela stânga, 
ba în cele din urmă şi coada ca, să nu-i mai atârne nimic. 


Te prindea mila când te uitai la bietul de dobitoc ciopârtit şi pocit, dar 
Petrea mergea tot tantos în urma lui, căci ştiă, că nimeni n’o să mai zică şi 
acum, că prea e frumos, nimeni n’o să se mai gâlcevească pentru el. 


Nu-l mai întrebă însă nici acum nimeni, care e preţul, la care tine, şi 1 se 
urâse omul să-l tot ducă şi să meargă după el. 


«Păcatele mele! isi zise el. Ce-a căzut taurul acesta năpaste pe capul 
meu!? Imi vine să-i dau una ’n cap, ca să se mântue, odată!» 


N’a făcut-o aceasta, dar, ca să-l mai dreagă, a potrivit-o cum a putut-o şi 
l-a spetit de unul din picioarele de din napoi, încât călcă biata vita soldis și 
abia se mai mișcă de ici până colo. 


Drumul de tara trecea când printre tarini, când printre livezi si fânețe, 
când iar printre crânguri și păduri cum trec toate drumurile, care duc 
departe. Sosind acum iar la o pădure bătrână, codru-nu alta, taurul, chinuit 
cum eră, s'a oprit în umbra unui copac bătrân și noduros, s'a lăsat jos şi n'a 
voit să meargă înainte. 


«Bună şi asta, — zise Petrea, — că obosit sunt acum si eu şi zor prea mare 
nu avem. Asa e când mergi la târg: mai mergi, mai te opreşti, ca să faci 
popas, şi iară mergi și iar te opresti, că vreme e destulă pentru omul, care 
n'are altă treabă.» 


Era aşa cam prin amurgul serii, şi se pornise vântul, încât fremătă 
codrul. 


Copacul cel bătrân si noduros pare-mi-se că eră scorboros, căci începu 
să scartie din când în când în bătaia vântului, și de câteori scartaia se pornea 
din el un sunet parc’ar fi scuturând cineva de undeva o pungă de bani. 


Petrea trase cu urechea. 


Lihnit, cum eră, să-şi vândă taurul, ca să scape de el, eră în stare să intre 
în târg şi cu copacii din codru. 


«Mare minune! — isi zise. Te pomenesti că e fermecat copacul acesta, 
copac năsdrăvan, care vorbeşte pe scartaite! Nu cumva-ti vine să cumperi 
taurul de s'a oprit tocmai aici la tine?» întrebă dânsul. 


«Scarti! — scârți!» — făcu copacul clătinat de vânt, si iar s'auzi ceva 
par’ca s’ar fi scuturând o pungă cu bani. 


«Cum ai zis!? — grăi Petrea. — Marti, — Marti!? — Să ţi-l dau, că-mi dai 
banii Marţi?» 


«Scarti! — scarti!» — făcu iar copacul. 


«Bine, fie şi Marti, — grăi Petrea. Se fac daraveri şi pe așteptare şi mare 
lucru nu e să aştept până Marţi. Vorba omului e vorbă: un leu, un gologan 
şi-o para, şi vin Marti să-mi iau banii.» 


«Scarti, scarti, scarti!» — făcu copacul şi-a treia oară, şi de aci înainte 
putea Petrea să se’ntoarca cu gândul împăcat acasă. 


S’a şi întors liniștit şi a’ndelete ca omul, care şi-a făcut treaba și ştie, că 
nu mai are nici o grije. 


A dat însă de dracul după ce a ajuns în faţa fraților săi. 


Se bucură, ce-i drept, cel mare că n’o să mai poată vedea cel mezin 
taurul, cel mezin, că cel mare n'o să-l mai poată vedeă, şi se bucurau 
amândoi, că nu-l mai are nici Petrea, care se bucură şi el, c'a scăpat de 
gâlceavă: au sărit însă amândoi frații ca intepati de vespe cand au aflat, cui 
i-a fost vândut taurul. 


«Auzi — prostul târgului, — strigară ei. Curat ca în poveste, să intre în 
vorbă cu copacii dela marginea drumului și să părăsească asa frumuseta de 
taur zicând, că l-a vândut!» 


«Las pe mine, că ştiu eu ce-am făcut!» răspunse Petrea tare încredinţat, 
c’o să-şi 1a banii, preţul taurului. 


S’a şi dus Martia viitoare, cum fusese vorba, ca să şi-i ceară, dar 
copacul făceă şi acum, «scarti, scarti!» 


Imprejurul copacului erau risipite ciolanele taurului, pe care-l 
mâncaseră, precum se vede, lupu. 


«Cum ai zis!? — grăi Petrea. Iară Marti, — altă Marti!? Taurul l-ai 
mâncat, precum vad, până la ciolane şi cu banii mă amâni!? Haid, fie si 
asta! Te mai aştept, că pe așteptate ti l-am dat, dar să ştii, că Martia viitoare 
nu mai vin cu mâna goală, ci iau cu mine securea şi ori îmi iau banii, ori te 
tai — parc’ca n’ai mai fi stat în picioare.» 


Aşa a şi făcut. 


Martia viitoare a luat cu el securea, un securoiu, nu glumă, și, fiindcă 
copacul tot scartaia și numai scârțâiă şi acum, Petrea s'a suflecat, şi-a mai 


strâns cureaua dela brâu şi dă-i cu securea, da-i cu toată virtutea, ca să-l 
crape şi să-l doboare ca pe un nemernic, care nu se tine de vorbă. 


Copacul acela eră scorburos, şi-un nenorocit oarecare, cine-o fi fost, 
fugind, pe semne, de niscai-va duşmani, care-l urmăerau, şi neputând să-şi 
ducă cu sine comorile, le-a ascuns în scorbură cu gândul de a veni apoi — 
aşa mai pe furis — ca să şi le ià. Se vede însă, că n'a mai putut să se întoarcă, 
de oarece, crăpând copacul la loviturile de secure, deodată începură să se 
verse din el bani, tot galbeni cu zimtii neatinsi, noui, nouti şi sclipitori parca 
ar fi ieşind chiar acum din tipar. 


«Aşa mai vii de acasă! — grăi Petrea mulțumit. Acum ne mai ajungem la 
vorbă. Ne cam încurcăm, ce-i drept, că n'ai precum, se vede, maruntis, dar 
o s’o descurcăm și asta!» 


El luă apoi din grămadă un galben şi plecă cu el acasă, pentruca să-l 
schimbe, să-şi 1ă leul, gologanul si paraua şi să se întoarcă dup’aceea, ca om 
cinstit, cu restul. 


Fraţii lui, cel mai mare şi cel mezin, se uitară zapaciti unul la altul când 
aflară, cum a dat el de bani. Vedeau ei, că în scorbura copacului e o 
comoară şi că mare prostie a făcut Petrea de n'a luat-o întreagă de acolo. 


«Măi! Tare ești prostănac! îi zise fratele mai mare. Nu vezi tu, că 
copacul nu s'a târguit cu tine, ci ţi-a zis să vii Marti şi să iei drept pret al 
taurului tot banetul ce vei fi gasind!?» 


Cam asa 1 se păreau si lui Petrea lucrurile, căci copacul in adevăr nu se 
târguise. 


«Dar e mult bănetul, foarte mult!» grăi dânsul. 


«Mult, putin, cât o fi, — întâmpină fratele mezin: — norocul nostru e! 
Fiindcă taurul eră singur și nu l-am putut împărţi, am lăsat-o la un noroc, și 
norocul e, că putem împărţi galbenii frateste, cum a lăsat cu limba de 
moarte tata, fie iertat. «Unul mie, unul tie şi unul lui!» 


Asta o înţelegea şi Petrea: dac’asa a lăsat tata cu limba de moarte, aşa 
trebuia să fie. 


Şi-au injugat dar fraţii boii, fiecare la carul său, şi au plecat să împartă 
comoara, s’o ridice şi să-şi aducă fiecare partea acasă. 


Haide-haide, încetişor cum se merge cu carul cu boi, numără apoi: 
«Unul mie, unul tie, şi unul lui», cu băgare de seamă, ca nici să nu înșeli, 
nici înșelat să nu fii, mai răsufli puţin, mai schimbi o vorbă: pe înserate 
plecaseră, iară, când s'au pornit cu carele încărcate de galbeni spre casă, eră 
în amurgul dimineţii și se mai porniseră și alții la drum. 


«Am patit-o! — grăi fratele mai mare când zări un şir de care ce veneau 
din cealaltă parte spre dânşii. Te pomenesti, că prind de veste că avem bani 
în care şi ne omoară, ca să ià banu dela noi. Voi să nu fiți însă proști, ci să le 
spuneţi, dacă vă vor fi întrebând, că aveţi in car fie porumb, fie mălaiu 
maruntel, fie orz pentru păsări.» 


«Aşa o să facem?» — răspunse fratele mezin. 


Intâlnindu-se apoi cu drumeţii, aceştia le deteră, cum se obisnuieste 
între oameni, binetele cuvenite şi-i intrebara, de unde, până unde şi ce duc 
in care. 


«Eaca niste porumb,» — minti fratele mai mare. 
«Eacă nişte mălai maruntel,» — minţi fratele mezin. 


Petrea însă nu mai mintise încă în viata lui, nu ştiă să mintă nici acum şi 
nu stia, ce să răspundă. 


Ca să nu supere însă pe fraţii lui, el o scăldă în două ape. 


«Bani buni, — răspunse el, — aşa ştiu eu, dar nenea zice să vă spun, că e 
orz pentru păsări.» 


«Bani buni să iei pentru el!» răspunsără drumeţii căutându-şi de drum. 
Ce să le vadă apoi ochiu după ce au sosit acasă. 


In carul fratelui mai mare eră porumb şi numai porumb, în carul fratelui 
mezin era mălaiu maruntel şi numai mălaiu maruntel, ear în carul lui Petrea 
rămăsesără întregi și neatinsi galbenii, pe care-i încărcase. 


Cei doi frati mai mari ramasera uitandu-se cu buzele umflate unul la 
altul. Ştie însă omul deștept să iasă din ori şi ce incurcatura. 


«Vezi tu, măi, ce e norocul când se tine de capul omului! — zise fratele 
mai mare. Ce am face noi cu atâta bănet, dacă n'am avea ce să mâncăm. Ca 
să nu murim de foame, Dumnezeu a rânduit că unul să aibă porumb, altul 
mălaiu maruntel, iar al treilea bani, ca să le impartim frateste toate. O banita 
mie, una tie si una lui! 


«Cum a lasat tata cu limba de moarte,» grai Petrea, care intelegea si el, 
că aşa are să se facă. 


Se pusera dar din nou la imparteala. 


Cand colo... cauta incoa, cauta incolo, scocioreste, rastoarna-le toate 
de-a valma, fa-le val vartej: n’aveau si n’aveau la casa lor banita, cu care sa 
masoare. 


«Haid! — îi zise fratele mai mare lui Petrea, — dă fuga în vecini, la popa, 
şi roagă-l să ne împrumute până pe însărate banita lui. Să nu te pună însă 
păcatele să-i spui, că avem si bani de împărțit, că te pomenesti, că se pune 
la pândă şi-i hapsin popa de face ce face, ca să rămânem fără de ei.» 


«Mie-mi spui!? — răspunse Petrea. Las’ pe mine, că ştiu eu, cum să-l iau 
pe popa!» 


Pe aci-i fu apoi drumul, cu un picior în prag şi cu altul la portita popii. 


«Să ne dai, — zise, — pana pe’nserate cu împrumut banita, că ţi-o dăm cu 
camătă cu tot, dar să nu crezi, că sunt niscai-va bani ceeace măsurăm cu ea. 
E porumb şi mălaiu maruntel şi ce-o mai fi.» 


Popa îi dete banita si rămase pus pe gânduri. Nu i se părea lucru curat 
vorba cu banii. De! — îl ştiă pe răposatul om bogat, şi mare minune n'ar fi 
fost să le fi lăsat feciorilor săi vre-o comoară, pe care o impart cu banita 
mea între dânșii. 


«De! — mai ştii!? — igi zise. Nici cu gândul n'ai gândi, de unde-ti sare 
iepurele: Ia să-mi caut eu de treabă.» 


Un rând dar, două umplură si desertara fraţii și cânele începu să latre, — 
aşa mai rar, apoi tot mai întețit şi în cele din urmă parcă l-ar fi apucat ceva 
cu totul de aproape. Nu mai rămânea îndoială, că e prin apropiere cineva, 
care dă năvală si nu vrea o dată cu capul să o iee înapoi. 


«Teama mi-e, Petre, — zise fratele mai mare, — că iar ai făcut vre-o 
prostie şi popa sta la pândă, că lătratul ăsta nu-i a bine: ia du-te şi vezi, ce e 
ŞI cum.» 


Petrea ieși intr’o săritură $i, ieşit, rămase cu gura căscată. 
Ce eră adecă. 


Popa, ne mai putandu-si stăpâni râvna, în adevăr iesise, ca să stee la 
pândă. Când era însă să treacă peste gardul de pari, l-a zărit cânele si a sărit 
la el. Dă cânele să-l tragă jos, dar dă şi popă să sară înapoi şi, cum era 
cuprins de spaimă, şi-a perdut sărita, a căzut intr’un par şi-a rămas înfipt în 
el ca într'o ţeapă, încât se sbătea ca vai de el dând din mâni și din 
picicioare. 


«Aoleo! — strigă Petrea şi, om milos, alergă să-i vie înt'ajutor şi să-l 
scoată cumva din țeapă. 


Popa se zbătea însă ca scos din minţi și cu cat mai rau se zbătea, cu atât 
mai adânc intră parul ascuţit în el. Când Petrea sosi la el, parul eră intrat 
adânc de tot şi abia mai putu să prindă vorbele: 


«Sai, taică, și mă scapă, că n’o să mai stau cat voiu mai trăi la panda!» 
Nici n’a mai stat, că acolea i s'au înfundat zilele. 


«Am patit-o! — strigă Petrea cuprins de groază după ce se întoarse la 
frații lui. — A murit popa tras în ţeapă şi-o să ne scoată pe noi vinovaţi de a-l 
fi omorit.» 


Fratele mezin, cuprins şi el de groază luă ce-i căzu la îndemână, sacul 
cu galbeni, în spinare şi-o porni gata de fugă. 


«Stati, mai, — strigă fratele mai mare, care era şi mai cu minte. — Ati 
căpiat de-o luaţi atât de-a razna!? Domol, cu chibzuială, că graba strică 
treaba! Să-l luăm pe popa de acolo, unde-o fi, să-l aducem aici, să batem un 


cui mare în usa și să-l spânzurăm de el, că lumea o să zică, că a venit să fure 
ŞI, temându-se, ca nu cum-va să fie prins, s'a spânzurat el insu-si.» 


«Aşa-i! — grăi fratele mezin desmeticit. Să-l aducem, să batem cuiul și 
să-l spânzurăm.» 


Cât ai dă în palme o şi făcură aceasta, apoi o luară la sănătoasa, fratele 
mai mare cu un sac de galbeni înainte, fratele mezin cu alt sac după el, iară 
Petrea, ca cel mai mic, în coadă cu un sac de mălaiu maruntel, ca să aibă și 
de mâncare. 


«Trage, prostule, uşa după tine! strigă fratele mai mare fără ca să se mai 
uite înapoi.» 


«Să trag uşa dupa mine!? Cum s’o trag!? îşi zise Petrea buimac. 


El aruncă sacul, scoase usa din tatani, o luă cu popă cu tot în spinare și 
porni după fraţii săi, care se duceau cum se duce omul, care vrea să scape 
de o primejdie mare. 


S’au dus ei asa şi s'au tot dus până-ce n'au ajuns într'un codru des, 
unde i-a prins noaptea. 


«Ptiu! — spurcăciune de om! — strigă fratele mai mare când îl văzu pe 
Petrea ducând usa ’n spinare cu popă cu tot. 


Era’n codrul cel des si ’ntunecos urit să tot fugi. Se auzia, parcă, pe ici 
pe colo clefăit de lupi, mornăit de urşi şi scrisnituri de fel de fel de alte 
fiare, care puteau in fiecare clipă să sară la ei și să-i sfasie, ca să-şi facă 
pofta de fiare. — Popa mort în spinare le mai trebuia lor!? — De unde ştii, ce 
e’n stare să'nceapă un popă mort!? 


«Ei, bine! — N’am decât să-l arunc,» — grăi Petrea, care găfăia ducându-l 
de atâta timp. 


«Ferit-a sfântul! — strigă fratele mezin. — Te pomenesti, că, văzându-se 
singur, se desleagă si să ia după noi.» 


«Aşa-i, — stărui fratele mai mare. — Acum noaptea e puterea morților: 
ține-l deaproape; nu-i da răgaz!» 


S’au mai dus ei aşa, unul înainte, celalalt după el şi al treilea "n coadă, 
dar eră întunerec și urit, nu știau, unde se duc si erau obosiţi de abia-i mai 
duceau picioarele. Ce să faca!? Ar mai fi dat ei să odihnească, dar le era 
frică şi de una, şi de alta, şi de toate, căci nu ştii, ce se ivește ’n timp de 
noapte ’n mijloc de codru des. 


Ca oameni cu minte isi căutară ’n cele din urmă un copac mare și 
crăcănat, se urcară în el şi se cuibarira toți trei între crăcile lui, ca să mai 
răsufle, ba să şi doarmă chiar, dacă vor fi putând. 


«Mai, Petre! — grăi fratele mai mare. — Să nu te pună păcatele să adormi: 
stăi de pază, ca să ne vestesti, dacă s’ar ivi ceva, şi bagă de seamă la popa, 
ca nu cumva să ne facă vre-o poznă. După ce ne vom fi făcut apoi rândul, 
stăm noi de pază și-o să dormi tu». 


Petrea răzămă usa de două crăci şi-o sprijini de tulpina copacului, pipăi 
cuiul din ea, ca să vadă, dacă e teapan, puse mâna pe funia dela gâtul popii 
şi se 'ncredinţă, că e bine strânsă. 


«Grijea mea! — răspunse apoi. — De mine capul să nu vă doară. Dormiti 
liniștiți ca la voi acasă, că stau eu de pază». 


Mai stete apoi cât mai stete uitându-se cu ochi de pisică pânditoare când 
înainte, când înapoi, când la dreapta, când la stânga. 


De o dată el îşi opri răsuflarea. 


Se auziă, parcă, prin apropiere fâşiit de frunze, ba peste putin se ivira 
prin intunerec nişte mogaldete în chip de om, una, două, trei, multe, tocmai 
douăsprezece şi încă una pe deasupra. 


Erau doisprezece tâlhari de codru, haramine adevărate, cu căpitanul lor, 
harambașa, care eră al treisprezecelea, şi veneau incarcati de fel de fel de 
scule, mătăsuri, catifele și alte scumpeturi, pe care le adunaseră de pe ici, de 
pe colo, şi se opriră tocmai sub copacul cel crăcănat, ca să poposească şi 
sa’si facă rost de masă bogată. 


Inimile celor trei frați se făcură cât un purece. 


«Ne-am topit! — sopti fratele mai mare. Ne zăpsesc şi iau sacii cu 
galbeni dela noi». 


«Ba te pomenesti, că ne mai $i strâng de gat», — adăugă fratele mezin. 


«Si ne spanzura de crăcile copacului, zise Petrea. Urit lucru să stai pitit 
între crăcile copacului, sub care poposesc doisprezece tâlhari de codru cu 
căpitanul lor, harambașa. 


Ei se puseră să adune vreascuri și crăci, ca sa’si facă foc, şi adunau şi tot 
adunau, cum adună tâlharii, ca să facă foc tâlhăresc. 


«Aoleo! — şopti Petrea după ce focul fu aprins. — Ne’nneaca ’n fum! ne 
parjolesc!» 


«Taci, magarule, ca ne dai de gol, — il mustra fratele mai mare. 
«Şi ne duci la pierzare!» — adaoga fratele mezin. 


«Badita! — grai peste catva timp Petre. — Imi vine sa tusesc, ca ma 
înneacă fumul». 


«Taci! — Stapaneste-te!» — se răsti fratele mai mare. 
«Badita! — grăi iar Petrea. — m'apucă sughitul». 
Fratele mezin îi dete un ghiont. 


Tâlharii luară *n vremea aceasta un berbece, pe care’! aduseseră cu 
dânșii, îl tăiară, îl traseră asa nejupuit în frigare şi "ncepură să-l friga. 


«Ma ’nnabus, Badita! — sopti Petrea innecat de fumul cel greu al lânei 
date la pârjol. 


Fraţii lui îi deteră fiecare câte un ghiont desi se 'nnăbuşiau şi ei. 


Tâlharii aceia prădaseră, din întâmplare, şi o biserică, din care luaseră 
cu dânşii, între altele, si un sac de tămâie. Fiindcă e păcat să prazi biserici, 
mai unul, mai altul dintre dânşii eră cuprins de cainta si, fiindcă lui 
Dumnezeu îi place mirosul de tămâie, luară, ca să îmblânzească mânia lui 
Dumnezeu, fiecare câte un pumn de tămâe şi-l aruncară în foc, încât se 
ridică deodată spre cer un fum curat, de care miroseă toată pădurea. 


«Eu strănut, Badita! — şopti Petrea. — Nu mai pot! stranut!» 


N’au ajuns frații lui să-i dea cuvenitele ghionturi cand el şi stranuta, un 
stranutat, încât răsună toată pădurea, se zgudui el şi se cutremura usa cu 
popa de cheia se suci în ea şi căzu din zavor in mijlocul haraminelor. 


Cei doi frați, cel mare şi cel mezin, rămaseră pe jumătate morți, iar 
tâlharii săriră deodată în picioare şi toți doisprezece dimpreună cu căpitanul 
lor rămaseră cu nasul în sus, uitându-se în copac, de unde auziseră 
strănutatul şi de unde căzuse cheia. 


Acum eră acum. 


Fiindcă jos era lumina focului, iară sus era si fum şi întunerec, s'au 
înholbat tâlhari cât s'au înholbat, dar n'a putut să desluseasca nici unul 
NIMIC. 


«Măi, dar blegi mai sunteți, — grăi in cele din urmă unul mai cuminte şi 
mai cu frica lui Dumnezeu. — Nu vedeţi voi, că s'a ridicat fumul de tămâie 
pan’ la poarta raiului si Sf. Petre a strănutat și de bucurie ni-a aruncat cheia 
raiului, ca să intrăm după plac fiecare la rândul lui». 


«Numai să nu fi vrut cumva "n supărarea lui cea păgânească să ne 
lovească cu ea "n cap, — întâmpină altul mai fricos. 


«Se poate şi asta» — zise altul. 


«Mai ştii?» — grăiră iar alţii, şi o grea îngrijare îi cuprinse ca pe nişte 
oameni păcătoşi ce erau. 


«Bădică, — zise iar Petrea, — cade usa cu popă cu tot, nu mai pot să-l tiu 
pe popa». 


Si nici n'a zis-o bine când «hurduluc», a și lunecat usa şi-a căzut cu 
popă cu tot în mijlocul nenorocitilor de tâlhari. 


«Ne-am topit! — strigară ei. Eaca şi Sf. Petru el însuşi cu poarta raiului 
cu tot». 


Cuprinşi apoi de groaza păcătosului, ei o tăiară la fugă dimpreună cu 
căpitanul şi se risipiră ca puii de păturniche lăsând acolo şi berbecul cel 
fript în coaja lui, şi sculele, şi mătăsurile, catifelele şi celelalte scumpeturi, 
şi sacul cu tămâie, tot ceea ce adunaseră prădând azi ici, mâne colo. 


«Hahaha! — începu să râdă Petrea, — mare grabă v’a apucat!» 


Râdeau acum şi frații lui, cel mare şi cel mezin: le plăcea comedia, că 
eră frumoasă şi neașteptată şi nu te-ai fi săturat să-i vezi pe tâlhari fugind ici 
cu genuchele "n nas, ici cu călcâiul în ceafă. 


Văzându-i pe tâlhari spulberati, frații se deteră jos din copac şi se 
aruncară asupra boccelelor rămase ’mprejurul focului. Acum însă nu mai 
făcură imparteala frateasca, ci luă pe apucate fiecare ce-i cădeă la 'ndemână 
şi ce putea să ’ncarce şi să ducă, Pe când fratele cel mare şi cel mezin se 
ghiftuiră cu scule, cu mătăsuri, cu catifele şi cu alte scumpeturi, Petrea, — el 
tot el, — scoase cuțitul dela brâu si, lihnit cum era de foame, începu să taie 
din berbecele fript de tâlhari și să mănânce, să mănânce cum ştie omul, care 
numai la pântecele lui se gândește şi nici n’aude, nici nu vede până ce nu se 
satură. 


Sătul în cele din urmă, el se uită ’mprejur şi se pomeni singur. 


Fraţii lui, incarcati odată cu de toate, o luaseră la sănătoasa pentruca nu 
cumva tâlharii, viindu-si în fire, să-și schimbe gândul, să se ’ntoarca şi să-i 
prade. 


Rămăsese Petrea numai el singur cu popa. 


«Sărac de tine, popă, — grăi dânsul. — Te-ai sucit si tu şi te-ai învârtit $1 
tot ai făcut un lucru creştinesc și după moartea ta. N'am însă nici eu să te 
părăsesc paganeste, ca să te mănânce corbii şi vulturii şi fiarele codrului.» 


Om cu suflet creştinesc, el se puse dar pe lucru şi începu să scurme 
pământul cu cuțitul cel mare, ca să facă groapă și să-l înmormânteze pe 


popa. 


«Biet de sufletul tău! — grăi apoi. — De murit ai murit fără de lumânare, 
de bocit nu te-a bocit nimeni, de prohod n’ai avut parte: să-ți dau cel putin 
tămâie, ca să-ţi treacă sufletul cu fumul ei în cealaltă lume. 


El luă apoi sacul de tămâie şi-l deşertă peste jăratecul rămas în vatra 
talharilor. 


Acum da, fără doar’ si poate se ridică fumul si se ’nalta până la poarta 
raiului, unde sedea sfântul Petre, care stia, că tămâia a fost pusă cu inima 


curata pe foc. 


Nici c’a mai stat mult pe ganduri, ci s’a pornit, acum cu adevarat s’a 
pornit de-acolo de sus din cer şi nu s'a mai oprit decât in fata lui Petre, care 
sedea pe un bustean si se uita, cum se ridica fumul de tamaie. 


«Bun găsit, nepoate», — îi zise Sf. Petre cu blandetea lui de om bătrân. — 
Dar ce mai faci?» 


«Pai ce să fac!? — Iaca stau şi eu aici pe busteanul ăsta, — răspunse 
Petrea uitându-se în ochii mosneagului. De sătul sunt sătul, pe frații mei 1- 
au dus vântul şi păcatele lor, pe popa l-am îngropat: nu mai am altă treabă 
decât să stau.» 


«Bine faci, nepoate, — grăi sf. Petre: — 1 se cuvine odihna omului, care 
şi-a făcut treaba. Si fiindcă bunului Dumnezeu din cer i-au plăcut și-i plac 
faptele tale, am venit la tine trimis de el, ca să te laud în numele lui.» 


«Multamim Dumitale, — grăi Petrea ridicându-se putin de pe bustean. 


«Şi mi-a poruncit bunul D-zeu, — urmă Sf. Petre, — să-ți spun să ceri 
ceva dela el, că tine să aibă multumirea de a-ţi împlini o dorinţă, orişicare ar 
fi ea.» 


«Nu cer nimic; n’am nici o dorinta! — raspunse Petrea foarte raspicat. 


«Nu se poate, tizule, — stărui sfântul cu barbă scurtă şi creata. — 
Impotriva lui Dumnezeu nu poate nimeni să se pună; el le ştie toate şi toate 
le poate: când zice sa ceri, trebue să ceri, când iti dă, trebue să iei!» 


«Daca-1 aşa şi merge pe de-a sila, ce mă mai întreabă pe mine!?» — 
răspunse Petrea. 


«Nu te obrăznici omule! — îl mustră purtătorul cheilor dela raiu. — Cere- 
ti bogății — cate vrei, c’o să le ai.» 


«Am, — raspunse Petrea, — destule si nu stiu ce sa fac cu ele. Belea — nu 
alta!» 


«Cere sănătate!» — urmă Sf. Petre. 


«Nu mă vezi!? — răspunse Petrea. — Cum asi putea s’o cer când o am!?» 


«Cere-ti viata lunga! — starui Sf. Petre». 


«Auzi vorba! — intampina Petrea. — Sa cer punga cand nu stiu ce-1 in ea! 
— De unde stiu eu, ce-am cerut cand cer viata». 


«Cere noroc!» — se răsti Sf. Petrea perzandu-si răbdarea. 


«Mai norocos decât mine cine se simte!? — răspunse iar Petrea. — Lasati- 
mă cum sunt, că mai bine decât asa nu poate să-mi fie.» 


Sf. Petrea, care ştie mai bine decât ori-si-cine, ce e porunca de sus, se 
apropie şi-i sopti cu glas adimenitor la ureche. 


«Cere-ti, prostule, — îi zise, — nevastă $1 copii şi casă cu rost.» 


«Aoleo! — grăi Petrea dându-se trei paşi înapoi. — Nu ţi-e ruşine, om 
bătrân, să mă ispitesti!? — Asta o aştepţi pe tăcute, că vine când e să vie şi 
nu poţi să scapi de ea.» 


Sf. Petru isi increti acum sprâncenele. 
Văzând, că nici aşa, nici asa n’o scoate la capăt cu el, întoarse foaia. 


«Nu ’ntelegi, omule, că-i poruncă și la porunca lui Dumnezeu trebue să 
te supui!» — îi zise cu asprime. 


«Dacă e pe poruncite, — răspunse Petrea, — n'am încotro, şi pe sufletul 
tău să fie. Eaca cer... ce să cer!? — cer, — grăi, ca să ceară ce nu 1 se poate 
da, — cer să-mi dea niște cimpoi de tintar.» 


Nu ştiă, biet de el, că pe Dumnezeu nu poate nimeni să-l înșele, că lui 
Dumnezeu toate îi sunt cu putinţă si că Dumnezeu, ori-si-ce ai cere tu, iti dă 
ce-ţi vrea el. 


Sf. Petre se depărtă dar și cât dai în palme se şi întoarse cu cimpoile de 
tintar, nişte cimpoi subțiri de abia puteai să le vezi cu ochii şi le tineai in 
mână fără-ca să simţi, că ai ceva! 


«Uite, băiete, — iacă cimpoile, pe care ti le-ai cerut, $i să ştii, că atunci, 
când canti din ele, iti pere tie şi le pere și celor ce te-ascultă şi foamea, și 
setea, şi supărarea, si durerea si oboseala, te simţi ca ’n slava cerului și 
Joacă toate împrejurul tău. — Așa să ştii! — zise Sf. Petre şi se făcu nevăzut. 


Petrea rămase ca un căzut din cer, uitându-se cand în zarea, în care se 
perduse Sfântul, când la cimpoile, pe care abia putea să le vadă şi simtă 
între degetele lui şi ’n care nu ’ndraznia să sufle, ca să le "nfoieze. 


«lată-mă $i eu cu cimpoi, — grăi în cele din urmă, — dar nu ştiu, ce să fac 
cu ele.» 


Cum stătea însă el asa, iată că lupii din codru, care musinasera mirosul 
de berbec fript în coaja lui, începură să se adune, şi peste putin el se văzu 
"ncungiurat din toate părțile de haita flămândă şi cu ochi scânteetori, nişte 
lupoi mari, care clefăiau şi-şi arătau pe rânjite dinții, gata să-l sfâşie și să-l 
mănânce. 


«Stati, — grăi dânsul, — că am eu leac şi pentru blănile voastre! Daca vi-e 
foame, vă satur eu!» — zise, apoi suflă o dată ’n cimpoi si începu să cânte 
cum îl duceau degetele. 


Acum să vezi lucru ne mai pomenit. 


Lasă că frica i-a trecut intr’o clipă, dar lupii se’nblanzira și incepura se 
dee ca nişte catelusi din coadă, apoi se porniră să joace, să salte, să se dee 
de-a tumba şi să facă fel de fel de ’nvartituri, încât eră mare frumuseţe să-i 
vezi $i te simtiai ca’n alta lume. 


Văzând asa, Petrea plecă mergând înainte, ca să iasă cumva din codru la 
luminiş si la lume cu oameni, că 1 se ureşte omului singur şi la alti oameni il 
trage firea. Lupii după el tot săltând, jucând, dându-se de a tumba şi făcând 
fel de fel de alte giumbușşuri. 


Când fu colea prin răvărsatul zorilor de zi, Petrea ieși la marginea 
codrului si văzu ’ntinzandu-se "n fata lui tarini şi livezi şi fânețe ca 
pretutindeni, unde omul e om la el acasă. 


«Aşa! — îşi zise. — Acum e şi mai bine!» 


Lupii, când el încetă a mai cântă din cimpoi, se speriară de luminis și 0 
luară la fugă întorcându-se a casă la ei, în desimea cea *ntunecoasa a 
codrului. 


Petrea — ce să facă? — în cotro să apuce? — unde să se ducă? 


A luat-o asa pe camp, printre tarini şi livezi şi pe ici pe colo si peste ele, 
s'a dus şi s'a tot dus până ce a ajuns la un sat cu oameni, iar aici s'a oprit la 
casa popii, că popa e fruntea satului. 


«Bună ziua, Părinte! 
«Noroc bun, fiule! — Dar de unde şi până unde?» 


«Vin de acasă, Părinte, şi nu mai ştiu, de unde am plecat, pe unde am 
fost, unde am ajuns si’ncotro să apuc.» 


Popa, om cu multă pricepere, a înţeles din vorbele aceste, că are a face 
cu un om zăpăcit, care şi-a pierdut cărările, umblă buimac și nu-şi mai 
găseşte rostul. 


«Aşa om imi trebue mie, — isi zise: — nici de ici, nici de colo, — şade 
unde și cum îl pui. — Să intri, băiete, — urmă, — slugă la mine, că ai puţin de 
lucru şi-ţi dau sâmbrie bună. — Uite, urmă iar, — diminetile te scoli, ranesti 
prin grajduri, apoi mai stai, — după acea duci vitele la adăpat și le dai nutreţ 
şi iar stai, în urmă tai lemne, faci focul la bucătărie şi iar stai, în sfârşit pleci 
cu caprele la pășune și stai toată ziua fără de nici o treabă, iară după-ce te 
"ntorci cu caprele, tot ca dimineaţa, mai faci câte ceva şi stai și iar stai. lar 
simbria o să-ți fie pe an şapte capre cu iezii lor şi-un tap cu coarnele 
răsucite, ca să nu pleci dela casa mea cum ai venit.» 


«Să întru, Părinte!» — grăi Petrea şi rămase slugă la casa popii, ca să 
aibă şi el rost în lume. 


Le-a făcut apoi, dimineaţa, toate câte erau de făcut şi-ar mai fi stat sa 
rasufle, dac’ar fi avut când şi unde; vai însă de sufletul lui după-ce a ieşit cu 
caprele popii la pășune. 


Indată ce-a ajuns acolo, s'au risipit parc’ar fi intrat toţi dracii ’n ele. Una 
se urcă pe stânci, alta se coboră ’n gropi, iar alta săria șanțurile, rodea coaja 
dela copaci ori se vâră prin garduri la varza vecinului. Nu de geaba e dată 
capra si la poarta cerului în paza necuratului: alergă omul cu limba scoasă 
când în jos, când în sus, când la dreapta, când la stânga, dar nu eră ’n stare 
să le adune si să le tie la un loc. 


«Stati, — zise el in cele din urmă, — că n’o să fiți voi mai cu mot decât 
lupii: am eu leac şi pentru bărbile voastre!» 


El scoase apoi cimpoile şi ’ncepu să cânte. 


Ca trase pe sfoară se adunară caprele cu iezii lor şi cu tapii cei cornurati 
împrejurul lui şi se porniră pe un joc nebunesc cum numai caprele îl ştiu 
îndrugă. Nu le mai eră acum nici foame, nici sete şi tot neastâmpărul firii 
lor se potoliă în jocul, care facea să le tremure bărbile lungi şi urechile 
atârnate. 


A stat dar Petrea toată ziua în umbra unui tei cu frunzele late şi a cântat 
în mijlocul caprelor, care se uitau cu drag la el urmându-și jocul. Seara însă, 
când s'au întors acasă, caprele erau lihnite de foame, că nu le mai cântă 
Petrea din cimpoi, şi au tăbărât pe gardul popii de l-au stins ca lacustele. 


A doua zi tot asa şi a treia nu altfel. 


«Taică Părinte, — grăi Preuteasa, care era cam pestriță la mate, — mie nu 
mi se pare lucru curat ce mi-e dat să văd. Nu ştiu ce o fi făcând omul ăsta al 
nostru cu caprele, că se ’ntorc seara flămânde, dau si mai putin lapte şi ne 
mănâncă toate gardurile». 


«Cam aşa mi se pare şi mie,» — răspunse Popa, care, popă şi om cu frica 
lui Dumnezeu, din vorba nevestei sale nu iesia, — că tinea să aibă pace ’n 
casa lui. 


«la du-te tu, — urmă Preuteasa, — și stai la pândă, ca să vezi — ce e şi 
cum.» 


Mai ca da, mai că ba, mai că se cuvine, mai că nu, după multă turavura 
rămase, nici că s’ar fi putut altfel, pe a Preutesei si zorile dimineţii 
următoare popa se duse şi se ascunse într'un mărăciniș, ca să stea la panda 
si să-l prindă pe Petrea cu ocaua mică. 


Vai de mama lui, că "n rău ceas l-a facut! 


Se porniră caprele şi iezii şi ţapii la joc când Petrea începu să cânte din 
cimpoi, dar se porni cu atât mai vârtos popa, care avea fire de om, şi 
tremurau barbile tapilor, dar mai rău tremură barba popii, căruia spinii din 
mărăcini îi sfâşiau hainele şi-i sgâriau pielea si obrajii de’ti eră mai mare 


mila de el. Nu-l usturau însă pe popa sgârieturile, nu-l obosia jocul, nu-l 
supără nimic, căci cimpoile le stingeau toate şi-i indulciau firea de se uită și 
el cu drag la Petrea şi, de cateori săltă ’n joc, îşi zicea «I-o dau! — i-o dau!» 
— Un copil avea si el la casa lui, o fata, boboc de fata, şi era gata acum să 1-0 
dee şi pe aceasta lui Petrea de nevastă, căci asa ginere nu’si mai putea găsi. 


Toată ziulica a dus-o asa, $i nu i-ar fi părut rau, daca s’ar fi lungit ziua — 
una din trei. 


Ce-a patit apoi când, seara, s'a ’ntors acasă cu hainele zdrentuite, cu 
barba ’ncalcita si cu trupul plin de zgârieturi, — asta-i altă vorbă, pe care ţi-e 
s’o laşi incurcata. 


«Om esti tu şi bărbat și popă, cogeamite popă!? — il mustra Preuteasa. — 
Un prostănac ca el să te facă astfel de râsul lumii si de batjocura copiilor!» 


«Taci, muiere, şi-ţi pune pază gurii, că nu ştii tu ce e aia, — se 
desvinovati popa. Asi vreă să te vad pe tine, ce-ai face când l-ai auzi 
cântând din cimpoile lui. Chiar în biserică dac'ai fi, n'ai puteă decât s'o 
pornesti pe joc.» 


«Eu? — asa cum ma vezi aci! — striga Preuteasa. — Eu sa joc, daca nu 
vreau! ? — Asta as vrea s’o vad! Eu nu mă las nu ma dau, nu ma pornesc nici 
dac’ar fi să crap. Nu sunt doară o motoloaga ca tine». 


«Bine! — îi zise popa. — Las’ c’o să-ţi văd virtutea. O să-l pun, cand s’o 
"ntoarce, să cânte şi-o să te văd, dacă te mai tantosesti ca acum.» 


Nu-i dedea maichii Preutesei mâna să zică — «nu!» — şi a rămas dar ca 
Petrea să-i cânte din cimpoi dupăce se va fi întors cu caprele. 


Stia dânsa că n’o să joace, dar cu cât mai aproape eră timpul, ca Petrea 
să se 'ntoarcă, cu atât mai îngrijată se simtia dânsa. 


«De unde ştii, — îşi ziceă, — ce fel de drăcii o fi având prostul acela, — şi 
ruşine tot n’asi vrea să pat.» 


«Ea-si căută dar o ascunzătoare când auzi talangile turmei de capre. Dar 
unde să se ascunza? — In vreun butoiu din pivniţă? — Prea eră ’nfundat. 


Ea se urcă rapede’n pod, dete peste lădoiul, în care-și tinea caierele de 
in $i de cânepă, sări ’n el si trase capacul, ca să se ’nchida bine, apoi rămase 
acolo pitită şi oprindu-si răsuflarea. 


Au găsit însă sunetele cimpoilor pe biata femee si ’n fundul lăzu, si 
când Petrea a început să cânte, s'a pornit şi ea pe joc şi dă-i acolo, unde se 
vârâse, dă-i cu toată virtutea, încât juca si lădoiul cu ea — hodoronc — 
hodoronc! — până ce n'a ajuns în gura podului, de unde a căzut — hurduluc! 
— în tinda casei. 


«O dau! — i-o dau!» — strigă Preuteasa gata acum si ea să şi-l facă ginere 
pe Petrea. 


S’a făcut apoi nuntă mare ca la casa unui popă, si iată-l şi pe Petrea om 
cu rost, cu casă şi cu masă, ba ’n urmă şi cu copil. 


Eară când aveă vreun neajuns, vreun necaz, vreo supărare ori când 1 se 
punea ceva de a curmezisa, isi luă cimpoile, cântă si toate erau bine. 


Cine o ştie mai departe, mai departe s'o spună. 

LIMIR-IMPARAT 


fost ce-a fost... a fost odată o văduvă, care avea o fata, Lia, şi 
vadia eră săracă de nu mai ştiă cum să-şi înoade zdrentele, iar Lia, fata ei, 
se făcuse harnică de creşteau flori pe unde-i călcă piciorul și dà muguri 
lemnul uscat când ea puneà mâna pe el. 


Diminetile, când se destepta din somn, văduva suspina din greu, căci 
noptile o visà totdeauna pe fata ei voioasa şi fericită, înconjurată de bogății 
şi gătită ca o împărăteasă, şi grea mâhnire o cuprindeà când o vedea săracă 
si îmbrăcată in vestminte făcute din căpătate, dar peste putin fata mamei iar 
se înveseliă, căci Lia erà și în sărăcia ei tot voioasă si fericită parca ar fi 
incunjurata de bogății şi gătită, cum o visase, ca o împărăteasă. 


Sculată în crepetul zorilor de zi, Lia se furisa tiptil din coliba 
sărăcăcioasă, ca să nu turbure nici măcar prin răsuflarea ei somnul maicii 
sale, si începeà să mature preajma casei, să curețe cotetele celor trei găini, 
pe care le aveau, să-și adune porumbeii si să facă rânduială puind fiecare 
lucru la îndemână după cum cere rostul lui. Şi cum măturà şi făceà 
rânduială, Lia nu începeà dela pragul colibii, ci dela cel mai depărtat colț al 
curții si mana gunoiul spre usa de intrare, ca să nu rămâie nici un unghiu 
nescotocit şi necuratit. Cand se sculà, văduva steteà mai bucuros afară de 
cat in casă, şi Lia ridică gunoiul din prag, il ducea la locul lui, apoi intra, ca 
să dereticeasca prin colibă cântând voioasă, şi oglindă luminoasă se făceau 
toate sub mâna ei, încât, împărat de-ai fi fost, ţi-ai fi părăsit palatele, ca sa 
stai în coliba văduvei. 


Iar cand Lia iesea din colibă, curtea erà plină de flori răsărite pe urmele 
paşilor ei, care toate se clătinau plecându-se spre dânsa, dar îi ziceau 
întristate: Bună esti, frumoasă esti, harnica esti, dulce esti la fire și totuşi 


mult mai ai să umbli si să alergi, căci urzitul tau e dus pe alta lume, de 9 ani 
acum in pamant. 


Asa azi, asa mane, multe zile de a randul tot asa, pana ce Lia n’a fost 
cuprinsa de un nespus dor de duca. 


«Am sa plec, mamă, în lume, că nu mă mai rabdă pământul şi ma duce 
dorul, — zise ea. — Sunt acum fată mare şi eu, şi mi-se cuvine să-mi caut 
rostul în lume». 


Văduva suspină, căci atâta copil avea şi ea $i mult îi eră dragă fata, dar 
mamă era, ca ori şi care mamă norocul copilului său îl visa, iar norocul in 
lumea largă se găsește. 


«Mergi, — îi zise dar, — copila mea, şi nici spine, nici buruiană în cale să 
nu-ți găseşti». 


Lia frământă aluat din făină neagră şi-şi făcu o azimă de drum, apoi 
porni în cale lungă — nu cu opinci de oţel şi curele de vițel ca Făt-frumosul 
din poveste, ci desculta ca o fată săracă, şi se duse zi de vară până în seară, 
peste vai și dealuri, cum o ducea potecuta, pe care mai umblaseră şi alții. 


Cum se ducea asa, iată că dă peste o turmă de 01, care pastea păzită de 
dulăi în vreme ce păcurarii dormeau la umbră de mărăcini. 


Liei 1 se făcu mila de ea, căci dulăii erau toţi schiopi de toate patru 
picioarele, iar oile, sarmanele, toate erau pline de scaieti de se fecuse pâslă 
batucita lâna de pe ele. 


«Oitelor, dragelor, — le zise Lia, — ià veniți la mama, ca să vă curețe». 


Oile alergară din toate părțile şi se adunară împrejurul ei ca bobocii 
plouati împrejurul closcii, iar ea se puse pe muncă grea şi lungă, ca să le 
scoată scaietii din lână, unul câte unul, încet şi cu băgare de seamă, cu 
degete subțiri și măiestre, ca nici pelcuta să nu le doară, nici firele subțiri sa 
nu se rumpă. 


Mult a stat aşa şi le-a tot curatit şi iar le-a curatit de s'au adunat vravuri 
mari de scaieti şi la dreapta, şi la stânga ei, dar nu s'a lăsat până ce nu le-a 
văzut toate curate şi cu lâna moale şi creata parc’ar fi trecută prin darac. 


«Cati scaieti ai scos, atate zile să ai, — îi ziseră oile usurate, — și ori şi cat 
de lung ti-ar fi drumul, buruiană în cale să nu-ţi găseşti», — mai ziseră si ele, 
parc’ar fi știut vorba mamei. 


«Dar voi, cânilor, dragilor, de ce schiopatati fiecare de câte toate patru 
picioarele», îi întrebă ea acum pe dulăi. 


«Pentrucă suntem desculți ca tine, iar nu incaltati ca oile, — răspunseră, 
ei, — şi sunt multi spini si multi mărăcini, prin care avem să alergam». 


Lia iar se puse pe muncă lungă şi grea, ca să le scoată spinii din tălpi, 
tot unul câte unul, tot încet şi cu băgare de seamă, tot cu degete subțiri și 
măiestre, ca nici să nu simtă când îi scoate. 


«Cati spini ai scos, atati ani să numeri în viata ta, — îi ziseră cânii, — și 
ori şi cât de lung ti-ar fi drumul, peste spini în cale să nu dai». 


Lia plecă mai departe usurata, căci uşurat se simte omul, care le-a facut 
altora vre-o uşurare, şi-şi urmă drumul pe potecuta cea netedă și curată de 
eră mare mulțumire să calci cu piciorul gol pe ea. 


Nu trecu însă mult, și dânsa iar se opri. 


In drumul ei se zbăteă in arsita soarelui o biată de ramulita, subtirica, 
străvezie şi plăpândă. Ar fi vrut, sărmana de ea, să intre în pământ, dar prea 
eră bătătorit locul pe potecă, s'ar fi târât mai departe, dar i-se sleiseră 
puterile, şi rău o ardeau razele fierbinți ale soarelui, care usucă $i seacă 
vieata. 


Liei 1-se făcu milă de ea, o luă frumusel și, dând cu ochii de un musuroi, 
scurmă puţin pământul din el, o puse în scurmătură şi-o acoperi. 


«Scurtă să-ți fie si netedă calea, căci mare bine mi-ai făcut, — grăi rama, 
— ŞI să-ţi aduci aminte de mine când te vei află în mare strâmtorare». 


Plecând înainte, Lia văzu în zarea depărtării o pădure, dar cum mergea, 
pădurea veneă, parcă, şi ea şi se apropiă, încât ai fi crezut, că aleargă — curat 
ca în poveste. 


Nu făcu însă Lia decât putin drum cand dete peste o cartita, care orbită, 
sărmana, de lumina zilei, umblă buimaca şi desnadajduita, că nu mai poate 


să-şi găsească musurolul, în care o așteptau puişorii flămânzi. 


I-se făcu Liei milă şi de ea, o luă în poală şi o duse la musuroiul, în care 
pusese râma. 


«Bine cu bine să ti-se răsplătească, — îi zise cartita, — căci mare bine mi- 
ai făcut şi în greu drum ai plecat. Să ştii însă, că din drum n’ai să te abati şi 
unde ti-se va sfârşi poteca, acolo să te opresti. 


Lia își urmă drumul încă mai usurata, și haide! pe potecă înainte tot mai 
aproape de pădurea deasă si plină de buruiană mare şi de mărăcini intesati. 


Fiindcă în lumea aceasta drumurile toate se înfundă, pe înserate, când 
Lia a ajuns la pădure, s'a înfundat şi poteca cea netedă si curată. Lia s'a 
oprit dar si, ne mai ştiind încotro să apuce, s'a așezat pe iarba verde și 
moale, s'a lăsat în paza duhurilor curate şi, obosită, cum eră, de drum, a 
adormit deodată cu asfintirea soarelui. 


Dimineaţa, în revărsatul zorilor, când s'a pomenit din somn, ochii ei 
s'au oprit asupra unei poteci netede si curate, care serpuia prin pădure, 
printre burueni şi mărăcini. 


Cârtiţa luase înţelegere cu rama, și peste noapte se adunaseră toate 
cartitele, ca să taie rădăcinile buruienilor și să afâneze pământul în calea 
Liei, iar oile l-au bătucit cu unghiile lor cele tari şi cânii l-au netezit cu 
tălpile lor cele moi, încât eră o mare mulțumire să calci pe el. 


Lia îşi urmă dar drumul sprintenă şi voioasă până în prânzul cel mic, 
până în cel mare si până în amurgul serii, când iar 1 se sfârşi poteca şi dânsa 
iar se opri, iar se aşeză pe iarba verde si moale și iar adormi sub paza 
duhurilor curate. 


Când se pomeni a doua zi, ochii ei se opriră asupra florilor, care 
crescusera pe urma ei si se plecau, ca de obicei, spre ea şi-i ziceau mai 
înviorate: «Bună eşti, frumoasă esti, harnică esti, dulce la fire şi miloasa 
eşti, dar tot mai ai să umbli și să alergi, ca să ajungi unde nimeni nu te 
aşteaptă». 


lar în partea cealaltă se urmă poteca netedă și curată printre spini si 
mărăcini parcă ar fi voit să zică: «Vino, fată, şi mă calcă». 


A doua zi ca cea dintâiu, iar a treia zi pe înserate poteca s'a sfârşit la o 
derăpănătură de colibă pustie si părăsită în mijlocul pădurii, s’o vezi şi să 
nu te mai uiţi la ea. 


Lia cu toate aceste intră, căci acolo aveă să se oprească, unde i-se 
înfundă drumul. 


Să vezi cu ochii $i să nu crezi cu gândul ceeace era în colibă. 


Era parca vântoasele au stat în ea şi şi-au făcut toate toanele intrinsa: 
toate colțurile pline de paienjenis îngreunat de praf si de gunoaie adunate 
din şapte tari, eară pe jos şi pe pereţi, — să ştii şi să nu mai spui nimănui — ce 
eră $1 cum. 


Lia se puse pe muncă lungă și grea, ca să dereticească şi să curate, să 
adune gunoiul şi să-l care şi să-și facă cuibul atât de curat ca pe iarba verde 
şi moale, şi în vreme ce ea lucră, poteca, pe care venise, se umpluse de flori, 
care cântau voioase în adierea vântului de seară. 


După ce s'a înnoptat bine, deodată s'a pornit afară un viscol parcă 
veneau vântoasele — şi nu alta şi răsunau prin văzduh sbierete şi tipete de te 
treceau fiori. 


Cuprinsă de spaimă, Lia nu mai stia ce să facă şi unde să se ascundă, 
unde să-şi găsească adăpost. Ea sări iute pe vatră si se furişă "n cuptorul, pe 
care-l curatise de cenuse, cand de odată Ielele, nebunele, deteră navala val 
vârtej unele peste altele, care pe usa, care pe fereastră, care prin crăpăturile 
din pereţi, căci se strecoară ele şi prin urechia acului. 


Si erau, Neică, frumoase toate, care de care mai subtirica și mai uşoară 
şi mai sprintenă si mai sburdalnică, şi gătite toate în haine tesute ca 
păiengenişul, încât ochii Liei se deschiseră mari și rămaseră intepeniti in 
tatanele lor, că nu se mai săturau să vadă si să se uite cu jind de femee 
jignita. 


«Ce e aici!? ce a fost? — ce are sa fie!? — grai cea mai mare dintre ele, 
inspaimantata de curăţenia, pe care o vedeă împrejurul ei. — Aici a fost, ori e 
cineva... Simt parcă, miros, de ființă străină. 


Inima Liei tacaia pitis, căci vai era şi de sufletul, si de trupsorul ei, daca 
Ielele, nebunele, care o zapsisera, îi şi dedeau de urmă. 


«Nu-i! — nu-i! nu-i! — strigară însă toate din toate părțile. — Nu poate sa 
fie! — Am dat roată împrejur, şi nicăiri iarba nu-i călcată si nici fir de par, 
nici zdreanta de haină, nici urme de sânge tasnit n'am găsit pe spini şi pe 
mărăcini, iar prin văzduh numai noi putem să strabatem.» 


Văzuseră ele pârtia de flori, pe unde călcase piciorul Liei, dar nu putea 
chiar nici în bazm să le treacă prin minte gândul, că florile vii sunt urmă de 
fată cu inima curată; se potoliră dar, se prinseră în horă şi începură să Joace 
lin, bătând cu piciorul în pământ şi cântând cu glas adimenitor: 


«leşi, Limir, ieşi, Limir Impărat, ieşi să bem și să mâncăm! — leși, 
Limir, să ne veselim! leşi, ieși, ieşi, Limir Impărat.» 


Si atât de lin jucau şi atât de ademenitor cântau, încât Liei îi venea să 
iasă din cuptor şi să se prindă în horă cu ele. N’a mai făcut-o însă şi asta, 
căci de odată pământul se deschise şi în deschizătură se ivi ridicându-se 
încetul cu încetul un tânăr şi trupes, şi chipeș, să-l vezi şi să ştii, că l-ai 
văzut, Limir el însuși. 


Limir acesta eră — nu un făt frumos ca toţi fetii frumoşi de prin poveşti, 
vre-un fecior de împărat, care umblă razna prin lume şi încurcă minţile 
zânelor şi ale fetelor de împărat, ci el însuși, împărat, care avea şi împărăție 
întinsă, şi oştiri nenumărate, şi palaturi strălucite, şi slujitori credincioşi, 
toate câte se cer pentru o stăpânire mare şi puternică. Toate le aveă, ba mai 
eră si blând, şi drept, şi milos, şi dornic, cum unui Impărat i-se cuvine să 
fie, dar aveă şi un păcat: prea se credea, prea se socotia mai şi mai decât 
toţi, prea eră doritor de a esi din lume şi prea nemulţumit, că nu poate sa 
iasă, $1 văzându-i slăbiciunea aceasta, Ielele s'au făcut stăpân pe el şi-l 
ademeneau si furau cu momeli, ca să-și petreacă nopțile veselindu-se în 
felul lor cu dânsul. 


Si cum iesia Limir Imparat din pământ, ieşea dimpreună cu el și palatul 
lui cel strălucit, încât Ielele, nebunele, se pomeniră intr’o sală întinsă şi 
împodobită tot cu aur şi cu petre scumpe, în mătăsuri şi catifele, iar acolo 
unde stă Lia pitită, eră un dulap de cristal, din care vezi fără ca să fii văzut, 


iar la o parte era intinsa si incarcata de toate bunatatile masa cea mare, pe 
care ardeau lumânări de-ti luau vederea. 


«Care va să zică — de asta vă eră vouă!? — grăi Lia înciudită. — De asta 
vă ardea! — Aici vă ducea gândul!» 


Aşa zicea şi iar îi veneă să iasă, dar nu ca să se prindă în horă, ci ca sa 
răstoarne şi masa cu toate bunatatile încărcate pe ea, si tot ceeace îi mai 
cadea în cale şi să le alunge pe Iele, nebunele, căci multă eră intristarea in 
fata lui Limir, pe care nu-l lăsau în pace, şi rau îi sedea să fie trist. 


Deodată însă răsună de undeva din văzduhuri o muzică, — să stai, 
s’asculti şi să-ți ieşi din minţi, nu alta, şi Lia rămase incremenita şi cu ochii 
duşi la Limir, care, prins in horă, săltă indelete şi mândru fără ca să se uite 
fie la dreapta, fie la stânga si fără ca să zâmbească, parcă nu-i în lume 
nimeni alăturea cu dânsul si nu vede, sărman de sufletul lui, pe zânele ce-l 
sorbeau cu ochii. 


Astepta fata să-l mai vadă şi așezându-se la masă cu ele, căci nu stia, că 
zinele se veselesc numai gândindu-se cu gândul, beau şi mănâncă numai 
mângâindu-şi vederile la masa încărcată si simt plăcerile numai 
inchipuindu-si-le. Când era colo spre miez de noapte, luminile începură să 
se stângă una câte una, şi, când nu mai rămase decât una singură arzând, iar 
se porni vântul, palatul cel frumos se prăbuşi şi se cufundă dimpreună cu 
Limir-Imparat în pământ, iară Ielele, nebunele, se detera valvârtej unele 
peste altele si se departara ca volbura în timpul verii. 


Lia rămase câtva timp frecandu-si ochii. Nu mai stia nici ea: 1 s'a părut, 
a visat, a aiurit ori le-a văzut toate în aievea. 


Intr’un târziu a ieşit din cuptor. 


Coliba luminată de un muc de opaet iar era cum o găsise, plină în toate 
colţurile de paiengenis imgreunat de praf şi de gunoaie adunate din şapte 
tari, iar pe jos şi pe pareti — nici să te uiţi. 


Acum însă Lia nu se mai apucă de muncă grea şi lungă, ci începu să 
bată cu piciorul în pământ şi să cânte cu glas adimenitor: 


«leşi, Limir, să ne vedem fata în fata. leşi, Limir-Imparat, să graim si să 
ne bucurăm! — leşi! — ieşi! ieși!» 


Nimic nu se mişcă. 


«leşi, Limir, — stărui dânsa din nou, — ieşi, ca să văd, dacă esti om în 
toată firea, ieşi, Limir-Imparat, ca să te ating cu mâna, să-ți aud glasul si să 
simt bătăile inimii tale». 

Tot nu se mișcă nimic. 

Când bătu însă de-a treia oară cu piciorul şi zise «ieşi Limir, ca vreau și 
vreau să mă uit în ochii tăi!» — pământul s'a deschis şi iar a ieșit la iveală 


Limir în mijlocul altei sali încă mai frumos împodobite, tot în roşu si verde, 
ŞI i-a întins mâna, ca să se prindă în horă cu ea. 


Ei se cutremurără amândoi: el pentru că mâna ei eră caldă de se 
înfierbântă sângele în vinele lui, iară ea pentru că mâna lui eră rece de 
ingheta sângele in vinele ei. 


Si se uitară uimiti unul la altul: el o vedea cu obrajii rumeni, cu ochii 
plini de văpaie si cu zâmbetul pe buze, desculta $i îmbrăcată in cămășuţa ei 
curată, iară ea il vedea pe el în podoabe împărăteşti, dar cu fata alba ca 
varul, cu ochii stinși și cu buzele supte. 


«Dar tu, sărman de sufletul tău, cum ai răsbit până aici?» — grăi dânsul 
pe soptite. 


«Intreagă, sănătoasă şi curată», — răspunse ea. 


«Nici buruiana n’ai calcat-o, nici hainele nu ti s'au zdrentuit, nici trupul 
nu ti s'a sângerat, nici tălpile nu ti s'au umplut de spini?» — întrebă el. 


«Nu!» — răspunse ea. 
Limir simţi, cum i se desmorteste trupul şi 1 se invioreaza sufletul. 


«Lucru ne mai pomenit, — grăi dânsul, — dar tot vai de sufletele noastre, 
căci mari chinuri ne aşteaptă pe amândoi. — N'ai întâlnit în calea ta o turmă 
de oi păzită de nişte cani?» 


«Ba da», — răspunse ea. 


«Oile acelea sunt tot fete, care au îndrăsnit să vie, iar canii tot voinici, 
car au încercat să scape de aici, — răspunse el, — şi amare o să ne fie zilele, 
dacă Ielele dau peste tine. Eu, muncit mereu de dorinţe ce nu se pot împlini, 
am să te iau într'una la goană şi să musc în carnea ta, iar tu, ca să scapi, ai 
să alergi prin balarii si prin mărăcini cuprinsă de spaimă. — O singură 
scăpare ar fi: să nu stai aici, nici să nu te întorci, ci să razbesti înainte și 
mereu înnainte prin desișul pădurii până ce nu vei da de altă colibă ca 
aceasta, in care stă mama Ielelor, şi să deslegi întrebările, pe care ti le va 
pune ea. Perduti suntem amândoi, dacă nu razbesti şi nu esti in stare să 
dezlegi, căci numai asa se perde puterea vrajei». 


«Duce-mă-voiu şi mă voiu tot duce, — grăi Lia, — $i voiu răzbi şi-mi 
voiu adună toate puterile, dacă e vorba să scap un suflet.» 


Si nici c’ar fi fost adevărată povestea, dacă n’ar fi grăit aşa şi nu i-ar fi 
fost fapta ca vorba. 


Indată dar ce Limir-Imparat s'a cufundat iar dimpreună cu palatul lui, 
Lia a prins inimă şi a pornit-o înainte. 


N’au mai venit însă acum nici râmele, nici aricii, nici oile, nici dulau, ca 
să-i netezeasca drumul, ci trebuiă să răzbească, vai de trupusorul ei, prin 
bălării, printre spini și mărăcini, încât fasii-fasii 1 s'a facut cămășuţa, fire- 
fire 1 s'a zmuls părul din cap prin scăieţi, trupul i s'a sângerat şi tălpile 
picioarelor i s'au umplut de spini. Nu poate însă nimic în lume să moaie 
voinţa tare, şi Lia a mers şi tot a mers, cum se zice, zi de vară până în seară 
ŞI azi, $1 mâne, $i poimane, trei zile dearândul. 


A treia zi pe însărate, a zărit, în sfârşit, din depărtare coliba cea încă mai 
dărăpănată, în care şedeă, precum îi spusese Limir-Impărat, mama Ielelor. 


Asta, o hârcă bătrână si coltata, cu nasul cârlig şi cu ochi de șarpe călcat 
pe coadă, o simtise de mult și o aşteptă în pragul colibii răzămată de batul ei 
noduros. 


Lia simţi că-i trece prin inimă fier roşu şi prin vine sloiu de ghiata când 
se uită in fata ei: s’o facă scrum cu ochii şi nu alta. 


«Bună seara, maică, şi bine te-am găsit!» — grăi Lia cu glasul ei de 
turturică speriată. 


Bătrâna mişcă putin din cap, dar nu-i răspunse nimic, ci-si ridică numai 
batul si batu cu el în pământ parc’ar fi voit să vestească pe cineva, că a sosit 
cine avea să sosească. 


Nu mai văzuse ea in vieata ei, — și tânără nu mai era, — picior de om 
pământean pe acolo şi stă şi se uită şi nu se puteă dumeri, cum a putut o fată 
plăpândă să răzbească printre Iele, nebunele, şi să ajungă asa de departe. 


A răzbit însă, şi parcă nu se simtia destul de tare, ca să se prindă cu 
dânsa. 


«De! — îi zise ea intr’un târziu cu glas pitigaiat. — Vei fi venit tu de ce 
vei fi venit, te va fi ispitit cine te va fi ispitit, te va fi ajutat cine te va fi 
ajutat, dar de geaba ţi-ai sângerat trupul, că nu sunt eu aceea, pe care o 
cauţi, ci soacră-mea, bunica lor, care sade peste nouă tari şi nouă mări, și 
mult ai mai avea să umbli si să-ți sângerezi trupul, ca să ajungi la ea, 
bătrână, colea ca mine, ai fi când te-ai întoarce, dacă te vei mai întoarce, de 
acolo. Fă-ţi mai bine calea întoarsă, — adause ea cu glas dulceag şi momitor, 
— ŞI bucură-te c'ai scăpat până aci cu obrazul curat». 


«Nu nouă, — îi răspunse Lia, — ci nouăzeci şi noua dac’ar fi ţările şi tot 
atâtea mările, eu tot înainte aş merge». 


Baba se încruntă odată, isi increti sprâncenele stufoase si batu iar cu 
batul ei noduros în pământ. 


«la să-ţi văd virtutea!» zise apoi, şi deodată se ivira ca iesiti din pământ 
o mulțime de dulăi indarjiti și se repeziră cu toții lătrând şi cu dinții ranjiti 
asupra Liei, ca s’o sfâşie în bucăţi. Lia-şi urmă însă inimoasă drumul, desi 
dulăii i se atineau în cale. Degeaba-i asmuta baba, căci nici unul nu săriă la 
fată, ci făceau potecă sărind peste buruieni şi călcându-le, culcand 
maracinile la pământ şi curatindu-le de spini, care toți intrau în tălpile lor. 


Erau cânu, cărora Lia le făcuse un mare bine, $i cu cat mai mult turbă in 
mânia ei baba şi cu cat mai rău îi asmuta, cu atât mai multi erau şi spinii 
intrați în tălpile lor: în cele din urmă ei nici nu mai lătrau, ci chelălăiau 
schiopătând ca vai de ei din toate patru picioarele. 


I-se făcu Liei şi astădată milă de dânșii, dar, vorba aia, «Milă mi-e de 
tine, însă mă arde de mine»; ea nu se mai opri, ca să le scoată spinii, ci-si 


urmă drumul în vreme ce baba îi bătea pe dulăi cu batul ei noduros. 


N’a mers însă Lia mult şi se auziă inca din depărtare chelălăiturile 
cânilor cand se iviră în calea ei o mulțime de şerpi mărunți, care se uitau cu 
gurile căscate şi cu limbile scoase la ea și-i sâsăiau în urechi de te treceau 
fiorii. Ea mergea înainte printre ei şi peste ei băgând de seamă, ca nu cumva 
să calce pe vre-unul pe coadă. Cu cât însă ea inainta, cu atât serpii iesiti în 
calea ei erau mai mari $i mai furioși, cu atât sâsăiturile lor erau mai ascuţite 
$i cu atât spinii de prin mărăcini erau mai lungi, mai groși şi mai ascuțiți. 
Nu e însă în lume nimic ce poate să tina in loc pe cel ce vrea cu tot 
dinadinsul să meargă înainte. 


«Bălauri cu şapte capete dac’ati fi, eu tot calc peste voi!» — grăi Lia şi-şi 
urmă drumul. 


Deodată se ivi în calea ei un şarpe mare, de tot mare, cu gura ca sura și 
cu limbile late de-o palmă si lungi de trei coti, s’o inghita intr’o îmbucătură 
ŞI să-i cauţi degeaba urma. 


Lia îşi făcu de trei ori cruce gata în gândul ei de ori-şi-ce. 


Când însă şarpele se repezi cu gura căscată printre mărăcini la ea, un 
spin lung si gros şi ascuţit apucâ între falca de jos şi se intepeni în cerul 
gurii lui negre si 1-se făcu calus înfipt. 


Cuprins de dureri sfasietoare, serpoiul începu să se încolătăcească, sa se 
sbată şi să se salte. 


Liei 1 se făcu milă de el, şi, luându-şi inima în dinţi, ea se apropie şi-i 
scoase spinul din gură. 


«Putin ai ostenit, dar mult bine mi-ai făcut si mare o să-ți fie răsplata!» 
— grăi şarpele usurat si începu s'o mângăie cu limbile lui, si, cum o 
mângăiă, rana i-se vindecă fiindcă nu e in lume leac ca limba de şarpe, si 
cât ai bate în palme, ea se făcu de o sută si de o miie de ori mai zdravana, 
mai gingasa şi mai frumoasă decum fusese. 


«Incalecă acum pe mine, — îi zise dup’aceea, — $1 tine-te bine, că am să 
te duc — nu ca armăsarii hraniti cu jaratic, nici ca pajurile "n sbor, ci ca 
zmei ce se iau la întrecere.» 


Lia încălecă, şi şarpele cel mare se aruncă in săltate de-o ridică de- 
asupra mărăcinilor, apoi se răpezi înainte încât ochii ei se împăiengeniră de 
nu mai vedeau nici la dreapta, nici la stânga, ci numai zare nesfârşită 
înainte. 


Cât dai în palme, ajunseră la mare şi şarpele se avanta în valuri şi-o duse 
lunecand printre ele înainte până la celalalt tarmure. 


Asa au trecut trei tari şi tot atâtea mări, alte câte trei şi iar câte trei, de 
s'au făcut câte nouă în cap, cum zisese mama Ielelor, dar le-au trecut pe 
toate parc’ar fi atipit aici şi s’ar fi pomenit acolo. 


Sgriptoroaica cea împetrită de bătrână simtia dupa miros, că vine şi se 
apropie ceva ce n’a mai fost prin partea locului, dar nu putea sa dee cu 
socoteală, ce şi cum si de ce, şi sta în pragul colibii dărăpănate garbova, 
răzămată in două bețe noduroase și clantanind din cei doi dinți ce-i mai 
rămăseseră în gură. 


Când fură aproape, şarpele se opri şi se întinse, ca Lia să descalece. 


«Acum urmeaza-ti drumul în pace, — grăi dânsul scuturandu-si solzii, — 
şi cand vei mai aveă nevoie de mine, bate de trei ori în palme, că eu, ori şi 
unde as fi, te aud şi, vară fie, iarnă fie, viu intr’o clipă la tine.» 


Lia-i mulţumi cum se cuvine şi-şi urmă drumul. 


Bunica Ielelor începu, când dete cu ochii de ea, să tremure mai de 
mânie, mai de îngrijare, căci simtia, că şi-a găsit naşul. 


Cum o vedea — asa de tinără, şi frumoasă, şi dulce la fire, şi întreagă și 
nevătămată, înțelegea, că mare trebuiă să-i fie puterea şi multe farmecele, 
ca să fi putut răsbi cale atât de lungă fără ca să îmbătrânească şi drum atât 
de greu, fără ca puterile să i-se sleiasca. 


«Acum e acum!» — îşi zise dar intetindu-se. 
«Bună seara, mamă!» — grăi Lia şi astă-dată. 


Bunica Ielelor nu îi răspunse nici ea, ci o măsură cu ochii ei teposi de 
sus până jos şi de jos până sus. 


«Nu sunt mamă, ci babă», — îi răspunse apoi intr’un târziu morocanoasa, 
si mult eră fioroasa când îşi dedea astfel răspunsul. 


«Nu-ţi ştiu anii și n'am să-i număr, — întimpină Lia cu glas de pisică 
lingusitoare, — dar iti văd fata şi bunătatea din ea, şi, ori-si-cum te vei fi 
socotind, mie imi esti cum imi pari.» 


Baba se mai muia putin. Ori și cât de bătrână ar fi baba, i-se ’nveseleste 
inima cand o crezi inca tinără, şi cel mai rău om se moaie si el niţel cand 
alti il cred bun. 


«O fi, n’o fi cum zici, — grăi dânsa, — de mare lucru te-ai apucat, şi mult 
mi-e mila de tine, că de venit ai venit, cum ai venit, dar nu știu, cum o să te 
întorci.» 


Mult ar fi dorit ea să ştie, cum a potrivit Lia lucrurile, ca să răsbească 
întreagă şi nevătămată şi să vie cale atât de lungă fără ca să îmbătrânească. 


«Ce te-a adus?» adăugă ea, şi asta eră întâia din cele trei întrebări. 


«Ajută, ca să te ajuţi! — îi răspunse Lia. — Cum am venit, aşa o să mă și 
întorc, $i val-vârtej dacă s’ar răsturnă toate, drumul degeaba n’o să-mi fie.» 


Când auzi asemenea vorbe, bunica Ielelor iar începu să tremure, însă 
mai putin de mânie și mai mult de frică. 


«Cum mă vezi?» întrebă iar dânsa. 

«Cu ochii», răspunse Lia fără ca să ştie, că răspunde la a doua întrebare. 
«ŞI ce cauţi?» fu a treia întrebare. 

«Omul, — răspunse Lia, — cât umblă pe pământ, tot moartea o caută.» 
Acum baba se cutremură. 


«la să mă uit mai bine ’n ochii tai, — îi zise şi se apropie răzâmându-se 
în cele două bețe de dânsa, i-se uită în ochi şi-i puse mâna pe umărul gol. 


Ochii Liei erau stansi, iar trupul ei eră rece ca sloiul de ghiata. 


Nu stia Lia, săraca, că-i vindecase şarpele mângăindu-o cu limbile lui 
toate rănile şi-o făcuse nevătămată ca nici sabia să n’o taie, nici focul să n’o 
ardă, dar îi făcuse şi sângele rece ca al lui, stânsese tot focul vieții din ea şi-i 
oprise viata în loc, ca, ori-şi-cât ar mai custà pe pământ, tot asa, cum e, să 
ramaie. 


N’o stia Lia aceasta, dar o stia baba cea inraita, care vedea acum, ca nu 
mai are nici o putere asupra ei — câtă vreme nu e om în toată firea. 


«Vai de sufletul tău, — îi zise dar luându-i mâna: — nu vezi tu, nu simţi, 
nu-ți dai seamă, că nu mai ai nici o viata în trupul tău, că sângele nu mai 
curge in vinele tale, că esti rece ca sloiul de ghiata. — Uite! — Fiindcă esti 
fată bună si mi-ai vorbit frumos, mi-s’a facut milă de tine $i am să-ți gatesc 
o alifie, ca să te freci cu ea şi să te faci iar cum ai fost. Ori şi cine, bărbat fie 
ori femee, scapă chiar și de cea mai spurcată vrajă, dacă se freacă cu alifia 
acea». 


Lia se simţi chiar mai rece decum erà: își aducea aminte de vorbele, pe 
care i-le graise Limir Impărat, si stia acum, ca după alifia aceasta a venit ea 
aici. 


«Bună esti şi miloasă, — îi zise dar, — şi cât o fi lumea n’o să te uit.» 


Orişicât de îndrăcită ar fi fost însă, bunica Ielelor nu putea să facă alifia 
aceea ea singură, ci numai ajutată de o fată nevinovată, care trebuia să 
adune şapte flori dela şapte buruieni, de sapte-ori câte şapte frunze dela tot 
atati copaci şi şaptezeci de rădăcini dela şaptezeci de alte buruieni si să le 
pună toate în cazan, ca baba să le fiarbă toate în bale dela şaptezeci şi şapte 
de şerpi. 


S’a apucat dar Lia si astadata de muncă lungă si grea: a adunat de prin 
pădure cele şapte flori, cele de sapte-ori câte şapte frunze si cele şaptezeci 
de rădăcini, a frecat cazanul cel mare, pirostriile de fier si linguroiul de 
aramă de le-a făcut lucioase, a strâns şaptezeci şi şapte de brațe de vreascuri 
uscate svarog, ca să aprindă focul, a pus flori, frunze si rădăcini în cazan, a 
ridicat cazanul pe pirostrii şi se bucură, sarmana, că a scăpat si de aceste, 
căci nu se gândeă, că perirea şi-o pregăteşte. 


Baba a bătut apoi din palme, şi au venit din șaptezeci şi şapte de părți 
cei șaptezeci şi șapte de şerpi, toți cu limbile scoase si gata de a umplea 


cazanul. 


Intre aceștia se află însă si cel scăpat prin Lia de grele suferinţe: el se 
furisa lunecand pe lângă dânsa şi-i zise pe sâsăite la ureche: 


«Să nu te pună păcatele să te freci cu alifia, ca-ti pierzi toate puterile, ci 
scuipă în palme şi fă ca şi când te-ai fi frecând cu alifie.» 


El ştiă, că nu are alifia putere decât frecată fiind cu mâna unei fete 
nevinovate. 


«Aşa o să fac!» — zise Lia şi, dupăce șerpii isi făcură și ei rândul, voi să 
aprindă focul. 


«Oho! — mai va, fată, mai va!» — grăi bătrâna. — Pentruca fiertura să se 
prindă, trebue să mai dereticești prin colibă şi să curati curtea din dosul 
colibii, ca toate să fie ca la casa unei fete mari. 


«S’o mai fac, — zise Lia, — şi pe asta.» 
S’o facă — vai de capul ei! 


Ea rămase incremenita când deschise uşa colibii: de când bunica Ielelor 
a fost fată mare n'a mai dereticit nimeni prin colibă, gunoiul se adunase 
mormane, iar prin colţuri paiengenisul încărcat de praf sta perdele groase, şi 
pretutindeni misunau păiengeni mari cât pumnul, muscoi intepatori şi fel de 
fel de alte bâzdâgănii, care, simtand mirosul de sânge curat, deteră năvală 
asupra Liei, ca s’o sleiască intr’o clipă. 


Stiau, afurisitele, că ea, care lasă locul curat pretutindeni, pe unde trece, 
e duşmanca lor cea mare. 


In curând simtira însă, că n'au ce să-i facă şi 1 se deteră rusinate din 
cale. 


O ştiuse si baba aceasta şi-o pusese pe Lia să dereticeaseă numai 
pentruca să le îndârjească. 


«Puişorilor, dragutilor, — le zise dar, — mai aveți putintica răbdare, că in 
curând vi-o dau gata.» 


A curatit dar Lia $i paiengenisul, şi păreţii, a carat gunoiul, a măturat şi 
a şters praful, a facut coliba curată de-ar fi putut să stee chiar şi Limir- 
Impărat în ea. 


Ea rămase $i mai incremenita când ieși în curte. 


Aici isi tinea baba hoarele, găini motate, rate deselate, broaște țestoase, 
șopârle raioase şi fel de fel de alte jigănii spurcate, cu ale căror ouă trăia și 
care umpluseră curtea de gainat si de fel de fel de alte murdării, încât te 
cuprindea lesinul chiar si când te gandeai numai, că ai să simți mirosul. Iara 
prin murdariile acelea colcăia gadul de vermi, prin văzduh roiau fel de fel 
de muște, pretutindeni misunau jigănii, care se hrănesc cu vermi şi cu 
muşte, şi șoareci, şi guzgani, $i conopistirite, şi lilieci, bufnite cu capul cât 
banita și şerpi fel de fel, să vezi cu ochii $i să nu crezi, ci să te miri $i să nu 
mai ştii, ce să zici. 


«Las”, că vă viu eu de hac!» — grăi Lia şi intră cu barbatie în curte. 


«Intr’o clipă deteră cu toate năvală asupra ei, unele taris, altele pitiş, iar 
altele alergând ori sburând. Degeaba însă, că nu puteau să-i facă nimic: ea 
se scutură odată şi toate căzură la pământ. 


«Puişorilor, dragilor, — grăi baba si de astădată, — aveţi putintica răbdare, 
că vi-o dau deodată gata.» 


Poate ori şi cine să dea cu socoteală, cât şi cum a trebuit să muncească 
Lia, ca să curețe $i curtea bunichii Ielelor, — muncă nu saga! Las” că de aici 
cara şi colo se adună, dar afurisitele acelea de lighioane se îngrămădeau în 
urma ei şi unde ea curatea, acolo se sparcaiau ca să le umple toate de alte 
murdării, $i iar trebuia să curețe şi iară şi iară şi — $i până ce n'a ajuns să 
curețe şi matele din ele. 


«Uf!» — grăi dânsa când o mântui şi asta $i se duse să aprindă focul la 
cazan. 


Au fiert florile si frunzele şi rădăcinile şi tot au fiert in clocote în vreme 
ce baba mestecă mereu cu linguroiul şi boscorodea cum stia, şi tocmai pe la 
miezul nopţii văzduhul se umplu de un miros plăcut si începu să se prindă 
pe deasupra un fel de pojghita ca smantana. Asta era alifia, care desghiata 
sângele, desmorteste vinele si pune în mișcare viata, ca omul om să fie. 


«la, fată, — grăi baba cu glas momitor, — şi freacă-te si la ochi, şi la 
tâmple, si la crucea pieptului, si in palma, c’o să te simţi ca înviată din 
morti»! 


Asta erà dar taina. 


«La ochi, la tâmple, la crucea pieptului si in palmi, — grai Lia, — atât 
voiam să ştiu»! 


Ea se duse apoi, luă un test de broască, il curati bine, şi începu să adune 
în el alifia până ce nu-l umplù. Când veni însă rândul să se frece, ea făcu 
precum îi zisese şerpoiul: dadea pe deasupra alifiei casi când ar fi luând din 
ea, dar facea parcă-i erà greu mirosul si se tinea de nas cu mâna stângă, iar 
pe supt ea scuipà pe deget, apoi se frecà. 


Asa s'a frecat şi la ochi, şi la tâmple, si la crucea pieptului, şi în pălmi, 
iar bunica Ielelor nu se îndoiă, că cu alifie s'a frecat. 


«To pe ea — puişorilor, dragilor!» — strigă dar cu toată răutatea ei şi 
bazdaganille toate şi toate jigăniile deteră năvală asupra Liei, ca intr’o clipă 
s'o facă mis-faramis, încât numai oase albe să se aleagă de ea. 


Lia însă se scutură odată, răsturnă cazanul de pe pirostrii şi pe aci îi fu 
drumul — cu testul plin de alifie. 


«In ceas bun să fie!» — strigă serpoiul, care îi ieşi peste putin în cale. — 
«Cum ai pornit-o, aşa s’o şi scoţi la capăt. — Acum scuipă încă odată pe 
deget, ia cu el alifie şi freacă-mă în frunte, la ochi şi la crucea pieptului. 


Lia făcu precum i-se zise şi şarpele se sbatu putin, se dete odată peste 
cap $i se făcu armăsar cu nări umflate şi cu ochi focosi. 


«Eu sunt armăsarul lui Limir-Imparat, — îi zise, — pe care nimeni afară 
de dânsul nu l-a încălecat. — Incalecă-mă și tine-te bine, că am să te duc 
cum nici pe el nu l-am mai dus». 


Lia a încălecat, $’apoi a pierdut vederile in repeziciunea goanei, în care 
a fost dusă şi dusă mereu — intr’o răsuflare până la turma păzită de canii cu 
picioarele pline de spini. 


Aici armăsarul se opri. 


«Uite! vezi oile acelea!? — grăi armăsarul. — Sunt tot fete, care au facut 
ca tine încercarea de a-l scăpă pe Limir-Impărat şi-au fost vrăjite de Iele, iar 
cânii sunt tot feti frumoși, care duşi de dorul lor, au răsbit pana la mama 
Ielelor, ca să le scape pe fete, şi-au căzut în urgie. — Descalecă si dute de le 
freacă şi-i freacă, cum ştii, cu alifie, dar bagă de samă, ca să nu ti-se prindă 
alifia de deget». 


Lia făcu precum 1-s'a zis, şi una câte una oile se scuturară, se detera 
peste cap şi se facura fete care de care mai frumoasă, încât tot să stai $i să te 
uiţi la ele. 


Armasarul necheza odată, și din lărgimile câmpiei venira în goană mare 
cai frumoşi, pentru fiecare fată câte unul, iar, după ce încălecară, fetele se 
pomeniră gătite în haine scumpe şi frumoase cum li-se cuvine călărind pe 
asemenea cal. 


Lia văzându-le atât de frumoase şi atât de frumos gătite, eră cuprinsă de 
ciudă şi-i parea rau, că le-a făcut bine, dar tot îi frecă şi pe cani, care se 
scuturara şi ei, se detera peste cap şi se făcură feti frumoşi, care de care mai 
voinic. 


Armasarul iar necheza si iar venira cai frumosi, pentru fiecare cate unul, 
ŞI voinicil, încălecând, se pomenira si ei îmbrăcaţi în haine scumpe si 
frumoase. 


«Dar aceia cine sunt şi de ce dorm când ar trebui să steie treji şi sa 
poarte grijă deturma»? — întrebă Lia arătând asupra păcurarilor. 


«Aşa li-e rostul — grăi armăsarul. — Sunt sfetnicii lui Limir-Imparat, care 
prin momelile lor şi-au ametit stăpânul şi i-au umplut capul de fumuri. — 
Haid să mergem mai departe». 


Lia încălecă şi abia acum îşi dete seamă, că ea însăși e gatita în haine 
încă mai frumoase şi mai scumpe decât ale celorlalte fete si împodobită tot 
cu aur și cu pietre scumpe. Pe când însă ceilalți vorbiau şi râdeau în voie 
bună, ea se tinea teapana, rece şi mândră în scări, eră posomorâtă şi 
înfumurată parcă n'ar fi nimeni vrednic să stea alături cu dânsa, nici să 
simtă mirosul alifiei ce mai rămăsese în testul, pe care îl ducea cu multă 
grijă în mâna ei stângă. 


Mult ar fi voit, Doamne, să se vada in oglindă și rau era mâhnită, că era 
pustiu împrejurul ei si nu se adună de nicairi lume, ca s’o vada și să stea 
uimită. 


Mare-i fu dar bucuria când, aşa cum mergeau în jocul câmpiilor, li se 1vi 
în preajma vederii un sat. Peste putin însă ea zări mai la o margine și coliba, 
în care crescuse şi din care plecase în lume, şi-i veni să-și schimbe drumul. 
Ii eră greu afară din cale să-și vadă sărăcia $i să deie ochi cu mama ei cea 
îmbrăcată în zdrente inodate. 


«Ei! — grăi însă prinzând inimă. — Ce-mi pasă!? — Ei tot nu ştiu nimic, 
nimeni n’o să mă cunoască, iar eu fac ca şi când n’as fi știind nimic». 


Aşa a şi fost. 


A mers iute vestea, că vine o împărăteasă cu curtenii ei, ca să-i ducă lui 
Limir-Imparat daruri nepretuite, și multă lume li s'a adunat în cale ca să-i 
vadă. 


Eră şi văduva cea săracă, mama Liei, acolo şi cum văzu din depărtare 
alaiul, îşi aduse aminte, că asa’si visa dânsa fata. 


«Lio, fata mea, Lio! — strigă ea dupăce alaiul se apropie. 


Lia însă se tinea tapana, rece şi mândră în scări și trecu posomorâtă şi 
înfumurată înainte parc’ar fi fost din altă lume. 


«Nu-i Lia, fata mea, — grăi văduva întristată. — Şi totuşi parc'ar fi 
aidoma ea. — Ce s'o fi ales de Lia mea!?» 


Asa au trecut prin sate $i prin orașe multe, mereu prin mijlocul multimei 
uimite, şi Lia se simţea din ce în ce mai nemângăiată, că toți o vedeau, dar 
ea însăşi nu putea să se vadă pe sine. 


A mers în cele din urmă vestea până la Limir Impărat, care-şi petrecea 
zilele în marele lui palat, incunjurat de sfetnici şi de slugi fără de număr, dar 
singur în mijlocul lor, tot tânăr şi frumos, dar mereu posomorât. 


«Doar o da Dumnezeu!» — ziceau supușii lui când o vedeau pe Lia atât 
de frumoasă si cu alaiu atât de strălucit. Mult ar fi dorit să-l ştie şi pe el om 
cu rost la casa lui, $i păreche mai potrivită nu puteau să-şi închipuiască. 


Limir Imparat mai zambia parca si el din când în cand și o aşteptă cu 
oarecare nerăbdare. Cand a aflat însă, că ea e mândră şi se tine tapana in 
scări, el a început să-și increteasca sprâncenele şi să dea porunci, ca să 1 se 
adune oastea. 


«Nu cumva!? — isi zicea. — N’ar voi cumva să se samuiasca cu mine!?» 
Asta ar fi voit el s’o vadă! 


Când curtenii l-au vestit, în sfârșit, că Lia a sosit cu alaiul ei, Limir s'a 
gătit în cele mai strălucite podoabe şi a poruncit să 1-se adune curtenii în 
sala cea mare, unde-şi aveă tronul făcut din aur şi aşezat la înălțimea de 
şaptezeci şi şapte de trepte. 


După ce el urcă cele şaptezeci şi şapte de trepte, se aseza în tron si luă 
schiptrul in mână, sfetnicii şi curtenii isi plecară capetele şi ingenuchiara pe 
trepte fiecare după rangul lui, cei mai umiliti și mai vrednici mai sus $i mai 
aproape de stăpân, iar cei mai îndoielnici ceva mai jos și mai departe de el. 


Aşa-l găsi Lia când intră cu alaiul ei în sală şi cât dete cu ochii de el, îl 
ŞI cunoscu și fu gata să-i aducă aminte cele petrecute în coliba Ielelor. 


La dreapta tronului eră însă o oglindă mare si la stânga alta, si Lia 
rămase, când se văzu în oglindă, într'un fel de aiurire; nu mai vedea acum 
nici sală, nici curteni, nici tronul cu cele șaptezeci de trepte, ci, uimită de 
frumuseta ei, se simtia cu trei palme mai înaltă şi-şi ridică cu atâta mândrie 
capul, încât toți începură să tremure în fata ei. 


Limir-Imparat isi aduse aminte de ea $i nu-şi mai putu stăpâni firea. 


«Ma întrecut, m'a răpus, m’a dat gata!? — își zise el şi cobori printre 
curtenii sai umiliti cele șaptezeci şi șapte de trepte, ca să meargă la ea şi sa 
i-se închine ca ori $i care muritor. 


«Lie, — îi zise — parcă ne-am mai văzut», — şi plecându-se îi întinse 
mâna. 


Lia înghiţi un nod: îi era peste putință să facă mărturisirea, că dânsa e 
ceeace umblă odată desculta şi în camasuta curată. 


«Ti se va fi părând», — îi răspunse, — dar îi întinse și ea mâna — asa mai 
din depărtare. 


El îi tinu câtva timp mâna, dar nu mai simtia fiorii, pe care îi simtise, nu 
se desmortia, nu 1-se încălzea sângele în vine. 


«Da, mi-s'a părut numai! — Alta eră si altfel în toată firea ei aceea, pe 
care o ştiu», — grăi posomorât şi se întoarse, ca să urce cele șaptezeci și 
şapte de trepte, să sada în tron şi să ia schiptrul în mână. 


Lia însă nu-l lăsă, cr-l ţină în loc. 
Acum i se înfundă însă şi Liei. 


In zadar îi spuse c'a umblat si a ostenit, a trecut prin multe si s'a 
canonit, ca să caute alifia ce desmorteste vinele, în zadar îl incredinta, că a 
găsit-o şi vine cu ea de peste nouă mări $i nouă tari, în zadar stărui să-l frece 
fie măcar şi numai la ochi şi la tâmple, căci el tinea una şi bună, că alta e 
aceea, pe care o ştie dânsul şi o aşteaptă, o luă drept o vrăjitoare, care vrea 
să-l peardă cu farmecele ei, ba în cele din urmă se îndârji şi voi s’o dea 
afară din palat şi s’o alunge din împărăția lui. 


Toate ca toate, dar asta n'o mai puteă suferi Lia. 


Atinsă în mândria ei, ea-si perdu sărita si cu ea toată ruşinea. Baga dar 
mâna în testul cu alifie și se frecă la ochi, la tâmple la crucea pieptului şi in 
pălmi, apoi se scutură ca trezită din somn şi rămase in fata lui asa, cum o 
ştiă el, desculta şi în camasuta curată. 


«Asta e!» — strigă Limir Imparat şi sări să o cuprindă în braţe, dar nu-i 
simţi bine trupul cald când Lia îi dete brânci atingându-l la obraji și la 
crucea pieptului cu mânile ei pline de alifie şi se desfăcu din braţele lui ca 
şarpele lunecos. 


«O să alergi tu după mine cum am alergat eu după tine!» grăi dânsa, 
apoi se depărtă iute dimpreună cu alaiul ei, încălecă şi plecă în goană mare. 


A şi alergat Limir, bietul de el. 


Atins şi ici, şi colo de alifie, el nu mai eră nici viu, nici mort, ci numai 
aşa — leşinat şi lihnit. 


Porunci dar, ca iute-iute sa încalece cu toţii şi s'o urmărească pe Lia. A 
trecut însă vreme multă până ce slugile au scos caii din grajdurile 
împărăteşti, li-au pus selele si frânele si până ce sfetnicii și curteni au 
încălecat, căci, de! erau boieri, nu oameni de rând. Eră departe Lia când ei 
au plecat în urmărirea ei, şi nici vorbă nu putea fi, ca s’o ajungă în drumul 
e1 spre coliba văduvei. 


Mare a fost, Doamne, bucuria mamei când şi-a văzut fata întorcându-se 
tot cum a fost, dar cu alaiu frumos şi mare de nu-l mai incapea nici coliba, 
nici curtea, nici preajma curții. 


Răsăniau florile şi acum pe urmele pasilor ei şi se clătinau plecându-se 
spre ea, dar nu mai erau triste, ci-i cântau voioase: Bună ești, harnică ești, 
frumoasă si la fire dulce esti şi putin ai să mai stai cu noi, că vine intr’o 
răsuflare ursitul tău. 


A şi sosit în curând, și văduva cea săracă nu mai stia ce să înceapă când 
s'a pomenit la coliba ei cu Limir Impărat el însuși, venit ca să cerşească 
alifie şi să-i peteasca fata. 


Că i-o da, ori nu i-o dă, — despre asta nu mai putea să fie vorba: s'a 
făcut, Neica, o nuntă împărătească de se vesteşte şi astăzi despre ea, și şapte 
zile şi șapte nopţi, împărăţia întreagă a tot mâncat, băut şi s'a veselit, a tot 
jucat şi jucat de-a schimbat fiecare flăcău de dai Doamne câte trei perechi 
de opinci. 


Numai sfetnicii şi curtenii lui Limir Impărat erau cam puşi pe gânduri, 
căci, de! multe s'au întors cu susul în jos şi multi dintre cei de pe treptele de 
sus s'au coborât ceva mai în rând cu talpa scării. 


Iar lelele, nebunele, au rămas cum fuseseră, dar de atunci încoace, când 
se întâlnesc pe la răscruci, se mai prind şi numai singure în horă. 


1) «Suveica» se numeşte instrumentul cu ajutorul căruia «năsădeala», adică firul 
țesut, se trage prin «urzeală», adică firele lungi, în care se ţese. 


2) „Crimpiță“ este termenul pentru încurcarea firelor. Acea femee țese bine, care 
nu «roade», adică rumpe si leagă «nod» în pânză care «bate des», încât firele 
crucise nu se deosibesc, ci sunt dese unul lângă altul. 


3) Aici povestea variază. Unii zic: «Feciorul împăratului a poruncit ca să lege pe 
crişmăriță de cea mai sălbatică eapă din tara şi să încunjure tara de şapte ori cu 
ea». Alţii zic: «Împăratul cel bătrân rugă pe Dumnezeu, ca atunci când 
crișmăriţa va trece pe poartă, să crape pământul si ea să se cutrupeascăy. Si 
iarăşi alţii zic: Florita s'a rugat de împăratul ca să nu pună pedeapsă aspră pe 
capul maicei sale celei bune, ci precum am zis mai sus. Aceste deosebiri sunt 
caracteristice, pentru aceea le amintesc. Ele ar împedecă cursul poveștii pentru 
aceea le pun în notă. 


4) Păcurar la Românii de peste Carpaţi însemnează păstor. 

